ഇതര സംസ്ഥാന തൊഴിലാളികൾ; സാമൂഹിക നീതി നിഷേധിക്കപ്പെട്ട ജീവിതങ്ങൾ - OPEN PRESS | ഓപ്പണ് പ്രസ്സ്\nഇതര സംസ്ഥാന തൊഴിലാളികൾ; സാമൂഹിക നീതി നിഷേധിക്കപ്പെട്ട ജീവിതങ്ങൾ\nCOVID-19 വ്യാപനവും, രാജ്യവ്യാപകമായി പൂട്ടിയിട്ടതിന്റെയും ഫലമായി ഏറ്റവും കൂടുതൽ കഷ്ടത അനുഭവിച്ച മനുഷ്യ കഥകളിലൊന്ന് ഒറ്റപ്പെട്ടുപോയ കുടിയേറ്റ തൊഴിലാളികളുടെ കഥയാണ്. പക്ഷെ അവരുടേത് ഒരു പുതിയ കഥയല്ല; സമകാലിക ചരിത്രത്തിന്റെ ഭൂരിഭാഗവും രാജ്യത്തിന്റെ സമ്പദ്‌വ്യവസ്ഥയുടെ അദൃശ്യമായ ഒരു വശമായി തുടരുന്ന ഒരു വിഷയം ഇന്ത്യ ശ്രദ്ധിക്കുന്നത് ഈ ഒരു മഹാമാരിയുടെ സമയത്ത് ആണ്.\nപീപ്പിൾസ് ആർക്കൈവ് ഓഫ് റൂറൽ ഇന്ത്യയുടെ (PARI) സ്ഥാപകനും റാമോൺ മഗ്‌സേസെ അവാർഡ് സ്വീകർത്താവുമായ പി സായിനാഥുമായി നടത്തിയ അഭിമുഖത്തിൽ തൊഴിലാളികളുടെ നിലവിലെ അവസ്ഥയും മുന്നോട്ടുള്ള വഴിയും കുറിച്ച് വിവരിക്കുന്നു.\nഅടുത്തിടെ മഹാരാഷ്ട്രയിൽ 16 തൊഴിലാളികൾ ട്രെയിനിനടിയിൽ മരിച്ചു. മരിച്ച തൊഴിലാളികൾ എന്തുകൊണ്ടാണ് ട്രാക്കുകളിൽ ഉറങ്ങുന്നത് എന്നതാണ് പൊതുസമൂഹത്തിന്റെ ചോദ്യം, അവരെ വീട്ടിലേക്ക് നടക്കാൻ പ്രേരിപ്പിച്ചവരെയല്ല നമ്മൾ ചോദ്യം ചെയ്തത് ?\nഎത്ര ഇംഗ്ലീഷ് പ്രസിദ്ധീകരണങ്ങൾ ട്രെയിനിനടിയിൽ തകർന്ന തൊഴിലാളികളുടെ പേരുകൾ നൽകാൻ പോലും മെനക്കെടുന്നില്ല? അവർക്ക് മുഖമില്ലാതെ പോകേണ്ടിവന്നു, പേരിടാതെ. അതാണ് ദരിദ്രരോടുള്ള നമ്മുടെ മനോഭാവം. ഇത് ഒരു വിമാനാപകടമായിരുന്നുവെങ്കിൽ, വിവരങ്ങൾ നൽകുന്ന ഹെൽപ്പ് ലൈനുകളും മറ്റു വിവരങ്ങളുമായി പത്രങ്ങളും ചാനലുകളും കാണാം. അപകടത്തിൽ 300 പേർ കൊല്ലപ്പെട്ടിട്ടുണ്ടെങ്കിൽപ്പോലും അവരുടെ പേരുകൾ പത്രങ്ങളിൽ പ്രത്യക്ഷപ്പെടും.\nഎന്നാൽ മധ്യപ്രദേശിൽ നിന്നുള്ള 16 പാവങ്ങൾ, എട്ട് പേർ ഗോണ്ട് ആദിവാസികൾ, എന്തെങ്കിലും ഒരു പരിഗണന നൽകുന്നുണ്ടോ? വീട്ടിലേക്കുള്ള വഴികാട്ടിയായി അവർ ആ റെയിൽവേ ലൈനുകളിലൂടെ നടക്കുകയായിരുന്നു – ഏതെങ്കിലും ട്രെയിൻ കിട്ടുമ്പോൾ അതിൽ കയറി വീട്ടിലെത്തുമെന്ന് അവർ പ്രതീക്ഷിച്ച നടക്കുന്നത്. അവർ തളർന്നുപോയതിനാലാവും ആ പാതകളിൽ ട്രെയിനുകൾ വരുന്നില്ലല്ലൊന്നും വിശ്വസിച്ചതിനാലും അവർ ട്രാക്കുകളിൽ ഉറങ്ങി.\nഇന്ത്യയിൽ ഇത്രയും വലിയൊരു തൊഴിൽ ശക്തിയുണ്ടായിട്ടും, തൊഴിലാളികളുമായി സർക്കാരുകളുടെ ആശയവിനിമയത്തെക്കുറിച്ച് നിങ്ങൾ എന്തു വിചാരിക്കുന്നു?\n1.3 ബില്യൺ മനുഷ്യരുടെ ഒരു രാജ്യത്ത് അവരുടെ ജീവിതം അടച്ചുപൂട്ടാൻ അവർക്ക് ആകെ നാല് മണിക്കൂർ സമയം നൽകി. നമ്മുടെ പ്രശസ്തമായ സിവിൽ സർവീസുകളിലൊരാളായ എം ജി ദേവാസഹയം പറഞ്ഞുത് പോലെ ഒരു ചെറിയ കാലാൾപ്പടയെ ഒരു പ്രധാന നടപടികളിലേക്ക് തള്ളിവിടുന്നതിന് മുമ്പ് പോലും നാല് മണിക്കൂർ നോട്ടീസ് സമയം നൽകാറുണ്ട്. കുടിയേറ്റ തൊഴിലാളികളുമായി നിങ്ങൾക്ക് യോജിക്കുന്നുണ്ടോ ഇല്ലയോ എന്നതല്ല, അവർ നടന്ന് പോവാൻ തീരുമാനിച്ചത് അവരുടെ യുക്തിയിൽ തികച്ചും ശരിയാണ്.\nഅവർക്കറിയാം – ഓരോ മണിക്കൂറിലും – അവരുടെ ഗവൺമെന്റുകൾ, ഫാക്ടറി ഉടമകൾ, നമ്മളെപ്പോലുള്ള മധ്യവർഗ തൊഴിലുടമകൾ എന്നിവ എത്രമാത്രം അവഗണനയും അശ്രദ്ധയും ക്രൂരവുമായിട്ട് ആണ് അവരോട് ചെയ്യുന്നത്. അവരുടെ സഞ്ചാര സ്വാതന്ത്ര്യത്തെ നിയന്ത്രിക്കുന്നതിനുള്ള നിയമങ്ങളിലൂടെ നമ്മൾ തന്നെ അത് തെളിയിക്കുന്നു.\nനമ്മൾ പരിഭ്രാന്തി സൃഷ്ടിച്ചു. ദേശീയപാതയിലേക്ക് ദശലക്ഷക്കണക്കിന് ആളുകളെ ഇറക്കി രാജ്യത്തെ അനിശ്ചിതമാക്കി. വിവാഹ ഹാളുകൾ, സ്കൂളുകൾ, കോളേജുകൾ, കമ്മ്യൂണിറ്റി സെന്ററുകൾ എന്നിവ കുടിയേറ്റക്കാർക്കും ഭവനരഹിതർക്കും അഭയ കേന്ദ്രങ്ങളാക്കി മാറ്റി. എന്നാൽ വിദേശത്ത് നിന്ന് മടങ്ങുന്ന ആളുകൾക്കായി നമ്മൾ സ്റ്റാർ ഹോട്ടലുകളെ ക്വാറന്റയൻ കേന്ദ്രങ്ങളായി പ്രഖ്യാപിച്ചു.\nകുടിയേറ്റക്കാർക്കായി നമ്മൾ ട്രെയിനുകൾ ക്രമീകരിക്കുമ്പോൾ, നമ്മൾ അവരിൽ നിന്ന് മുഴുവൻ നിരക്കും ഈടാക്കുന്നു. പിന്നെ എസി ട്രെയിനുകളിലും രാജധാനി ക്ലാസ് നിരക്കിലും 4,500 രൂപ നൽകി ടിക്കറ്റുകൾ നൽകി. അതിലേറെ, കാര്യങ്ങൾ കൂടുതൽ വഷളാക്കാൻ, ടിക്കറ്റുകൾക്കെല്ലാം ഓൺലൈനായി മാത്രമേ ലഭിക്കൂ. ടിക്കറ്റ് ആവിശ്യമായ ആളുകൾക്ക് മുഴുവൻ സ്മാർട്ട്‌ഫോണുകൾ ഉണ്ടെന്നാണ് ധാരണ.\nതൊഴിലാളികൾ നാട്ടിലേക്ക് മടങ്ങുന്നത് ശ്രദ്ധയിൽ പെട്ടതിനെ തുടർന്ന് കെട്ടിട നിർമാതാക്കളുടെ ആവിശ്യം പരിഗണിച്ച് അവരുടെ യാത്ര തടഞ്ഞത് കർണാടകയിൽ മുഖ്യമന്ത്രിയാണ്.\nനമ്മൾക്ക് എല്ലായിപ്പോഴും ദരിദ്രർക്ക് ഒരു മാനദണ്ഡവും മറ്റുള്ളവർക്ക് ഒരു മാനദണ്ഡവുമുണ്ട്. എന്നിരുന്നാലും, അവശ്യ സേവനങ്ങൾ ലിസ്റ്റുചെയ്യുമ്പോൾ, ഡോക്ടർമാർക്ക് പുറമെ അത്യാവശ്യകാരായി പാവപ്പെട്ടവർ എന്ന് പറയുന്നവരെയും ഉൾപ്പെടുത്തും.\nശുചിത്വ തൊഴിലാളികൾ, ആശാ തൊഴിലാളികൾ, അംഗൻവാടി തൊഴിലാളികൾ, വൈദ്യുതി തൊഴിലാളികൾ, അങ്കണവാടി തൊഴിലാളികൾ, ഫാക്ടറി തൊഴിലാളികൾ എന്നിവരുമുണ്ട്. ഈ രാജ്യത്തിന് വരേണ്യവർഗത്തിന് എത്രമാത്രം അനിവാര്യമാണെന്ന് ഇത്തരം ആളുകൾ എന്ന് മനസ്സിലാവും.\nകുടിയേറ്റം പതിറ്റാണ്ടുകളായി സംഭവിക്കുന്നതാണ്. ലോക്ക്ഡൗണിന് മുമ്പുതന്നെ അവരുടെ അവസ്ഥ ദയനീയമാണ്. കുടിയേറ്റ തൊഴിലാളികളോട് നമ്മൾ പൊതുവായി പെരുമാറുന്ന രീതിയെ എങ്ങനെ കാണുന്നു?\nപലതരം കുടിയേറ്റക്കാരുണ്ട്. എന്നാൽ മൈഗ്രേഷന്റെ ക്ലാസ് വ്യത്യാസങ്ങൾ നമ്മൾ ആദ്യം മനസ്സിലാക്കണം. ഞാൻ ജനിച്ചത് ചെന്നൈയിലാണ്. ഞാൻ നാലുവർഷം താമസിച്ചിരുന്ന ദില്ലിയിലാണ് ഉന്നത വിദ്യാഭ്യാസം നടത്തിയത്. ഞാൻ പിന്നീട് മുംബൈയിലേക്ക് കുടിയേറി, 36 വർഷമായി ഞാൻ ഇവിടെ താമസിക്കുന്നു. ഞാൻ നടത്തിയ ഓരോ ഷിഫ്റ്റും എനിക്ക് ഗുണം ചെയ്തു, കാരണം ഞാൻ ഒരു പ്രത്യേക ക്ലാസ്സിൽ നിന്നും ജാതിയിൽ നിന്നുമാണ്. എനിക്ക് സാമൂഹിക സ്ഥാനവും നെറ്റ്‌വർക്കുകളും ഉണ്ട്.\nദീർഘകാല കുടിയേറ്റക്കാരുണ്ട്, A മുതൽ ബി വരെ പോയി സ്ഥിരമായി Bയിൽ തുടരുന്നവർ. പിന്നെ സീസണൽ കുടിയേറ്റക്കാരുണ്ട്. ഉദാഹരണത്തിന്, മഹാരാഷ്ട്രയിലെ കരിമ്പ് തൊഴിലാളികൾ, അഞ്ചുമാസക്കാലം കർണാടകയിലേക്ക് കുടിയേറുകയും തിരിച്ചും – അവിടെ ജോലി ചെയ്യുകയും അവരുടെ ഗ്രാമങ്ങളിലേക്ക് മടങ്ങുകയും ചെയ്യുന്നു. വിനോദസഞ്ചാര സീസണിൽ റായ്പൂരിലേക്ക് പോയി റിക്ഷകൾ വലിക്കുന്ന കലാഹണ്ടിയിൽ കുടിയേറ്റക്കാരുണ്ട്. ഒഡീഷയിലെ കോരാപുട്ടിൽ നിന്ന് ആന്ധ്രാപ്രദേശിലെ വിജയനഗരത്തിന്റെ ഇഷ്ടിക ചൂളകളിലേക്ക് പോകുന്നവരുണ്ട്.\nമറ്റ് ഗ്രൂപ്പുകളും ഉണ്ട് – എന്നാൽ അവരിൽ ചിലർ footloose കുടിയേറ്റ തൊഴിലാളികൾ എന്ന് വിളിക്കുന്നവരാണ്. ഫൂട്ട്‌ലൂസ് കുടിയേറ്റക്കാരന് അന്തിമ ലക്ഷ്യസ്ഥാനത്തെക്കുറിച്ച് വ്യക്തമായ ധാരണയില്ല. അവർ ഒരു കരാറുകാരനോടൊപ്പം വന്ന് മുംബൈയിലെ ഒരു നിർമ്മാണ സ്ഥലത്ത് 90 ദിവസം ജോലി ചെയ്യും. ആ കാലയളവ് അവസാനിക്കുമ്പോൾ, അവർക്ക് ഒന്നുമില്ല.\nകരാറുകാരൻ അവരെ മഹാരാഷ്ട്രയുടെ മറ്റേതെങ്കിലും ഭാഗത്തുള്ളവരുമായി ബന്ധപ്പെടുകയും അവിടെക്ക് മാറ്റുകയും ചെയ്യും. അത് അനിശ്ചിതമായി തുടരുന്നു. തീർത്തും അനന്തമായ അരക്ഷിതാവസ്ഥയുള്ള ജീവിതമാണിത്. അതും ദശലക്ഷക്കണക്കിന് ആളുകൾ ഉണ്ട് അത്തരത്തിൽ.\nഎപ്പോഴാണ് കുടിയേറ്റ തൊഴിലാളികളുടെ അവസ്ഥ വഷളാകാൻ തുടങ്ങിയത്?\nഒരു നൂറ്റാണ്ടിലേറെയായി കുടിയേറ്റം നടക്കുന്നു. എന്നാൽ കഴിഞ്ഞ 28 വർഷത്തിനുള്ളിൽ അവ വലിയ രീതിയിൽ നടന്നു. നമ്മുടെ സ്വതന്ത്ര ചരിത്രത്തിൽ 2001 നും 2011 നും ഇടയിൽ ഇന്ത്യ ഏറ്റവും കൂടുതൽ കുടിയേറ്റ പ്രവാഹങ്ങൾ കണ്ടതായി 2011 ലെ സെൻസസ് വ്യക്തമാക്കുന്നു.\n2011 ലെ സെൻസസ് പ്രകാരം 1921 ന് ശേഷം ആദ്യമായി നഗര ഇന്ത്യ ജനസംഖ്യയിൽ പുതുതായി ചേർന്ന എണ്ണം ഗ്രാമീണ ഇന്ത്യ ജനസംഖ്യയിൽ ചേർത്ത ആളുകളേക്കാൾ കൂടുതലാണ്. ജനസംഖ്യാ നിരക്കിന്റെ വളർച്ച നഗരപ്രദേശങ്ങളിൽ വളരെ ചെറുതാണ്, എന്നിട്ടും നഗര ഇന്ത്യയിലെ ജനസംഖ്യയിൽ കൂടുതൽ ആളുകളെ ചേർത്തു.\nഒരു പാനൽ ചർച്ചയ്‌ക്കോ ടെലിവിഷനിലെ വിദഗ്ധരുമായി അഭിമുഖത്തിലോ കുടിയേറ്റ തൊഴിലാളികളെക്കുറിച്ചും ഗ്രാമത്തിൽ നിന്ന് നഗരത്തിലേക്കും കുടിയേറ്റം നടന്നതിന്റെ തീവ്രതയെക്കുറിച്ച് എത്രപേർ ചർച്ച ചെയ്തു?\nകുടിയേറ്റത്തെക്കുറിച്ചുള്ള ഏത് ചർച്ചയും ഗ്രാമീണ ദുരിതങ്ങളില്ലാതെ അപൂർണ്ണമാണ്, അത് കുടിയേറ്റത്തിന്റെ മൂലകാരണം ആണ്, അല്ലേ?\nനമ്മൾ കൃഷിയെ തകർത്തു, ദശലക്ഷക്കണക്കിന് ആളുകളുടെ ഉപജീവനമാർഗങ്ങൾ തകർന്നു. ഗ്രാമപ്രദേശങ്ങളിലെ മറ്റെല്ലാ ഉപജീവനമാർഗങ്ങളും ദുരിതപൂർവമാക്കി. കൃഷിക്കുശേഷം രാജ്യത്തെ ഏറ്റവും വലിയ തൊഴിൽമേഖലയായ കൈത്തറി, കരകൗശല മേഖലകൾ. ബോട്ട് തൊഴിലാളികൾ, മത്സ്യത്തൊഴിലാളികൾ, കള്ള് ചെത്ത് തൊഴിലാളികൾ, കളിപ്പാട്ട നിർമ്മാതാക്കൾ, നെയ്ത്തുകാർ, ഒന്നിനു പുറകെ ഒന്നായി, അവർ എന്ത് നിസഹായർ ആണ്, അവർക്ക് മറ്റു മാർഗങ്ങൾ ഉണ്ടായിരുന്നു?\nകുടിയേറ്റ തൊഴിലാളികൾ നഗരങ്ങളിലേക്ക് മടങ്ങിവരുമോ എന്ന് എല്ലാവരും ഉദ്കണ്ഠയോടെ നോക്കുന്നു. എന്തുകൊണ്ടാണ് അവർ ആദ്യം നഗരങ്ങളിലേക്ക് വന്നത്? കുടിയേറ്റ തൊഴിലാളികളുടെ ബഹുഭൂരിപക്ഷവും നഗരങ്ങളിലേക്ക് മടങ്ങിവരുമെന്ന് ഞാൻ വിശ്വസിക്കുന്നു. ഒരുപക്ഷേ ഇത് വളരെയധികം സമയമെടുക്കും. എന്നാൽ ഗ്രാമങ്ങളിൽ അവർക്ക് ഉണ്ടായിരുന്ന എല്ലാ സാധ്യതകളും നമ്മൾ വളരെക്കാലം മുമ്പ് നശിപ്പിച്ചു, എന്നിട്ട് നമ്മൾക്ക് തൊഴിലാളികളെ കുറഞ്ഞ കൂലിയിൽ ലഭിക്കുന്നത് ഉറപ്പാക്കുകയും ചെയ്തു.\nനിരവധി സംസ്ഥാനങ്ങളിൽ ഇപ്പോൾ നൽകപ്പെട്ട തൊഴിൽ നിയമങ്ങളിലെ ഇളവുകളെ നിങ്ങൾ എങ്ങനെ കാണുന്നു?\nആദ്യം, അത് ഭരണഘടനയെയും നിലവിലുള്ള നിയമങ്ങളെയും ദുർബലപ്പെടുത്തുകയാണ്. രണ്ടാമതായി, ഇത് ഒരു ബോണ്ടഡ് ലേബർ സംവിധാനത്തിന് തുടക്കം കുറിക്കുകയാണ്. മൂന്നാമത്, ഇത് നിർദിഷ്ട ജോലിസമയ തത്വത്തെ 100 വർഷം പിന്നോട്ട് കൊണ്ടുപോവുകയാണ്. ലോകത്തിലെ അടിസ്ഥാന തൊഴിൽ സംബന്ധിച്ച എല്ലാ അന്താരാഷ്ട്ര കൺവെൻഷനുകളും എട്ട് മണിക്കൂർ പ്രവൃത്തി സമയത്തെ അംഗീകരിക്കുകയും പാലിക്കാൻ നിർദ്ദേശിക്കുകയും ചെയ്തിട്ടുണ്ട് എന്നതാണ് ഏറ്റവും അടിസ്ഥാനപരമായ കാര്യം.\nഗുജറാത്ത് സർക്കാർ ഇറക്കിയ വിജ്ഞാപനം നോക്കൂ. തൊഴിലാളികൾക്ക് ഓവർടൈം നൽകില്ലെന്ന് അതിൽ പറയുന്നു. അധിക മണിക്കൂറുകൾക്ക് ഓവർടൈം വേതനം രാജസ്ഥാൻ സർക്കാർ നൽകുന്നുണ്ടെങ്കിലും ആഴ്ചയിൽ 24 മണിക്കൂർ എന്ന പരിധിയുണ്ട്. ദിവസത്തിൽ 12 മണിക്കൂർ വീതം ആഴ്ചയിൽ ആറ് ദിവസവും തൊഴിലാളികൾ ജോലി ചെയ്യണം.\nഫാക്ടറീസ് നിയമത്തിലെ exceptions & exemptions ഉദ്ധരിച്ച് ആണ് ഇത്തരം തൊഴിലാളി വിരുദ്ധ കാര്യങ്ങളെല്ലാം ചെയ്യുന്നത്. ഒരു തൊഴിലാളിയോട് ജോലി ചെയ്യാൻ ആവശ്യപ്പെടുന്ന പരമാവധി മണിക്കൂർ – ഓവർടൈം ഉൾപ്പെടെ – 60 മണിക്കൂറാണെന്ന് അതിൽ പറയുന്നു. എന്നാൽ ദിവസത്തിൽ 12 മണിക്കൂർ ആയാൽ ആഴ്ചയിൽ ഇവ 72 മണിക്കൂർ ആയി വരുന്നു.\nഏറ്റവും പ്രധാനമായി, അധിക സമയം ചെയ്യണോ വേണ്ടയോ എന്ന് തൊഴിലാളികൾക്ക് പറയാൻ ഉള്ള അവകാശം ഇല്ല. കൂടുതൽ പ്രവൃത്തി സമയത്തോടൊപ്പം ഉൽപാദനക്ഷമത വർദ്ധിക്കുമെന്ന അനുമാനമുണ്ട്. എന്നാൽ ഇത് ചരിത്രത്തിൽ നടത്തിയ നിരവധി പഠനങ്ങൾക്ക് വിരുദ്ധമാണ്. കഴിഞ്ഞ നൂറ്റാണ്ടിലെ ഒരുപാട് ഫാക്ടറികൾ 8 മണിക്കൂർ ദൈർഘ്യമുള്ള ദിനം സ്വീകരിച്ചു, കാരണം ക്ഷീണവും മടുപ്പും കാരണം അധിക ദൈർഘ്യമുള്ള മണിക്കൂറുകളിൽ ഉൽപാദനക്ഷമത കുറഞ്ഞുവെന്ന് അവരുടെ പഠനങ്ങൾ തെളിയിച്ചത്.\nഅതും പരിഗണിക്കാതെ തന്നെ, ഇത്തരം നീക്കങ്ങൾ അടിസ്ഥാന മനുഷ്യാവകാശങ്ങൾക്കെതിരായണ്. അത് അടിമത്തമാണ്. കോർപ്പറേഷനുകൾക്കായി ബോണ്ടഡ് ലേബർ സംഭരിക്കുന്ന ഏജന്റ് ആയിട്ടാണ് സർക്കാറുകൾ പ്രവർത്തിക്കുന്നു. ഏറ്റവും ദുർബലരായ വിഭാഗങ്ങളായ ദലിതർ, ആദിവാസികൾ, സ്ത്രീകൾ എന്നിവരെ ആണ് ഇത് കൂടുതൽ ബാധിക്കുക.\nഇന്ത്യയിലെ 93% ശതമാനം തൊഴിലാളികളും അനൗപചാരിക മേഖലയിൽ ജോലി ചെയ്യുന്നതിനാൽ അവർക്ക് അവരുടെ അവകാശങ്ങൾ നടപ്പാക്കാൻ കഴിയുന്നില്ല. “ശേഷിക്കുന്ന ഏഴ് ശതമാനത്തിന്റെ അവകാശങ്ങളും നശിപ്പിക്കാം” എന്നാണ് ഇപ്പോൾ പറയാൻ ശ്രമിക്കുന്നത്.\nതൊഴിൽ നിയമങ്ങളിലെ മാറ്റത്തിനൊപ്പം നിക്ഷേപം വരുമെന്ന് സംസ്ഥാനങ്ങൾ വാദിക്കുന്നു. മെച്ചപ്പെട്ട ഇൻഫ്രാസ്ട്രക്ചർ, മെച്ചപ്പെട്ട അവസ്ഥ, പൊതുവെ സുസ്ഥിരമായ ഒരു സമൂഹം എന്നിവയുള്ള സ്ഥലങ്ങളിലേക്കാണ് നിക്ഷേപം വരുന്നത്. ഉത്തർപ്രദേശ് ഇതിലൊന്നായിരുന്നുവെങ്കിൽ, ഇന്ത്യയിലുടനീളം ഏറ്റവും കൂടുതൽ തൊഴിലാളികൾ കുടിയേറുന്ന സംസ്ഥാനമായിരിക്കില്ല ഇത്.\nഈ നീക്കത്തിന്റെ അനന്തരഫലങ്ങൾ എന്തായിരിക്കാം?\nഭരണഘടനാപരവും നിയമപരവുമായ സങ്കീർണതകൾ കാരണം തങ്ങൾക്ക് ഒഴിവാക്കാൻ കഴിയാത്ത മൂന്നോ നാലോ നിയമങ്ങൾ ഒഴികെ ഉത്തർപ്രദേശും മധ്യപ്രദേശും എല്ലാ തൊഴിൽ നിയമങ്ങളും മൂന്ന് വർഷത്തേക്ക് നിർത്തിവച്ചു. സ്ഥിതിഗതികൾ എത്ര ദയനീയമായാലും പ്രശ്നമില്ല, തൊഴിലാളികൾ ജോലി ചെയ്യണം എന്നതാണ് സ്ഥിതി. അവർ ആളുകളെ മനുഷ്യത്വരഹിതമാക്കുകയാണ്, അവർക്ക് വെന്റിലേഷൻ, ടോയ്‌ലറ്റ്, ബ്രേക്ക് എന്നിവയുടെ അവകാശങ്ങൾക്ക് അർഹതയില്ലെന്ന് പറയുകയാണ്.\nഇത് മുഖ്യമന്ത്രിമാർ ഇറക്കുന്ന ഓർഡിനൻസാണ്, ഇതിന് പിന്നിൽ നിയമനിർമ്മാണ പ്രക്രിയകളൊന്നുമില്ല.\nമുന്നോട്ട് പോകുന്നതിന് നമ്മൾ എന്താണ് ചെയ്യേണ്ടത്?\nനമ്മൾ തീർച്ചയായും രാജ്യത്തെ തൊഴിൽ സാഹചര്യങ്ങൾ മെച്ചപ്പെടുത്തേണ്ടതുണ്ട്. നമ്മുടെ സമൂഹത്തിലെ ഭീകരമായ അസമത്വങ്ങൾ കാരണം കോവിഡ് മഹാമാരി അവരെ സാരമായി ബാധിക്കുന്നു. നമ്മൾ അവരോട് ചെയ്യുന്നത് നമ്മൾ തന്നെ അംഗങ്ങളായ നിരവധി അന്താരാഷ്ട്ര തൊഴിൽ കരാറുകളുടെ ലംഘനമാണ്.\nബി ആർ അംബേദ്കർ ഇത് വ്യക്തമായി മുൻകൂട്ടി കണ്ടത് ആണ്. നമ്മൾ സംസാരിക്കേണ്ടത് സർക്കാരിനെക്കുറിച്ചല്ലെന്ന് അദ്ദേഹം മനസ്സിലാക്കി. തൊഴിലാളികൾ മുതലാളിമാരുടെ കാരുണ്യത്തിൽ ആയിരിക്കുന്നതിനെക്കുറിച്ച് ആണ് നമ്മൾ സംസാരിക്കേണ്ടത്. അദ്ദേഹം കൊണ്ട് വരാൻ സഹായിച്ച നിയമങ്ങൾ സംസ്ഥാനങ്ങൾ താൽക്കാലികമായി നിർത്തിവയ്ക്കുകയാണ്.\nസംസ്ഥാന സർക്കാരുകളിൽ ഒരു തൊഴിൽ വകുപ്പുണ്ട്. അതിന്റെ പങ്ക് എന്തായിരിക്കണം?\nതൊഴിലാളികളുടെ അവകാശങ്ങൾ സംരക്ഷിക്കുക എന്നതായിരിക്കണം സംസ്ഥാനത്തെ തൊഴിൽ വകുപ്പിന്റെ പങ്ക്. എന്നാൽ നമ്മൾക്ക് ഒരു കേന്ദ്ര തൊഴിൽ മന്ത്രി ഉണ്ട്, അവർ കോർപ്പറേഷനുകൾക്ക് വേണ്ടി തൊഴിലാളികളോട് അഭ്യർത്ഥിക്കുന്നു.\nഎന്തെങ്കിലും മാറ്റങ്ങൾ ആഗ്രഹിക്കുന്നുണ്ടെങ്കിൽ, നിങ്ങളുടെ സാമൂഹിക കരാർ മാറ്റണം. ലോകത്തെ ഏറ്റവും അസമത്വം നിറഞ്ഞ ഒരു സമൂഹത്തെ നിങ്ങൾക്ക് പരിഗണിക്കാൻ കഴിയുന്നില്ലെങ്കിൽ, നിങ്ങൾക്ക് ഇതിനെക്കുറിച്ച് ഒന്നും ചെയ്യാൻ കഴിയില്ല. ഇത് കൂടുതൽ വഷളാകും – വളരെ വേഗത്തിലും.\nവീട്ടിലേക്ക് മടങ്ങുന്ന തൊഴിലാളികളിൽ ഭൂരിഭാഗവും ചെറുപ്പക്കാരും അസ്വസ്ഥതരും ആണ്. നമ്മൾ ഒരു അഗ്നിപർവ്വതത്തിൽ ആണോ ഇരിക്കുന്നത്?\nഅഗ്നിപർവ്വതം പൊട്ടിത്തെറിക്കുകയാണ്. നമ്മൾ അത് നോക്കാതിരിക്കാൻ ശ്രമിക്കുകയാണ്. ഒരു സമൂഹമെന്ന നിലയിൽ സർക്കാരുകളുടെയും മാധ്യമങ്ങളുടെയും ഫാക്ടറി ഉടമകളുടെയും നമ്മുടെയും കാപട്യത്തിന്റെ തെളിവ് കൂടിയാണ് ഇത്.\nമാർച്ച് 26 വരെ, നമ്മൾ ഒരിക്കലും കുടിയേറ്റ തൊഴിലാളിയെക്കുറിച്ച് അറിഞ്ഞിരുന്നില്ല. പെട്ടെന്ന്, ദശലക്ഷക്കണക്കിന് ആളുകൾ തെരുവുകളിൽ കാണുന്നു. നമ്മൾക്ക് ലഭിക്കേണ്ട സേവനങ്ങൾ നഷ്‌ടമായതിനാൽ നമ്മൾക്ക് പ്രയാസം തോന്നുന്നു. മാർച്ച് 26 വരെ നമ്മൾ അവർക്ക് യാതൊരു പരിഗണനയും നൽകിയിട്ടില്ല. അവരെ തുല്യ അവകാശമുള്ള മനുഷ്യരായി നമ്മൾ കരുതിയിട്ടില്ല.\nഒരു പഴയ ചൊല്ലുണ്ട്; ദരിദ്രർ സാക്ഷരരാകുമ്പോൾ, സമ്പന്നർക്ക് അവരുടെ പല്ലക്ക് വഹിക്കുന്നവരെ നഷ്ടപ്പെടും. പെട്ടെന്ന്, നമ്മുടെ പല്ലക്ക് വഹിക്കുന്നവരെ നഷ്ടപ്പെടുന്നതായി ബോധ്യം വന്നു.\nകുടിയേറ്റം പ്രത്യേകിച്ച് സ്ത്രീകളെയും കുട്ടികളെയും എങ്ങനെ ബാധിക്കുന്നു?\nഇത് സ്ത്രീകൾക്കും കുട്ടികൾക്കും വലിയ രീതിയിൽ പ്രയാസങ്ങൾ ഉണ്ടാക്കും . പോഷകാഹാരത്തിന്റെ കുറവുമൂലം സ്ത്രീകളും പെൺകുട്ടികളുമാണ് ഏറ്റവും കൂടുതൽ ദുരിതമനുഭവിക്കുന്നത്. ആരോഗ്യപരമായി അവർ അവിശ്വസനീയമാം വിധം കൂടുതൽ ദുർബലരാക്കും. ചെറുപ്പക്കാരായ പെൺകുട്ടികൾ അനുഭവിക്കുന്ന പ്രയാസങ്ങൾ കുറിച് ആരും ചിന്തിക്കാറില്ല, പരാമർശിക്കുക പോലുമില്ല. രാജ്യത്തുടനീളമുള്ള സ്കൂളുകളിലെ ദശലക്ഷക്കണക്കിന് പെൺകുട്ടികൾക്ക് സൗജന്യ സാനിറ്ററി നാപ്കിനുകൾക്ക് അർഹതയുണ്ട്, എന്നാൽ പെട്ടെന്ന് സ്കൂളുകൾ അടച്ചു, ബദലുകളൊന്നും ഇത് വരെ നൽകിയിട്ടില്ല. അതിനാൽ ദശലക്ഷക്കണക്കിന് ആളുകൾ ശുചിത്വമില്ലാത്ത ബദലുകളിലേക്ക് മടങ്ങുകയാണ്\nകുടിയേറ്റ തൊഴിലാളികൾ വീട്ടിലേക്ക് തിരിച്ചു നടക്കുമ്പോൾ ഉണ്ടാകുന്ന ബുദ്ധിമുട്ടുകളെക്കുറിച്ച്?\nകുടിയേറ്റ തൊഴിലാളികൾ പലപ്പോഴും വളരെ ദൂരം നടന്നിട്ടാണ് വീടുകളിൽ എത്തുന്നത്. ഉദാഹരണത്തിന്, കുടിയേറ്റ തൊഴിലാളികൾ അവരുടെ ഫാക്ടറിയിൽ നിന്നോ ഗുജറാത്തിലെ മധ്യവർഗ തൊഴിലുടമകളിൽ നിന്നോ ദക്ഷിണ രാജസ്ഥാനിലേക്ക് മടങ്ങുന്നു.\nഅവർ 40 കിലോമീറ്റർ നടക്കുന്നു, ഒരു ധാബയിലോ ചായക്കടയിലോ നിർത്തുന്നു, അവിടെ ജോലിചെയ്യുന്നു, പകരം ഭക്ഷണം കഴിക്കുന്നു. രാവിലെ അവർ പോകും. അടുത്ത വലിയ ബസ് സ്റ്റേഷൻ – അവരും അങ്ങനെ തന്നെ ചെയ്യുന്നു. അങ്ങനെയാണ് അവർ വീട്ടിലേക്ക് മടങ്ങുന്നത്. ഈ സ്ഥലങ്ങളെല്ലാം അടച്ചുകഴിഞ്ഞാൽ അവർക്ക് നിർജ്ജലീകരണം (dehydration), വിശപ്പ്, വയറിളക്കം, മറ്റ് രോഗങ്ങൾ എന്നിവയ്ക്ക് വിധേയമാകുന്നു.\nഅവരുടെ അവസ്ഥ മെച്ചപ്പെടുത്തുന്നതിന് ഭാവിയിൽ നമ്മൾ എന്തുചെയ്യണം?\nനമ്മൾ തിരഞ്ഞെടുത്ത വികസന പാതയുമായി സമ്പൂർ‌ണ്ണ വിട്ടൊഴിയുകയും അസമത്വത്തിനെതിരായ ഒരു വലിയ മുന്നേറ്റവും നടത്തണം. കുടിയേറ്റ തൊഴിലാളികളുടെ കഷ്ടപ്പാടുകൾ അവരുടെ അസമമായ അവസ്ഥയിൽ നിന്നാണ് ഉണ്ടാകുന്നത്.\n“എല്ലാവർക്കും നീതി: സാമൂഹിക, സാമ്പത്തിക, രാഷ്ട്രീയ നീതി…” എന്ന് ഭരണഘടന വിഭാവനം ചെയ്യുന്ന സാമൂഹിക നീതിയുടെ പ്രാധാന്യം മനസ്സിലാക്കാതെ നിങ്ങൾക്ക് അത് ചെയ്യാൻ കഴിയില്ല. സാമൂഹികവും സാമ്പത്തികവും ആയ നീതി രാഷ്ട്രീയ നീതിക്ക് മുമ്പ് വന്നത് ഒരു യാദൃശ്ചികമല്ല. ഇത് എഴുതിയ ആളുകളിൽ മുൻ‌ഗണനയുടെ വ്യക്തമായ ബോധമുണ്ടെന്ന് ഞാൻ കരുതുന്നു. നമ്മുടെ ഭരണഘടന നമ്മൾക്ക് വഴി കാണിക്കുന്നുണ്ട്.\nഇന്ത്യൻ വരേണ്യരും സർക്കാരും ശരിക്കും നമുക്ക് പതിവുപോലെ ബിസിനസ്സിലേക്ക് മടങ്ങാൻ കഴിയുമെന്ന് കരുതുന്നു, ആ വിശ്വാസം അവിശ്വസനീയമായ അടിച്ചമർത്തലിലേക്കും അക്രമത്തിലേക്കുമാണ് നയിക്കുക.\nThe Print രാമൻ മാഗ്സാസെ അവാർഡ് അവാർഡ് നേടിയ പി. സായിനാഥുമായി നടത്തിയ അഭിമുഖത്തിന്റെ സ്വതന്ത്ര വിവർത്തനം. ദ പ്രിന്റിലെ അഭിമുഖം വായിക്കാൻ ഇവിടെ ക്ലിക്ക് ചെയ്യുക.\njustice lockdown migrant workers


suicide | കാണാതായ എന്‍ജിനീയറിംഗ് വിദ്യാര്‍ത്ഥിയുടെ മൃതദേഹം കാര്യവട്ടം കാമ്പസിലെ കാട്ടിനുള്ളില് കണ്ടെത്തി - Malayalivartha.com Widgets Magazine\nവനിതകള്‍ക്ക് ഗാര്‍ഹിക തൊഴില്; വിദേശത്ത് അവസരം\nകാണാതായ എന്‍ജിനീയറിംഗ് വിദ്യാര്‍ത്ഥിയുടെ മൃതദേഹം കാര്യവട്ടം കാമ്പസിലെ കാട്ടിനുള്ളില് കണ്ടെത്തി\n15 JULY 2019 07:56 PM IST\nഭക്ഷ്യവസ്തുക്കളുടെ വിലക്കയറ്റം... വരും ദിവസങ്ങളില് ഹോട്ടലുകള് അടച്ചിടേണ്ടി വരുമെന്ന് മുന്നറിയിപ്പ്\nഐഐടി വിദ്യാര്‍ഥിനി ഫാത്തിമയുടെ മരണം: സിബിഐ അന്വേഷണം ആവശ്യപ്പെട്ടിട്ടില്ലെന്ന് പിതാവ്\nഷഹ്ലയുടെ മരണം; സ‍ര്‍ക്കാര് വിശദമായ സത്യവാങ്മൂലം സമ‍ര്‍പ്പിക്കണമെന്ന് ഹൈക്കോടതി\nകേരള ന്യൂട്രീഷ്യന് റിസര്‍ച്ച് സെന്റര് യാഥാര്‍ത്ഥ്യത്തിലേക്ക്; നിഫ്‌റ്റെമുമായി ധാരണപത്രം ഒപ്പിട്ടു\nകാണാതായ എന്‍ജിനീയറിംഗ് വിദ്യാര്‍ത്ഥി ശ്യാന് പത്മനാഭന്റെ മൃതദേഹം കാര്യവട്ടം യൂണിവേഴ്‌സിറ്റി കാമ്ബസിലെ കാട്ടിനുള്ളില് നിന്ന് കണ്ടെത്തി. തിരുവനന്തപുരം കോളേജ് ഓഫ് എന്‍ജിനീയറിംഗിലെ രണ്ടാം വര്‍ഷ എം.ടെക് വിദ്യാര്‍ത്ഥിയായിരുന്നു ശ്യാന്. ആത്മഹത്യയാണെന്നാണ് പ്രാഥമിക നിഗമനം.\nദുര്‍ഗന്ധത്തെതുടര്‍ന്ന് ജീവനക്കാര്‍നടത്തിയ പരിശോധനയിലാണ് മൃതദേഹം കണ്ടെത്തിയത്. മൃതദേഹത്തിന് ദിവസങ്ങളുടെ പഴക്ക മുണ്ട്. പുഴുവരിച്ച നിലയിലുള്ള മൃതദേഹത്തിനു സമീപത്തുനിന്ന് ലഭിച്ച ബാഗില്‍നിന്ന് ഐ.ഡി കാര്‍ഡും പുസ്തകങ്ങളും മൊബൈല് ഫോണും കിട്ടി. ഇതില്‍നിന്നാണ് മൃതദേഹം ശ്യാനിന്റേതാണെന്ന് സ്ഥിരീകരിച്ചത്. കഴക്കൂട്ടം പൊലീസ് സ്ഥലത്തെത്തി ഇന്‍ക്വസ്റ്റ് നടപടികള് പൂര്‍ത്തിയാക്കി.\nകഴിഞ്ഞ തിങ്കളാഴ്ച മുതല് ശ്യാനിനെ കാണാതായിരുന്നു. തുടര്‍ന്ന് നടത്തിയ അന്വേഷണത്തില് കാര്യവട്ടം കാമ്ബസിലാണ് അവസാനമായി ഇയാളുടെ ഫോണ് ലൊക്കേഷന് കാണിച്ചിരുന്നത്. ശ്യാന് കാമ്ബസിലെത്തിയതിന്റെ സി.സി.ടിവി ദൃശ്യങ്ങളും കണ്ടെത്തിയിരുന്നു. എന്നാല് ഇയാള് പുറത്തുപോകുന്ന ദൃശ്യങ്ങള് ലഭിച്ചിരുന്നില്ല. ഡോഗ് സ്‌ക്വാഡിന്റെ സഹായത്തോടെ തെരച്ചില് ആരംഭിച്ചുവെങ്കിലും മണം പിടിച്ചെത്തിയ നായ്ക്കള് കാമ്ബസിനുള്ളിലെ ഹൈമവതി കുളത്തിനരികില് വന്ന് നില്‍ക്കുകയായിരുന്നു. കുളത്തിനു ചുറ്റുമുള്ള കാട്ടില് തെരച്ചില് നടത്തിയെങ്കിലും കണ്ടെത്താനായിരുന്നില്ല. അന്ന് തെരച്ചില് നടത്തിയതിന് ഒരു കിലോമീറ്റര് മാറി കാട്ടിനുള്ളില് നിന്നാണ് ഇപ്പോള് മൃതദേഹം കണ്ടെത്തിയിരിക്കുന്നത്.\nകോഴിക്കോട് വടകര സ്വദേശിയായ ശ്യാന് രണ്ടു വര്‍ഷത്തിലേറെയായി പാങ്ങപ്പാറയിലെ ഫ്‌ലാറ്റില് മാതാപിതാക്കളോടൊപ്പമായിരുന്നു താമസം. കഴിഞ്ഞ തിങ്കളാഴ്ച വൈകിട്ട് ലൈബ്രറിയില് പോകുന്നുഎന്ന് പറഞ്ഞിറങ്ങിയ ശ്യാന് രാത്രി ഏറെ വൈകിയിട്ടും തിരിച്ചെത്തിയിരുന്നില്ല. തുടര്‍ന്ന് ബന്ധുക്കള് കഴക്കൂട്ടം സൈബര് പൊലീസ് സ്‌റ്റേഷനില് പരാതി നല്‍കിയിരുന്നു.\nകണ്ണിനും, മൂക്കിനും ഇടയില് നീര്, തുള്ളിമരുന്നാണ് അന്ന് ആശുപത്രിയില് നിന്ന് നല്‍കിയത്... ഇത് ഒഴിച്ചിട്ടും കുറവ് വരാതിരുന്നതോടെ കോട്ടയം മെഡിക്കല് കോളെജില് ചികിത്സ തേടി... സ്‌കാന് ചെയ്തിട്ടും, ഫലം ഉണ്ടായില്ല; ഒടുവില് കണ്ടെത്തിയപ്പോള് ഡോക്ടര് ഞെട്ടി\nകാഞ്ഞിരപ്പള്ളിയില് അജ്ഞാതന് എട്ടാം ക്ലാസുകാരിയെ പീഡിപ്പിച്ചു (2 hours ago)\nതെലുങ്കാന സംഭവത്തില് പ്രതികരിച്ച് ഇറോം ശര്‍മിള (2 hours ago)\nചികിത്സതുടരാന് പണമില്ലാതിരുന്നതിനാല് രോഗിയായ ഭാര്യയെ ജീവനോടെ കുഴിച്ചിട്ടു (3 hours ago)\nതെലങ്കാന പൊലിസിനെ അഭിനന്ദിച്ച് നടി സുരഭി ലക്ഷ്മി (3 hours ago)\nതെലങ്കാനയിലെ സംഭവം... ഇനിയാരും ഇങ്ങനെ ചെയ്യാന് ധൈര്യപ്പെടരുത്; പൊലീസിന്റെ നടപടിയെ പിന്തുണച്ച് ഹര്‍ഭജനും (3 hours ago)\nഭക്ഷ്യവസ്തുക്കളുടെ വിലക്കയറ്റം... വരും ദിവസങ്ങളില് ഹോട്ടലുകള് അടച്ചിടേണ്ടി വരുമെന്ന് മുന്നറിയിപ്പ് (3 hours ago)\nഐഐടി വിദ്യാര്‍ഥിനി ഫാത്തിമയുടെ മരണം: സിബിഐ അന്വേഷണം ആവശ്യപ്പെട്ടിട്ടില്ലെന്ന് പിതാവ് (4 hours ago)\nവാഹനാപകടകേസില് പ്രതിക്ക് ജാമ്യം നിന്നയാള് കുടുങ്ങി... പ്രതി നാട്ടിലേക്ക് രക്ഷപ്പെട്ടതിനാല് ജാമ്യംനിന്നയാള് അരലക്ഷം റിയാല് നല്‍കണം (4 hours ago)\nശാരീരിക ബന്ധത്തിൽ ഏര്‍പ്പെട്ട ശേഷം യുവാവ് ഒഴിവാക്കിയ മനോവിഷമത്തിൽ ആത്മഹത്യയ്ക്ക് ശ്രമിച്ച കാമുകിയെ ഐസിയുവില് വച്ച് താലികെട്ടിയ ശേഷം കാമുകൻ അതിവിദഗ്ധമായി മുങ്ങി... (5 hours ago)\nകെ .എ.എസ് പ്രിലിമിനറി ഫെബ്രുവരി 22ന്; ഡിസംബര് 25നകം കണ്‍ഫര്‍മേഷന് നല്‍കുക (5 hours ago)\nലഗ് ജാ ഗലേ സേ... എന്റെ പടച്ചോനെ !! ഞെട്ടിച്ചുകളഞ്ഞു ഈ കുഞ്ഞാവ; സിത്താര പോലും വണ്ടറടിച്ചുപോയി (5 hours ago)\nജോലി ചെയ്യാനും ജീവിക്കാനും അനുയോജ്യമായി നഗരങ്ങളിൽ മുന്നിൽ അബുദാബി (5 hours ago)\nനെഗറ്റീവ് എനർജിയും, ആരോഗ്യ പ്രശ്നങ്ങളും നിങ്ങളെ അലട്ടുന്നുണ്ടോ? തിരിച്ചറിയാൻ ഒരു ഗ്ലാസിലെ ഉപ്പുവെള്ളം മതി (5 hours ago)\nഷഹ്ലയുടെ മരണം; സ‍ര്‍ക്കാര് വിശദമായ സത്യവാങ്മൂലം സമ‍ര്‍പ്പിക്കണമെന്ന് ഹൈക്കോടതി (5 hours ago)\nതടസമായി പാർക്ക് ചെയ്തിരുന്ന കാർ കൈകൊണ്ട് പൊക്കിമാറ്റിയ ശക്തിമാന് സോഷ്യൽ മീഡിയയുടെ കയ്യടി (5 hours ago)


ഷെയ്ന് നിഗത്തിന്റെ 'പരാക്രമം'; ടൈറ്റില് പോസ്റ്റര് റിലീസ് ചെയ്ത് പൃഥ്വിരാജ് | actor shane nigam new movie parakramam title poster\nഷെയ്ന് നിഗത്തിന്റെ 'പരാക്രമം'; ടൈറ്റില് പോസ്റ്റര് റിലീസ് ചെയ്ത് പൃഥ്വിരാജ്\nശരത് മേനോന് തിരകഥയെഴുതി സംവിധാനം ചെയ്യുന്ന വെയില് ആണ് ഷെയ്നിന്റേതായി വരാനിരിക്കുന്ന ചിത്രം.\nKochi, First Published Sep 12, 2021, 4:38 PM IST\nനടൻ ഷെയ്ൻ നിഗം നായകനാകുന്ന പുതിയ ചിത്രത്തിന്റെ ടൈറ്റിൽ പോസ്റ്റർ പുറത്തുവിട്ടു. 'പരാക്രമം' എന്നാണ് ചിത്രത്തിന്റെ പേര്. അര്‍ജുന് രമേശാണ് ചിത്രത്തിന്റെ തിരക്കഥയെഴുതി സംവിധാനം ചെയ്യുന്നത്. നടന് പൃഥ്വിരാജാണ് പോസ്റ്റര് റിലീസ് ചെയ്തത്.\nഅലക്‌സ് പുളിക്കല് ആണ് ചിത്രത്തിന്റെ ഛായാഗ്രഹണം. ശബരീഷ് വര്‍മയുടെ വരികള്‍ക്ക് സംഗീതം നല്‍കിയിരിക്കുന്നത് പ്രതിക് സി ആഭ്യങ്കാര് ആണ്. കിരണ് ദാസ് ആണ് എഡിറ്റര്.\nഅതേസമയം, ശരത് മേനോന് തിരകഥയെഴുതി സംവിധാനം ചെയ്യുന്ന വെയില് ആണ് ഷെയ്നിന്റേതായി വരാനിരിക്കുന്ന ചിത്രം. ഗുഡ് വില് എന്റര്‍ട്ടെയിന്‍മെന്റ്‌സിന്റെ ബാനറില് ജോബി ജോര്‍ജാണ് ചിത്രം നിര്‍മിക്കുന്നത്. സംഗീത സംവിധാനം പ്രതീപ് കുമാര് ആണ്. ഷൈന് ടോം ചാക്കോ, ജേയിംസ് ഏലിയാസ് എന്നിവരാണ് ചിത്രത്തിലെ മറ്റ് പ്രധാന കഥാപാത്രങ്ങൾ.\nLast Updated Sep 12, 2021, 4:38 PM IST


യുഎപിഎ: അലന്‍റെയും താഹയുടെയും ജാമ്യാപേക്ഷ ഹൈക്കോടതി ഇന്ന് പരിഗണിക്കും. - Malayali Express\nയുഎപിഎ: അലന്‍റെയും താഹയുടെയും ജാമ്യാപേക്ഷ ഹൈക്കോടതി ഇന്ന് പരിഗണിക്കും.\nകോഴിക്കോട്: പന്തീരാങ്കാവില് മാവോയിസ്റ്റ് ബന്ധത്തിന്‍റെ പേരില് യുഎപിഎ ചുമത്തി അറസ്റ്റ് ചെയ്ത വിദ്യാര്‍ത്ഥികളായ അലന്‍റെയും താഹയുടെയും ജാമ്യാപേക്ഷ ഹൈക്കോടതി ഇന്ന് പരിഗണിക്കും. തങ്ങള് മാവോസിറ്റുകള് അല്ലെന്നും വ്യാജ രേഖകള് ചമച്ച് പോലീസ് കുടുക്കിയതാണെന്നുമുള്ള നിലപാടില് ഉറച്ച് നില്‍ക്കുകയാണ് സിപിഎം പ്രവര്‍ത്തകര് ആയിരുന്ന അലനും താഹയും.\nവീടുകളില് നിന്ന് പൊലീസ് പിടിച്ചെടുത്ത ലഘുലേഖയും പുസ്തകങ്ങളും യുഎപിഎ നിയമം ചുമത്തി ജയിലില് അടക്കാന് മാത്രം ഗൗരവമുള്ളതല്ലെന്നും വ്യാജ തെളിവുകള് ഉണ്ടാക്കി മാവോയിസ്റ്റ് എന്ന പേരില് കുടുക്കിയതാണെന്നുമാണ് പ്രതികളായ അലനും താഹയും ജാമ്യഹര്‍ജിയില് വാദിക്കുന്നത്.\nഇരുവര്‍ക്കുമെതിരെ യുഎപിഎ ചുമത്തിയതിലടക്കം പൊലീസ് ഇന്ന് ഹൈക്കോടതിയില് നിലപാട് വ്യക്തമാക്കും. കേസ് ഡയറി ഹാജരാക്കാന് കോടതി അന്വേഷണ സംഘത്തോട് കോടതി നിര്‍ദ്ദേശിച്ചിരുന്നു. ഇരുവരുടേയും കസ്റ്റഡി കാലാവധി ഇന്ന് അവസാനിക്കും.\nശബരിമല വിധിയില് അവ്യക്തത: യെച്ചൂരി\nബൈക്കുകള് കൂട്ടിയിടിച്ച് അപകടം; ഗൃഹനാഥന് മരിച്ചു


ഇന്ത്യയിൽ കണക്റ്റഡ് കാറുകൾ അവതരിപ്പിക്കാനൊരുങ്ങി എംജി മോട്ടോർ |\nന്യൂഡൽഹി: കണക്റ്റഡ് കാറുകൾ ഇന്ത്യയിൽ അവതരിപ്പിക്കുമെന്ന് എംജി മോട്ടോർ. ഇന്റർനെറ്റ്, ലോക്കൽ ഏരിയാ നെറ്റ് വർക്ക് എന്നീ സജ്ജീകരണങ്ങൾ ഉള്ളതാണ് കണക്ടഡ് കാറുകൾ. ഇതിനായി ഇന്റർനെറ്റ് ഓഫ് തിംഗ്‌സ് (ഐഒടി) സേവന ദാതാക്കളായ സിസ്‌കോ ഐ.ഒ.ടി, അൺലിമിറ്റ് എന്നിവയുമായി ഇതിനായി പങ്കാളിത്തം സ്ഥാപിച്ചു. മൂവരും കണക്റ്റഡ് മൊബിലിറ്റി അധിഷ്ഠിത വാഹനങ്ങൾ വികസിപ്പിക്കുമെന്നാണ് റിപ്പോർട്ട്. െ്രെഡവിങ് സുഗമമാക്കുന്നത് ഇന്റർനെറ്റ് ഓഫ് തിംഗ്‌സ് (ഐഒടി) ആയിരിക്കും.\nഅതേസമയം കണക്റ്റഡ് കാറിന് മറ്റ് ഡിവൈസുകളുമായി ഡാറ്റ പങ്കുവെയ്ക്കാൻ സാധിക്കുമെന്നാണ് ഇവർ അവകാശപ്പെടുന്നത്. എംജി മോട്ടോർ ഇന്ത്യയിൽ തങ്ങളുടെ ആദ്യ വാഹനം (എസ്യുവി) പുറത്തിറക്കുന്നത് അടുത്ത വർഷത്തോടെയായിരിക്കും. ഓൾഇലക്ട്രിക് എസ്യുവി വിപണിയിലെത്തിക്കുമെന്നാണ് പ്രതീക്ഷിക്കുന്നത്. ഇന്ത്യയിലെ ആദ്യ കണക്റ്റഡ് വാഹനങ്ങൾക്കിടയിലായിരിക്കും ഈ എംജി മോഡലുകൾക്ക് സ്ഥാനം.\nഎന്നാൽ ഇവ എത്രമാത്രം കണക്റ്റിവിറ്റി പ്രദാനം ചെയ്യുമെന്ന് കാത്തിരുന്ന് കാണേണ്ടി തന്നെ വരും. അതേസമയം ഇന്ത്യയിൽ കണക്റ്റഡ് കാറുകൾക്ക് വേണ്ടിയുള്ള ആവശ്യകത ക്രമാതീതമായി വർധിക്കുമെന്നാണ് എംജി മോട്ടോർ പ്രതീക്ഷിക്കുന്നത്. ആഗോള പ്രവണതകൾ ഇന്ത്യയിലും മിക്കവാറും പ്രതിഫലിക്കുമെന്നും ഇവർ വിശ്വസിക്കുന്നു. സിസ്‌കോ ഐഒടി, അൺലിമിറ്റ് എന്നിവയുമായി പങ്കാളിത്തം പ്രഖ്യാപിക്കുന്ന ചടങ്ങിൽ ‘കണക്റ്റഡ് മൊബിലിറ്റി ഇന്ത്യയിൽ വളർന്നുവരുന്ന സാധ്യതകൾ’ എന്ന വിഷയത്തിൽ ധവള പത്രവും പുറത്തിറക്കിയിട്ടുണ്ട്.\n← സിമ്രാൻ മാത്രമല്ല, പേട്ടയിൽ രജനിയുടെ നായികയായി തൃഷയും; കാരക്ടർ പോസ്റ്റർ പുറത്ത്\nഇന്ത്യൻ വാഹന വിപണി ആകാംക്ഷയോടെ; ടാറ്റ ഹാരിയർ അണിയറയിൽ ഒരുങ്ങുന്നു →\nലിഫ്റ്റുകൊടുത്തതിന് 2000 രൂപ പിഴ ഈടാക്കി മുംബൈ പോലീസ്\nജീപ് കോമ്പസിനെ തകർക്കാൻ പുതിയ ടാറ്റ H5X\nബജാജ് പൾസർ 150 ലിമിറ്റഡ് പുതിയ വേർഷൻ വിപണയിലെത്തുന്നു


" അത് തെറ്റാണ് . ഞാൻ അങ്ങനെ പറഞ്ഞിട്ടേയില്ല " - വിശദീകരണവുമായി നിത്യ മേനോൻ. - metromatinee.com Lifestyle Entertainment & Sports\nവനിതാ കൂട്ടായ്മ ആയ ഡബ്ള്യു സി സി ചർച്ചകളിൽ നിറഞ്ഞ സമയത്ത് അതിൽ അംഗമല്ലാത്ത നടിമാരുടെ പ്രതികരണങ്ങളും വൈറലായിരുന്നു. സ്ത്രീകൾക്ക് മാത്രമായി സംഘടനാ വേണ്ട എന്ന് നിത്യ മേനോൻ പറഞ്ഞതായാണ് മാധ്യമങ്ങൾ റിപ്പോർട്ട് ചെയ്തത് .\nഎന്നാൽ ഇതിനെതിരെ രംഗത്ത് എത്തിയിരിക്കുകയാണ് നിത്യ മേനോൻ. ” സിനിമയിൽ സ്ത്രീകൾക്ക് മാത്രമായി ഒരു സംഘടനാ വേണ്ടാന്ന് ഞാൻ പറഞ്ഞതായി ചിലർ എഴുതി. അത് തെറ്റാണു. ഞാൻ അങ്ങനെ പറഞ്ഞിട്ടേയില്ല. കൂട്ടായ്മ ആവശ്യമുള്ളവർ കാണുമായിരിക്കും. എന്റെ രീതി വ്യത്യസ്തമാണ് . എനിക്ക് എന്റേതായ വഴിയുണ്ട്.\nമുൻപ് മലയാളത്തിൽ നിന്നും വ്യക്തിപരമായ പ്രശ്നങ്ങൾ ഉണ്ടായപോലും ഒറ്റയ്ക്കാണ് നേരിട്ടത്. ആരുടേയും സഹായം തേടിയിട്ടില്ല. എന്റെ പേഴ്സണാലിറ്റി അങ്ങനെയാണ്. നമ്മുടെ സിനിമകൾ നമ്മുടെ ഐഡന്റിറ്റി കൂടിയാണെന്നും കരുതുന്നു. ” – നിത്യ മേനോൻ പറയുന്നു.


കശ്മീര് സന്ദര്‍ശത്തിന് തയ്യാറെന്ന് വീണ്ടും ട്വീറ്റ് ; ഗവർണ്ണറുടെ മറുപടി ദുർബലമാണെന്നും രാഹുല് ഗാന്ധി\nDelhi, First Published 14, Aug 2019, 12:07 PM IST\nരാഹുൽ ഗാന്ധിക്ക് രാഷ്ട്രീയ അജണ്ടയുണ്ടെന്നായിരുന്നു ആദ്യ ട്വീറ്റിന് ഗവർണ്ണർ സത്യപാൽ മാലിക്കിന്റെ പ്രതികരണം.\nദില്ലി: ഉപാധികളില്ലാതെ കശ്മീര് സന്ദർശനത്തിന് തയ്യാറെന്ന് വീണ്ടും രാഹുല് ഗാന്ധിയുടെ ട്വീറ്റ്. തന്റെ ട്വീറ്റിനുള്ള ജമ്മു കശ്മീര് ഗവർണ്ണറുടെ മറുപടി ദുർബലമാണെന്നും അദ്ദേഹം അഭിപ്രായപ്പെട്ടു. രാഹുൽ ഗാന്ധിക്ക് രാഷ്ട്രീയ അജണ്ടയുണ്ടെന്നായിരുന്നു ആദ്യ ട്വീറ്റിന് ഗവർണ്ണർ സത്യപാൽ മാലിക്കിന്റെ പ്രതികരണം.\nആര്‍ട്ടിക്കിള് 370 പിന്‍വലിച്ച നടപടിക്ക് ശേഷം ജമ്മുകശ്മീരില് സംഘര്‍ഷം നിലനില്ക്കുന്നെന്ന രാഹുല് ഗാന്ധിയുടെ പ്രസ്താവനയ്ക്കെതിരെയാണ് ഗവര്‍ണര് സത്യപാൽ മാലിക് കഴിഞ്ഞ ദിവസം രംഗത്തെത്തിയത്. 'ഞാന് താങ്കളെ ഇവിടേക്ക് (ജമ്മു കാശ്മീര്) ക്ഷണിക്കുകയാണ്. താങ്കള്‍ക്ക് വിമാനം അയച്ചുതരാം. ഇവിടെ വന്ന് സ്ഥിതിഗതികള് മനസിലാക്കിയ ശേഷം പ്രതികരിക്കുക' എന്നായിരുന്നു ഗവര്‍ണര് പറ‌ഞ്ഞത്. ഉത്തരവാദിത്തപ്പെട്ട നേതാവായ രാഹുല് ഇത്തരത്തിലുള്ള പ്രതികരണങ്ങള് നടത്തരുതെന്നും ആര്‍ട്ടിക്കിള് 370 റദ്ദാക്കിയ നടപടിക്ക് വര്‍ഗീയതയുടെ മുഖം നല്‍കരുതെന്നും ഗവര്‍ണര് അഭിപ്രായപ്പെട്ടിരുന്നു.\nഇതിന് പിന്നാലെ ഗവര്‍ണറുടെ ക്ഷണം സ്വീകരിക്കുകയാണെന്ന് രാഹുല് ട്വീറ്റ് ചെയ്തു. കശ്മീരിലെ ജനങ്ങളെയും രാഷ്ട്രീയ പാര്‍ട്ടി നേതാക്കളെയും സൈനികരേയും കാണാനും അവരോട് സംസാരിക്കാനുമുള്ള സ്വാതന്ത്ര്യം അനുവദിക്കണമെന്ന് ആവശ്യപ്പെട്ട രാഹുല് തനിക്കു വേണ്ടി വിമാനം നല്‍കേണ്ടതില്ലെന്നും ട്വീറ്റില് പറഞ്ഞു. ഈ പശ്ചാത്തലത്തിലായിരുന്നു രാഹുലിന്‍റേത് രാഷ്ട്രീയ അജണ്ടയാണെന്ന് ഗവര്‍ണര് പ്രതികരിച്ചത്.\nLast Updated 14, Aug 2019, 12:07 PM IST


കണ്ണെത്തുന്നിടത്ത് മെയ്യെത്തിക്കുന്ന കണിയാലി | USA Malayalam News Paper\nകണ്ണെത്തുന്നിടത്ത് മെയ്യെത്തിക്കുന്ന കണിയാലി\nStory Dated: Saturday, August 19, 2017 12:10 hrs UTC\nഇന്ത്യാ പ്രസ് ക്ലബ്ബ് ഓഫ് നോർത്ത് അമേരിക്കയുടെ മുൻ പ്രസിഡന്റ് ജോസ് കണിയാലി\nപ്രസ് ക്ലബ്ബിന് ദേശീയ രൂപം വേണമെന്ന ചർച്ചകളിലേക്ക് എത്തിയത\nന്യൂയോർക്കിൽ നടക്കുന്ന പ്രസ് ക്ലബ്ബ് കോൺഫറൻസിൽ പങ്കെടുക്കാനായി ഷിക്കാഗോയിൽ നിന്ന് ഞങ്ങൾ ആറേഴു പേർ പോയിരുന്നു. അന്നത് ചെറിയൊരു കൂട്ടായ്മ ആയിരുന്നു. അന്നത്തെ ആ കോൺഫറൻസ് കഴിഞ്ഞതോടെയാണ് ഇത് കൊള്ളാമെന്നും എന്തുകൊണ്ട് ഇത് വിപുലീകരിച്ചു കൂടാ എന്നൊരു ആശയം എല്ലാവരിലും തോന്നിത്തുടങ്ങുന്നത്. ഒരു സംഘടിത രൂപം ഇതിന് വേണമെന്ന ആശയം ആദ്യം മുന്നോട്ട് വെക്കുന്നത് ദൃശ്യമാധ്യമ രംഗത്തു നിന്നുള്ളവരാണ്. അങ്ങനെ അന്നത്തെ ചിന്തയിൽ നിന്നാണ് ഇന്ത്യാ പ്രസ് ക്ലബ്ബ് ഓഫ് നോർത്ത് അമേരിക്ക രൂപം കൊള്ളുന്നത്. കേരളത്തിലെ പ്രശസ്തരായ ദ്യശ്യ മാധ്യമ പ്രവർത്തകരെ ഉൾപ്പെടുത്തി ഷിക്കാഗോയിൽ നടന്ന കോൺഫറൻസോടു കൂടിയാണ് കേരളവുമായി ഇന്ത്യാ പ്രസ് ക്ലബ്ബ് ഓഫ് നോർത്ത് അമേരിക്കക്ക് ഒരു ബന്ധമുണ്ടാകുന്നത്. അന്നത്തെ കോൺഫറൻസിന്റെ ഓർമകൾ? 2008 ൽ ആണത്. രണ്ടു ദിവസത്തെ കോൺഫറൻസ് ആയിരുന്നു. മാധ്യമ രംഗത്തെ കുലപതികൾ എന്നു വിശേഷിപ്പിക്കാവുന്ന ജോൺ ബ്രിട്ടാസ്, ജോണി ലൂക്കോസ്, ആർ.ശ്രീകണ്ഠൻ നായർ എന്നിവരുടെ സാന്നിധ്യമായിരുന്നു അതിൽ എടുത്തു പറയേണ്ടത്. അന്നത്തെ മന്ത്രിയായിരുന്ന മോൻസ് ജോസഫായിരുന്നു കോൺഫറൻസ് ഉദ്ഘാടനം ചെയ്തത്. വ്യക്തിപരമായി ഞാനേറ്റവും കൂടുതൽ ഇഷ്ടപ്പെട്ട ഒരു കോൺഫറൻസ് കൂടി ആയിരുന്നു അത്.\n2009 ലെ ന്യൂ ജേഴ്സി കോൺഫറൻസിലും പ്രശസ്തരുടെ സാന്നിധ്യമുണ്ടായിരുന്നു. പ്രഗത്ഭരുടെ ഒരു നിര തന്നെ 2009 ലെ കോൺഫറൻസിൽ പ്രകടമായിരുന്നു. തോമസ് ജേക്കബ്, സി.എൽ തോമസ്, ബിനോയ് വിശ്വം, പ്രഭാവർമ, ജോസ്.കെ.മാണി, റോഷി അഗസ്റ്റിൻ ഉൾപ്പടെയുള്ളവർ അന്നത്തെ അതിഥികളായിരുന്നു. അതുപോലെ സമയബന്ധിതമായി അവസാനിപ്പിക്കുന്ന പ്രസംഗങ്ങൾക്ക് തുടക്കമായത് അന്നാണ്. മാത്രമല്ല കോൺഫറൻസുകൾ രണ്ടു വർഷം കൂടുമ്പോൾ നടത്തിയാൽ മതി എന്നൊരു തീരുമാനമുണ്ടായതും 2009 ലാണ്. വളരെയേറെ സംതൃപ്തി നൽകിയ ഒരു കോൺഫറൻസ് ആയിരുന്നു 2009 ലേത്. അതുപോലെ രണ്ടു വർഷത്തെ ഭാരവാഹിത്വം എന്നത് എന്നെ സംബന്ധിച്ച് ഒരു പാട് മാധ്യമ സുഹൃത്തുക്കളെ സമ്പാദിക്കാനായ ഒരവസരം കൂടിയായിരുന്നു.\n2009_11 കാലത്തെ പ്രസ് ക്ലബ്ബ് ഭരണസമിതി ഏർപ്പെടുത്തിയ മാധ്യമശ്രീ അവാർഡിനെ കുറിച്ച്?\nഅമേരിക്കയിലെ മാധ്യമ പ്രവർത്തകർ കേരളത്തിലെ മാധ്യമ പ്രവർത്തകർക്കു നൽകുന്ന ഏറ്റവും വലിയൊരു അംഗീകാരമായാണ് ഞാനിതിനെ കാണുന്നത്. നല്ലൊരു മാറ്റത്തിനാണ് അന്നത്തെ ഭരണ സമിതി റെജി ജോർജിന്റെ നേതൃത്വത്തിൽ തുടക്കം കുറിച്ചത്. അന്നത്തെ ഭരണസ്ഥിതിയെ ഞാനതിൽ അഭിനന്ദിക്കുന്നു. ഇത് ഇനിയും തുടരണമെന്നു തന്നെയാണ് എന്റെ അഭിപ്രായം.\nഫൊക്കാന പിരിഞ്ഞതിനു ശേഷമാണ് പ്രസ് ക്ലബ്ബ് രൂപം കൊള്ളുന്നത്. ഇത് പിരിഞ്ഞു പോയവരെ പരസ്പരം ഒന്നിപ്പിക്കാനുള്ള ഒരു വേദിയായി മാറുന്നുണ്ടോ ?\nപ്രസ് ക്ലബ്ബും ഫൊക്കാനയും രണ്ടും രണ്ടാണ്. അതിനെ ഒരിക്കലും ഒരേ തലത്തിൽ കാണരുത് എന്നാണ് എന്റെ അഭിപ്രായം. മാത്രമല്ല ഫൊക്കാന, ഫോമ പോലുള്ള സംഘടനകളുടെ നേതൃസ്ഥാനത്തിരിക്കുന്നവർ ഒരിക്കലും പ്രസ് ക്ലബ്ബിന്റെ നേതൃസ്ഥാനത്തേക്ക് വരരുത് എന്നാണ് എന്റെ അഭിപ്രായം. ഇതൊരു മാധ്യമ കൂട്ടായ്മയായതുകൊണ്ടുതന്നെ ഇതിന്റെ നേതൃസ്ഥാനത്ത് കയറിപ്പറ്റാൻ പല ശ്രമങ്ങളും പല ഭാഗത്തു നിന്നും നടക്കുന്നുണ്ട്. അതൊരിക്കലുമുണ്ടാകരുത്. അങ്ങനെ വന്നാൽ ഫൊക്കാന ക്കു വന്ന ഗതി പ്രസ് ക്ലബിനും വരും. അതു പോലെ പ്രസിഡന്റിനേക്കാൾ വലിയ പ്രസിഡന്റാകാതിരിക്കാൻ എല്ലാവരും ശ്രമിക്കുക. ഒത്തൊരുമയോടെ മുന്നോട്ട് പോകുക.\nപ്രസ് ക്ലബ്ബ് കോൺഫറൻസുകൾക്കായി ചെലവഴിക്കുന്ന തുകക്ക് ഒരു പരിധി വേണം എന്നൊരു അഭിപ്രായമുണ്ടോ ?\nതീർച്ചയായും. അല്ലെങ്കിൽ ഭാവിയിൽ അത് നമുക്ക് വലിയൊരു ബാധ്യതയാകും. അതിനായി ചെയ്യാനാവുക എന്നത് ചെറിയ സമ്മേളനങ്ങൾക്ക് ചെലവഴിക്കുന്ന തുക പരിമിതപ്പെടുത്തുക എന്നതാണ്. മെയിൻ കോൺഫറൻസിനായി ആ തുക മാറ്റിവെക്കുക. ഒരു തവണ അറുപതിനായിരം ഡോളർ സമാഹരിക്കു ത എന്നത് വരും കാലങ്ങളിൽ വലിയ വെല്ലുവിളിയാകും. അതുപോലെ നാട്ടിൽ നിന്നു വരുന്ന അതിഥികളുടെ എണ്ണം പരമാവധി കുറക്കുക. അതോടൊപ്പം അവർക്ക് പരമാവധി ഇക്കോണമി ക്ലാസിൽ യാത്രയൊരുക്കുക. ഇത്തരം കാര്യങ്ങൾ ശ്രദ്ധിച്ചാൽ നമുക്ക് 25000, 30000 ഡോളറിൽ പരിപാടി നടത്താനാകും എന്നാണ് എന്റെ വിശ്വാസം.


മാനസിക വൈകല്യമുള്ള യുവതിയെ പീഡിപ്പിച്ച് രക്ഷപ്പെടാൻ ശ്രമിച്ചയാളെ പിടികൂടിയത് വളർത്തുനായ; കാലിൽ കടിച്ച് പ്രതിയെ കുരുക്കി നായയും കൈകാര്യം ചെയ്ത് നാട്ടുകാരും - BIGNEWSLIVE | Latest Malayalam News\nമാനസിക വൈകല്യമുള്ള യുവതിയെ പീഡിപ്പിച്ച് രക്ഷപ്പെടാൻ ശ്രമിച്ചയാളെ പിടികൂടിയത് വളർത്തുനായ; കാലിൽ കടിച്ച് പ്രതിയെ കുരുക്കി നായയും കൈകാര്യം ചെയ്ത് നാട്ടുകാരും\nകോയമ്പത്തൂർ: മാനസിക വൈകല്യമുള്ള യുവതിയെ പീഡിപ്പിച്ച് രക്ഷപ്പെടാൻ ശ്രമിച്ച പ്രതിയെ പിടികൂടിയത് വളർത്തുനായ. കോയമ്പത്തൂർ സെൽവപുരത്താണ് 30കാരിയെ പീഡിപ്പിച്ച ശേഷം ഓടിരക്ഷപ്പെടാൻ ശ്രമിച്ച ദിലീപ്കുമാർ(29) എന്നയാളെ വളർത്തുനായയുടെ സഹായത്തോടെ നാട്ടുകാർ പിടികൂടിയത്. വെള്ളിയാഴ്ച രാത്രിയായിരുന്നു സംഭവം.\nമാനസിക വൈകല്യമുള്ള യുവതി സഹോദരന്റെ വീടിന് സമീപം ചെറിയ ഷെഡ്ഡിലാണ് ഒറ്റയ്ക്ക് താമസിച്ചിരുന്നത്. വെള്ളിയാഴ്ച രാത്രി സ്വർണപ്പണിക്കാരനായ ദിലീപ്കുമാർ യുവതി താമസിക്കുന്ന ഷെഡ്ഡിലെത്തി യുവതിയെ പീഡിപ്പിക്കുകയായിരുന്നു. എന്നാൽ സംഭവമാരും അറിഞ്ഞിരുന്നില്ല. പിന്നീട് രാത്രിയായിട്ടും യുവതിയുടെ ഷെഡ്ഡിൽ വെളിച്ചമോ മറ്റോ കാണാതിരുന്നതോടെ സമീപത്ത് താമസിക്കുന്ന സഹോദരനും വീട്ടുകാരും പരിശോധിച്ചപ്പോഴാണ് വീട്ടിൽ ഒളിച്ചിരുന്ന പ്രതിയെ കണ്ടത്. ഒളിച്ചിരുന്ന ദിലീപ്കുമാർ ഓടിരക്ഷപ്പെട്ടെങ്കിലും ഇവരുടെ വീട്ടിലെ വളർത്തുനായ ഇയാളുടെ പിന്നാലെ ഓടുകയും കാലിൽ കടിക്കുകയും ചെയ്തു.\nജീൻസ് പാന്റിൽ കടിച്ച നായ പ്രതിയെ ഓടാൻ അനുവദിക്കാതെ തടയുകയായാരിരുന്നു. പിന്നാലെ ബഹളം കേട്ടെത്തിയ നാട്ടുകാർ ദിലീപ്കുമാറിനെ പിടികൂടുകയായിരുന്നു. പ്രതിയെ മർദിച്ചവശനാക്കിയ ശേഷമാണ് നാട്ടുകാർ പോലീസിന് കൈമാറിയത്. ദിലീപ്കുമാർ നേരത്തെയും യുവതിയെ പീഡിപ്പിച്ചതായി പോലീസ് പറഞ്ഞു. പ്രതിയുടെ മൊബൈൽഫോണിൽനിന്ന് നേരത്തെ ചിത്രീകരിച്ച വീഡിയോകളും പോലീസ് കണ്ടെടുത്തിട്ടുണ്ട്. പ്രതിയെ കോടതിയിൽ ഹാജരാക്കി ജുഡീഷ്യൽ കസ്റ്റഡിയിൽ റിമാൻഡ് ചെയ്തു.\nTags: Indiapet dogtamil nadu\nഎട്ടില് ആറിടത്തും എല്‍ഡിഎഫ്: ഇത്തവണ പുതുപ്പള്ളിയും മാറും; ജെയ്ക് സി തോമസ്\nപ്രധാനമന്ത്രി നല്ല നടന്! കാപട്യം ജനങ്ങള്‍ക്ക് ബോധ്യപ്പെട്ടു; ശരണം വിളി ജനങ്ങളെ കബളിപ്പിക്കാന്: എകെ ആന്റണി


ഭര്‍ത്താവിന്റെ മരണവാര്‍ത്തയറിഞ്ഞ് സേലത്തേക്ക് പുറപ്പെട്ട ഭാര്യയേയും മക്കളേയും അതിര്‍ത്തിയില് തടഞ്ഞ് തമിഴ്‌നാട് പോലീസ്; ശവസംസ്‌കാരച്ചടങ്ങുകള് കണ്ടത് വീഡിയോ കോളിലൂടെ - BIGNEWSLIVE | Latest Malayalam News\nപാലക്കാട്: ഭര്‍ത്താവിന്റെ മരണവിവരമറിഞ്ഞ് സേലത്തേക്ക് പോകാന് ശ്രമിച്ച അതിഥിത്തൊഴിലാളികളായ അമ്മയെയും മക്കളെയും അതിര്‍ത്തിയില് തമിഴ്‌നാട് പോലീസ് തടഞ്ഞു. വ്യാഴാഴ്ചയാണ് സംഭവം. കേരള പോലീസിന്റെ സമ്മതപത്രം കാണിച്ചിട്ടും തമിഴ്‌നാട് പോലീസ് കടത്തിവാടാതെ വന്നതോടെ അമ്മയ്ക്കും മക്കള്‍ക്കും ശവസംസ്‌കാരച്ചടങ്ങുകള് വീഡിയോക്കോളില് കാണേണ്ടിവന്നു.\nലക്ഷ്മി (65), മക്കളായ മഞ്ജുള (35), അല്ലിമുത്ത് (28), പാണ്ഡ്യരംഗന് (45), മരുമകന് ശരവണന് (43) എന്നിവരെയാണ് പോലീസ് തടഞ്ഞത്. തമിഴ്‌നാട്ടില്‍ക്കഴിയുന്ന ലക്ഷ്മിയുടെ ഭര്‍ത്താവ് പൊന്നുമുടി ബുധനാഴ്ചയാണ് മരിച്ചത്. കള്ളക്കുറിശ്ശിയില്‍നിന്ന് വര്‍ഷങ്ങള്‍ക്കുമുമ്പ് ജോലിക്കായി രാമനാട്ടുകരയിലെത്തിയ ലക്ഷ്മിയും മക്കളും ഭര്‍ത്താവിനെ അവസാനമായി ഒരുനോക്കുകാണാന് വേണ്ടി സേലത്തേക്ക് പുറപ്പെട്ടു.\nഫറോക്ക് പോലീസ് സ്റ്റേഷനില്‍നിന്ന് സമ്മതപത്രം വാങ്ങി വ്യാഴാഴ്ച തമിഴ്‌നാട്ടിലേക്ക് തിരിച്ചു. രാവിലെ 11 മണിയോടെ വാളയാറിലെത്തി. തമിഴ്‌നാട് പോലീസിന് കേരള പോലീസിന്റെ സമ്മതപത്രം കാണിച്ചെങ്കിലും കടത്തിവിട്ടില്ല. അമ്മയും മക്കളും കരഞ്ഞപേക്ഷിച്ചിട്ടും പോലീസ് കടത്തിവിടാന് തയ്യാറായില്ല.\nദുഃഖമടക്കാനാവാതെ വ്യാഴാഴ്ച രാവിലെ 11 മുതല് രാത്രി ഒന്‍പതുമണിവരെ വാളയാറില് കഴിയേണ്ടിവന്നുവെന്ന് ശരവണന് പറഞ്ഞു. ഇവരുടെ തുടര്‍യാത്ര ഉറപ്പില്ലാതായതോടെ നാട്ടില് ശവസംസ്‌കാരച്ചടങ്ങുകള് ആരംഭിക്കുയായിരുന്നു. തുടര്‍ന്ന് ഭര്‍ത്താവിന്റെ ശവസംസ്‌കാരച്ചടങ്ങുകള് വീഡിയോകോളിലൂടെ ഭാര്യയ്ക്കും മക്കള്‍ക്കും കാണേണ്ടിവന്നു. രാത്രി വൈകി സേലത്തേക്കുള്ള യാത്ര പുനരാരംഭിച്ചതായി കുടുംബാംഗങ്ങള് ഫോണില് അറിയിച്ചു.\nTags: Funeralhusbandlakshmi and familytamilnadupolice\n24 മണിക്കൂറിനിടെ 28 കൊറോണ മരണവും 826 പുതിയ കേസുകളും; ഇന്ത്യയില് പടര്‍ന്നുപിടിച്ച് കൊറോണ, ആശങ്കയുടെ മുള്‍മുനയില് രാജ്യം\nസമ്മര്‍ദ്ദം ശക്തം, ഇന്ത്യക്കാരെ നാട്ടിലേക്ക് കൊണ്ടുവരാനുള്ള നീക്കവുമായി കേന്ദ്രസര്‍ക്കാര്; സ്വന്തം പൗരന്‍മാരെ സ്വീകരിക്കാത്ത രാജ്യങ്ങള്‍ക്കെതിരെ നടപടിയെന്ന് ആവര്‍ത്തിച്ച് യുഎഇ\n'ആറുമണിത്തള്ള് ഇല്ലേ. ഇങ്ങനൊന്നും ഒരാളോട് ചെയ്യരുത് ന്റെ ഷാജീ'; പത്രസമ്മേളനം നിര്‍ത്തിയെന്ന് അറിയിച്ചതിന് പിന്നാലെ മുഖ്യമന്ത്രിയെ പരിഹസിച്ച് വിടി ബല്‍റാം


man arrested for molesting minor girl | പ്രായപൂർത്തായാകാത്ത പെൺകുട്ടിയെ പീഡിപ്പിച്ച് ഗർഭിണിയാക്കിയ സംഭവം; ചിറയിൻകീഴ് സ്വദേശിയായ യുവാവ് അറസ്റ്റിൽ; പെൺകുട്ടിയെ ആറ് മാസക്കാലമായി പീഡിപ്പിച്ച് വരികയായിരുന്നെന്ന് പൊലീസ്; പ്രതി വലയിലായത് തമിഴ്‌നാട്ടിലേക്ക് കടക്കാൻ ശ്രമിക്കുന്നതിന് ഇടയിൽ - MarunadanMalayalee.com\nSeptember 26, 202012:04 PM IST Permalink\nമംഗലപുരം: പ്രായപൂർത്തിയാകാത്ത പെൺകുട്ടിയെ പീഡിപ്പിച്ച് ഗർഭിണിയാക്കിയ കേസിലെ പ്രതി അറസ്റ്റിൽ. ചിറയിൻകീഴ് കൂന്തള്ളൂർ പറമ്പിൽ വീട്ടിൽ മോൻ കുട്ടൻ എന്ന സുഷാജ് (26) ആണ് അറസ്റ്റിലായത്.\nആറുമാസമായി പ്രതി പെൺകുട്ടിയെ പീഡിപ്പിച്ചുവരികയായിരുന്നു. ഗർഭിണിയായതറിഞ്ഞ് വിവാഹബന്ധത്തിൽനിന്ന് പിന്മാറുകയായിരുന്നു.\nഒളിവിൽ പോകാനായി സുഹൃത്തുമായി തമിഴ്‌നാട്ടിലേക്ക് കടക്കാൻ ശ്രമിക്കുന്നതിനിടെയാണ് അന്വേഷണസംഘം പിടികൂടിയത്. ആറ്റിങ്ങൽ ഡിവൈ.എസ്‌പി എസ്.വൈ. സുരേഷിന്റെ നേതൃത്വത്തിൽ മംഗലപുരം പൊലീസ് ഇൻസ്‌പെക്ടർ പി.ബി. വിനോദ്കുമാർ, സബ് ഇൻസ്‌പെക്ടർ വി. തുളസീധരൻ, ഫിറോസ്ഖാൻ, എഎസ്ഐമാരായ ബി. ദിലീപ് , ആർ. ബിജുകുമാർ എന്നിവരുടെ നേതൃത്വത്തിലാണ് പ്രതിയെ പിടികൂടിയത്.\nപിടിച്ചെടുത്ത മീൻ പാചകം ചെയ്തു: മൂന്നുപൊലീസുകാർക്കെതിരെ നടപടി


ഛണ്ഡിഗഡ് ; 10 മന്ത്രിമാരെ കൂടി ഉൾപ്പെടുത്തി ഹരിയാനയിൽ മനോഹർ ലാൽ ഘട്ടർ മന്ത്രിസഭ വിപുലീകരിച്ചു . പത്തിൽ ആറു പേർ കാബിനറ്റ് മന്ത്രിമാരായും , നാലു പേർ സഹമന്ത്രിമാരുമായാണ് സത്യപ്രതിജ്ഞ ചെയ്തത് . ഇന്ത്യൻ ഹോക്കി ടീം മുൻ ക്യാപ്റ്റൻ സന്ദീപ് സിംഗും സഹമന്ത്രിയായി ചുമതലയേറ്റിട്ടുണ്ട്. ഗവർണർ സത്യദേവ് നരൈൻ ആര്യയാണ് സത്യവാചകം ചൊല്ലിക്കൊടുത്തത് .\nമുതിർന്ന ബിജെപി നേതാവ് അനിൽ വിജും കാബിനറ്റ് മന്ത്രിയായി .കലായത് മണ്ഡലത്തിൽ നിന്നുള്ള എം എൽ എ കമലേഷ് ധാന്ദയാണ് മന്ത്രിസഭയിലെ ഏക വനിതാ അംഗം . 10 പുതിയ മന്ത്രിമാരിൽ എട്ട് പേർ ബിജെപിയിൽ നിന്നും ഒരാൾ ജെജെപിയിൽ നിന്നുമാണ് .\nഇതോടെ മുഖ്യമന്ത്രി മനോഹർ ലാൽ ഘട്ടാറും , ഉപമുഖ്യമന്ത്രിയും ജെജെപി നേതാവുമായ ദുഷ്യന്ത് ചൗട്ടാലയുമടക്കം 12 അംഗങ്ങൾ മന്ത്രിസഭയിലായി .


സൗമ്യം സുന്ദരം... ആരേയും കൊതിപ്പിക്കും ഹ്യുണ്ടായിയുടെ ഈ പുതിയ എലാന്‍ട്ര | Hyundai Premium Sedan Elantra Test Drive\nOct 29, 2019, 09:50 AM IST\nശില്പം പോലെ അഴകൊത്ത വാഹനങ്ങളില് ആരുടേയും കണ്ണുടക്കും. 'സാന്‍ട്രോ' തൊട്ട് 'എലാന്‍ട്ര'യും 'സാന്റാഫേ'യും വരെ ഇന്ത്യക്കാരുടെ മനസ്സില് ഇടംപിടിച്ചത് ഇതുകൊണ്ടാണ്.\nസൗമ്യം സുന്ദരം... 'ഹ്യുണ്ടായ്' വാഹനങ്ങളെക്കുറിച്ച് ഒറ്റവാക്കില് ഇങ്ങനെ പറയാം. ഹ്യുണ്ടായുടെ ഒരോ മോഡലിനുമുള്ള പ്രത്യേകതയാണിത്. അതുകൊണ്ടുതന്നെ ഇന്ത്യക്കാരുടെ ഹൃദയത്തില് സ്ഥാനം പിടിക്കുന്നതില് അവര്‍ക്ക് അധികം ബുദ്ധിമുട്ടേണ്ടി വരാറില്ല.\nഒറ്റനോട്ടത്തില് തന്നെ ഹൃദയംകവരുന്ന രൂപം. അധികം ഏച്ചുകെട്ടലൊന്നുമില്ലാതെ, മരണമാസൊന്നുമല്ലാതെ ഒതുങ്ങി സുന്ദരമായി കണ്ണിനിമ്പം പകരുന്നതാണ് ഓരോ വാഹനവും. ശില്പം പോലെ അഴകൊത്ത വാഹനങ്ങളില് ആരുടേയും കണ്ണുടക്കും. 'സാന്‍ട്രോ' തൊട്ട് 'എലാന്‍ട്ര'യും 'സാന്റാഫേ'യും വരെ ഇന്ത്യക്കാരുടെ മനസ്സില് ഇടംപിടിച്ചത് ഇതുകൊണ്ടാണ്.\nഇന്ത്യക്കാരുടെ സൗന്ദര്യസങ്കല്പത്തെ തൊട്ടുനില്‍ക്കുന്നതാണ് ഇപ്പോഴിറങ്ങിയ 'എലാന്‍ട്ര' എന്ന പ്രീമിയം സെഡാനും. പ്രീമിയം ശ്രേണിയിലുള്ള എലാന്‍ട്ര ഇതിനുമുമ്പും അഴകില് ആരേയും വശീകരിക്കാനുതകുന്നതായിരുന്നു. എന്നാലിപ്പോള് പുതിയ സാങ്കേതികവിദ്യ കൂടി ചേര്‍ന്ന് ആദ്യത്തെ കണക്ടഡ് സെഡാനായി വരികയാണ്.\nകളംവിട്ടുപോകുന്ന മുന്‍തലമുറയുടെ ഡ്രൈവിങ് സുഖമറിഞ്ഞതിനാല് പുതുമുഖത്തില് ഏറെ പ്രതീക്ഷയര്‍പ്പിച്ചാണ് ടെസ്റ്റ് ഡ്രൈവിന് കയറിയത്. ഒന്നരമണിക്കൂര് കഴിഞ്ഞ് പുറത്തിറങ്ങിയപ്പോള് ശരിക്കുമങ്ങ് അസ്ഥിയില് പിടിച്ച സ്ഥിതിയായി.. അത്രയുമുണ്ട് ഡ്രൈവിങ് സുഖം. പുതിയ എലാന്‍ട്രയുടെ ടെസ്റ്റ്ഡ്രൈവ് വിശേഷത്തിലേക്ക്...\nസൗന്ദര്യത്തില് ഇന്ത്യയില് ഇന്നിറങ്ങുന്ന ഏതൊരു പ്രീമിയം സെഡാനേയും നിഷ്പ്രഭമാക്കുന്നതാണ് എലാന്‍ട്ര. പാല്‍നിറത്തില് കറുത്ത റോഡിലൂടെ ഒഴുകിനീങ്ങുമ്പോള് ആരായാലും ഒന്നു നോക്കിപ്പോകും. പുതിയതായി അണിയിച്ചൊരുക്കിയപ്പോള് എലാന്‍ട്രയ്ക്ക് കുറച്ചുകൂടി ചന്തം കൂടി. ഹ്യുണ്ടായുടെ തുരുപ്പുശീട്ടായ ഫ്‌ലൂയിഡിക് ഡിസൈന്റെ വശീകരണം തുടരുകയാണ്. മുന്നിലെ ഗ്രില്ലിന് കാര്യമായ മാറ്റം വരുത്തിയിട്ടില്ല. എന്നാല്, ക്രോമിന്റെ അതിപ്രസരം കുറച്ചു. മുന്‍ഭാഗത്തെ ഹൈലൈറ്റ് എന്നുപറയുന്നത് പുതിയ ഹെഡ്ലൈറ്റ് ക്ലസ്റ്ററാണ്. പിന്നെ ഇന്‍ഡിക്കേറ്ററും. ഇതുരണ്ടിന്റേയും രൂപം മാറിയിട്ടുണ്ട്.\nനാല് കള്ളികളിലായി ഒതുങ്ങിയിരിക്കുന്ന പ്രൊജക്ടര് ഹെഡ്ലാമ്പുകള്... കമ്പനിയുടെ ഭാഷ്യത്തില് പറഞ്ഞാല് 'എല്.ഇ.ഡി.ക്വാഡ് പ്രൊജക്ടര് ഹെഡ്ലാമ്പ്'. ഇവയെ ആവരണം ചെയ്താണ്, ത്രികോണാകൃതിയിലുള്ള ഡി.ആര്.എല്. ഗ്രില്ലിലേക്ക് ഇറങ്ങിയിരിക്കുന്ന രീതിയിലുള്ള ഹെഡ്ലാമ്പ് ക്ലസ്റ്റര്. മുന്‍ഭാഗത്ത് ത്രികോണത്തിന്റെ വിവിധ രൂപങ്ങള്‍ക്കാണ് പ്രാധാന്യം. താഴത്തെ ഇന്‍ഡിക്കേറ്ററിലും ഇത് പ്രകടമാണ്. വശത്തേക്ക് അല്‍പ്പം വലിഞ്ഞിരിക്കുന്ന രീതിയിലാണ് ഇന്‍ഡിക്കേറ്റര്. താഴേയും മുകളിലുമായി കടുത്ത ബോഡിലൈനുകളും ക്രോമിലുള്ള ഡോര്‍ഹാന്‍ഡിലുമെല്ലാം ചന്തമായിട്ടുണ്ട്.\nപഴയ എലാന്‍ട്രയെപ്പോലെത്തന്നെ സി. പില്ലര് ഡിക്കിയിലേക്ക് ഒഴുകിയിറങ്ങുകയാണ്. പിന്നിലാണ് എലാന്‍ട്ര പൂര്‍ണമായും മാറിയിട്ടുള്ളത്. ഡിക്കി കൂടുതല് വിശാലമായി. ട്രങ്ക് ഡോറിലാണ് റിയര്‍വ്യൂ ക്യാമറയുടെ സ്ഥാനം. ട്രങ്ക് ഡോറില് 'എലാന്‍ട്ര' എന്ന് വിശാലമായി ക്രോമില് കുറച്ചിരിക്കുന്നു. ഇത് കാണുമ്പോള്‍ത്തന്നെ വലിയൊരു കാറിന്റെ പ്രതീതിയാണ് തോന്നുക. ബമ്പറിനുതാഴെ കറുപ്പുകൂടി ചേര്‍ത്തിട്ടുണ്ട്. അവിടെയാണ് നമ്പര് പ്ലേറ്റിന് സ്ഥാനം. കുറച്ചുകൂടി ബോള്‍ഡ് ലുക്കിനായി ചെറിയ ബോഡിലൈനുകളും നല്‍കിയിരിക്കുന്നു. മുകള്‍ഭാഗത്തുനിന്ന് ഒഴുകുന്നപോലെയാണ് വാഹനത്തിന്റെ പിന്‍വശം. ഷാര്‍ക്ക് ആന്റിനയും പിന്നിലെ ചില്ലിനുമുകളിലായുണ്ട്. ട്രങ്ക് തുറക്കാന് പിന്നിലെ വലിയ ഹ്യുണ്ടായ് ലോഗോയില് സ്പര്‍ശിച്ചാല് മതി.\nഅകത്ത് കയറിയാല് 'കോക്പിറ്റ്' എന്ന് വിളിക്കാം. ഒതുങ്ങിയതും എന്നാല് ആഡംബരപൂര്‍ണവുമാണ് ഉള്‍വശം. പഴയ എലാന്‍ട്രയുടെ അകംകറുപ്പ് പുതിയയാളില് മാറിയിട്ടുണ്ട്. കറുപ്പിനൊപ്പം ചന്ദന നിറത്തിനാണ് പ്രാമുഖ്യം. വിശാലമാണ് സീറ്റുകളും സൗകര്യങ്ങളും. ഉപയോഗിച്ചിരിക്കുന്ന പ്ലാസ്റ്റിക്കിന്റേയും സീറ്റുകളിലെ തുകലിന്റേയും കാര്യത്തില് മറ്റൊരു വിചാരത്തിനും സ്ഥാനമില്ല. ഗുണമേന്മയില് തങ്ങളുടെ പേരിന് കോട്ടംതട്ടുന്ന ഒന്നും ഹ്യുണ്ടായ് നടത്തിയിട്ടില്ല. അത്രയും മികച്ചതു തന്നെയാണ് നല്‍കിയിട്ടുള്ളത്.\nത്രീ സ്‌പോക് സ്റ്റിയറിങ് മികച്ച പ്രതികരണമാണ് ഡ്രൈവര്‍ക്ക് നല്‍കുന്നത്. വളരെ സ്മൂത്തും പെട്ടെന്നുതന്നെ പ്രതികരിക്കുന്നതുമാണ് സ്റ്റിയറിങ്. ഓഡിയോ കണ്‍ട്രോളടക്കമുള്ള ഇന്‍ഫൊടെയ്ന്റ്മെന്റ് സൗകര്യങ്ങള് ഇതില്‍ത്തന്നെയുണ്ട്.\nഡ്രൈവിന് ലഭിച്ചത് എലാന്‍ട്രയുടെ 'എസ്.എക്‌സ്.' ഓപ്ഷണല് മോഡലായിരുന്നു. അതിലെ പെഡലുകള് വരെ അലുമിനീയത്തിലേക്ക് മാറിയിട്ടുണ്ട്. ഉയര്‍ന്ന വിലയേറിയ മോഡലുകളില് കണ്ടുകൊണ്ടിരുന്ന സൗകര്യങ്ങള് താഴോട്ടിറങ്ങി വരുന്നതിന്റെ ലക്ഷണമായി ഇതിനെ വ്യാഖ്യാനിക്കാം.\nഹ്യുണ്ടായുടെ മറ്റു കാറുകളില്‍നിന്ന് വ്യത്യസ്തമായി എയര്‍കണ്ടീഷന് അറകളുടെ രൂപത്തില് മാറ്റം വന്നിട്ടുണ്ട്. അവയ്ക്ക് വെള്ളിവരകള് പുതുതായി വന്നു. നിറങ്ങളോടുകൂടിയാണ് പുതിയ ഇന്‍സ്ട്രമന്റെ് ക്ലസ്റ്റര്. അതില് വാഹനത്തിന്റെ പ്രവര്‍ത്തനവും മുന്നറിയിപ്പുകളുമെല്ലാം തെളിയും. ഇതും എലാന്‍ട്രയുടെ പരിഷ്‌കൃത ഭാവത്തിന് ആക്കംകൂട്ടുന്നുണ്ട്.\nസെന്റര് കണ്‍സോളിന്റെ പുതുമ എട്ടിഞ്ച് ടച്ച് സ്‌ക്രീനാണ്. തൊട്ടുതാഴെ എ.സി. നോബുകളുമുണ്ട്. മറ്റു സൗകര്യങ്ങള്‍കൊണ്ട് നിറച്ചാണ് എലാന്‍ട്രയുടെ വരവ്. വയര്‍ലെസ് ചാര്‍ജര്, ആദ്യമായി വെന്റിലേറ്റഡ് മുന്‍സീറ്റുകള്, ഇന്‍ഫിനിറ്റി സൗണ്ട് സിസ്റ്റവുമായി എട്ട് സ്പീക്കറുകള്.\nസെന്റര് സ്പീക്കര് ട്യൂറ്റര്, സബ് വൂഫര്, ആംപ്ലിഫയര് എന്നിവയെല്ലാം ഉള്‍പ്പെടും. ഡ്രൈവിങ് അനായാസമാക്കാന് ക്രൂയിസ് കണ്‍ട്രോള്, പത്തുതരത്തില് ക്രമീകരിക്കാവുന്ന ഡ്രൈവര് സീറ്റ്, വായുശുദ്ധീകരണ സംവിധാനവുമായി ഡ്യുവല് സോണ് എ.സി, പിന്നിലേക്ക് എ.സി. വെന്റുകള്, ഇലക്ട്രിക് സണ്‍റൂഫ് എന്നിങ്ങനെ പോകുന്നുണ്ട് സൗകര്യങ്ങളുെ നിര.\n'കണക്ടഡ് കാര്' എന്താണെന്ന് വെന്യുവിലൂടെ ഹ്യുണ്ടായ് കാണിച്ചിരുന്നു. അതിലെ ബ്ലൂലിങ്ക് സാങ്കേതിക വിദ്യ എലാന്‍ട്രയിലും സംഗമിച്ചിട്ടുണ്ട്. റിയര്‍വ്യൂ മിററിലെ ഒറ്റബട്ടണമര്‍ത്തിയാല് വിവരങ്ങള് ഹ്യുണ്ടായുടെ അസിസ്റ്റന്‍സ് സെന്ററിലെത്തും. ജിയോ ഫെന്‍സിങ് അടക്കമുള്ള സൗകര്യങ്ങള് ബ്ലൂലിങ്ക് വഴി നടത്താം.\nസുരക്ഷയ്ക്കായി ഇ.ബി.ഡി.യടക്കം എ.ബി.എസ്, ആറ് എയര്‍ബാഗുകള്, പിന്നില് പാര്‍ക്കിങ് സെന്‍സറുകള്, ഹില് അസിസ്റ്റ്, ടയര്‍പ്രഷര് മോണിറ്റര്, ഇലക്ട്രോണിക് സ്റ്റെബിലിറ്റി കണ്‍ട്രോള് ആന്‍ഡ് വെഹിക്കിള് മാനേജ്മെന്റ്, ടൈമറുള്ള പിന്നിലെ ഡീഫോഗറും ഓട്ടോമാറ്റിക് ഫ്രണ്ട് ഡീഫോഗറും ഹെഡ്ലാമ്പ് എസ്‌കോര്‍ട്ട്, സ്പീഡ് അലര്‍ട്ട് എന്നിവ ഒരുവിധത്തിലുള്ള പ്രശ്‌നങ്ങളില് നിന്നൊക്കെ രക്ഷിച്ചോളും.\nവലിയൊരു വണ്ടിയെന്ന സങ്കല്‍പ്പമേ ഡ്രൈവില് ചിന്തിക്കാനുണ്ടായിരുന്നില്ല. റോഡില് ഒഴുകുന്ന അവസ്ഥ. സ്റ്റിയറിങ്ങിന്റെ റെസ്‌പോണ്‍സ് അതിമധുരം. ഓട്ടോമാറ്റിക്കായിരുന്നു വണ്ടി. ഗിയറില് നിന്ന് ഗിയറിലേക്കുള്ള മാറ്റം പോലുമറിയാത്ത വിധം വേഗതയാര്‍ജിക്കുകയായിരുന്നു.\nസിനിമാ തിയേറ്ററിലെ പ്രതീതി ജനിപ്പിക്കുന്ന മ്യൂസിക് സിസ്റ്റം നിശ്ശബ്ദമാക്കിയാല് വാഹനത്തികത്ത് നിശ്ശബ്ദത തളംകെട്ടും. പുറത്തുള്ള ശബ്ദകോലാഹലങ്ങളോ, എന്‍ജിന് ശബ്ദമോ പടികടന്ന് അകത്തേക്ക് വരില്ല.\nസിറ്റി ഡ്രൈവിലും കുന്നുകയറുമ്പോഴും എലാന്‍ട്ര ഒരുപോലെ ശക്തി പ്രകടമാക്കുന്നുണ്ടായിരുന്നു. ഓട്ടോമാറ്റിക്കായതിനാല് ഗിയര്‍ലിവറിന്റെ ആവശ്യം വരുന്നുണ്ടായിരുന്നില്ല. ഡ്രൈവിലേക്കും പാര്‍ക്കിങ്ങിലേക്കും മറ്റും മാറ്റേണ്ടിവരുമ്പാേഴും ലിവര് പറിച്ചെടുക്കേണ്ടി വരുന്നില്ല.\nഇതിനുമുമ്പും മാന്വലില് പോലും ഹ്യുണ്ടായുടെ ട്രാന്‍സ്മിഷന്റെ മുന്നില് ശിരസ്സ് നമിച്ചിട്ടുണ്ട്. ഒരൊറ്റ എന്‍ജിനിലേ എലാന്‍ട്ര വരുന്നുള്ളൂ... ബി.എസ്. സിക്‌സ് അനുശാസിക്കുന്ന 2.0 ലിറ്ററാണത്. ഇത്തവണ വരവ് പെട്രോളിലൊതുക്കി. സിക്‌സ് സ്പീഡ് ഓട്ടോമാറ്റിക് ടോര്‍ക്ക് കണ്‍വെര്‍ട്ടറാണ് ട്രാന്‍സ്മിഷന്.\nകണ്ടാല് മോഹിച്ചുപോകും... അറിഞ്ഞാലോ, വിടാനും തോന്നില്ല... അതാണ് 'എലാന്‍ട്ര'. പൂര്‍ണമായും ഒരു പച്ചപ്പരിഷ്‌കാരിയായി മാറിയ എലാന്‍ട്രയുടെ പുതുമോഡല് ഏതൊരു പ്രീമിയം വാഹനത്തേയും കവച്ചുവെയ്ക്കും.\nvehicle provoded by; APCO HYUNDAI, CALICUT\nContent Highlights: Hyundai Premium Sedan Elantra Test Drive\nകോഴിക്കോട് നഗരത്തില് ഓടാന് കഴിയാതെ ഇലക്ട്രിക് ഓട്ടോറിക്ഷകള്. ജില്ലയില് ..\nബിഎസ്-6 എന്‍ജിനില് കുതിക്കാന് ഹ്യുണ്ടായി എലാന്‍ട്ര ഡീസലും; വില 18.7 ലക്ഷം രൂപ മുതല്\nബിഎസ്-6 എന്‍ജിന് എലാന്‍ട്ര ഹ്യുണ്ടായിയുടെ വെബ്‌സൈറ്റില്; വില ഉടന് പ്രഖ്യാപിക്കും


ധന സമാഹരണത്തിന് വിപുല പദ്ധതി, മന്ത്രിമാര് വിദേശത്തേക്ക് - Samakalika Malayalam\nധന സമാഹരണത്തിന് വിപുല പദ്ധതി, മന്ത്രിമാര് വിദേശത്തേക്ക്\nBy സമകാലിക മലയാളം ഡെസ്‌ക് | Published: 31st August 2018 10:11 AM |\nLast Updated: 31st August 2018 10:11 AM | A+A A- |\nപുനര് നിര്‍മാണത്തിന് രാജ്യത്തിന് അകത്തും പുറത്തും നിന്ന് ധനസമാഹരണം നടത്തും. ഇന്ത്യയിലെ പ്രമുഖ നഗരങ്ങളിലും വിദേശ രാജ്യങ്ങളിലും ഇതിനായി മന്ത്രിമാരും ഉന്നത ഉദ്യോഗസ്ഥരും എത്തും. മലയാളി സംഘടനകളുടെ സഹകരണവും ഇതില് ഉറപ്പാക്കുമെന്ന് മുഖ്യമന്ത്രി പറഞ്ഞു. പുനര്‍നിര്‍മാണത്തിന് ലോക കേരള സഭ വഴി വിഭവ സമാഹരണം നടത്തും.\nചെറിയ കുട്ടികള് വരെ ദുരിതാശ്വാസ നിധിയിലേക്കു സംഭാവന നല്‍കാനെത്തുന്നുണ്ട്. ഇത് ആവേശകരമായ അനുഭവമാണ്. ഇതില്‍നിന്നു പ്രചോദനം ഉള്‍ക്കൊണ്ട് സംസ്ഥാനത്തെ എല്ലാ വിദ്യാലങ്ങളില്‍നിന്നു ധനസമാഹരണം നടത്തും. സെപ്റ്റംബര് 11നാണ ഇതു നടക്കുക. സിബിഎസ്ഇ, ഐസിഎസ്ഇ സ്ഥാപനങ്ങളെയും പങ്കാളികളാക്കും.\nദുരിതാശ്വാസ നിധിയിലേക്കുള്ള സംഭാവന നാടിനെ പുതുക്കിപ്പണിയാനാണ്. ലോകമെമ്പാടുനിന്നും ഇതിനു പ്രതികരണം ലഭിക്കുന്നുണ്ട്. പലരും കഴിവിനപ്പുറം സഹായിക്കുന്നുണ്ട്. വലിയ ആത്മവിശ്വാസമാണ് ഇതു നല്‍കുന്നതെന്ന് മുഖ്യമന്ത്രി പറഞ്ഞു. ഓഗസ്റ്റ് 30 വരെ 1026 കോടി രൂപയാണ് മുഖ്യമന്ത്രിയുടെ ദുരിതാശ്വാസ നിധിയിലേക്കു ലഭിച്ചത്.\nശബരിമലയില് തീര്‍ഥാടനം സുഗമമാക്കാന് അടിയന്തര നടപടി സ്വീകരിക്കും. ഇതിനായി ചീഫ് സെക്രട്ടറി അധ്യക്ഷനായുള്ള ഉന്നത തല സമിതി രൂപീകരിച്ചു. ഇന്നത ഉദ്യോഗസ്ഥരായ ഡോ. വി വേണു, കെആര് ജ്യോതിലാല്, ടിങ്കു ബിസ്വാള്, സംസ്ഥാന പൊലീസ് മേധാവി ലോക്‌നാഥ് ബെഹറ എന്നിവര് അംഗങ്ങളായിരിക്കും.\nധനസമാഹരണം ലയാളി സംഘടന ദുരിതാശ്വാസ നിധി മൊറട്ടോറിയം


ബംഗാളില് ബി.ജെ.പിക്കെതിരെ പ്രചാരണത്തിനിറങ്ങി ജയ ബച്ചൻ\nപശ്ചിമ ബംഗാളില് ബംഗാളില് തൃണമൂലിനായി പ്രചാരണത്തിനിറങ്ങി\nബോളിവുഡ് താരവും സമാജ്വാദി പാര്‍ട്ടി എം.പിയുമായ ജയ ബച്ചൻ. ടോളിഗഞ്ച് എം.എല്.എയും സ്ഥാനാര്‍ഥിയുമായ അരൂപ് ബിശ്വാസിന് വേണ്ടി താരം വോട്ടര്‍ഭ്യര്‍ഥിക്കും. കേന്ദ്രമന്ത്രി ബബുല് സുപ്രിയോയാണ് അരൂപിന്‍റെ എതിരാളി. ബംഗാളിന് വേണ്ടത് ബംഗാളിന്‍റെ മകള് എന്ന മുദ്രാവാക്യം ഉയര്‍ത്തിയാണ് തൃണമൂലിന് വേണ്ടിയുള്ള പ്രചാരണം. ബംഗാളിലെ ജബല്‍പുര് സ്വദേശിയാണ് ജയ ബച്ചന്.\nസമാജ്വാദി പാര്‍ട്ടി നേതാവ് അഖിലേഷ് യാദവ് ബംഗാളില് തൃണമൂലിന് പിന്തുണ അറിയിച്ചിരുന്നു. അഖിലേഷ് യാദവിനൊപ്പം ആര്.ജെ.ഡി നേതാവ് തേജസ്വി യാദവും മമതക്ക് പിന്തുണയുമായെത്തി. ബി.ജെ.പിക്കെതിരെ പോരാടാന് മമത ദീദിയെ ശക്തിപ്പെടുത്തേണ്ടത് നമ്മുടെ ചുമതലയെന്നായിരുന്നു പ്രതികരണം.\nPrevious കോവിഡ് രണ്ടാം തരംഗം അതിശക്തം; പ്രധാനമന്ത്രി മുഖ്യമന്ത്രിമാരുടെ യോഗം വിളിച്ചു\nNext ഛത്തീസ്ഗഡിലെ മാവോവാദികൾക്കെതിരായ ഓപ്പറേഷൻ മോശമായി ആസൂത്രണം ചെയ്തതാണെന്ന് കോൺഗ്രസ് നേതാവ് രാഹുൽ ഗാന്ധി


facebook poat about Abhimanyu Ramandan's death - Malayalam Filmibeat\nപേസാമല് ഉന്തന് മൗനമെന്ന ആല്‍ബം ഗാനം കേള്‍ക്കാത്തവര് വിരളമാണ്. തമിഴ് ആല്‍ബം ഗാനത്തിന് മികച്ച സ്വീകാര്യതയായിരുന്നു ലഭിച്ചത്. യൂട്യൂബ് ട്രെന്‍ഡിങ്ങില് ഒന്നാം സ്ഥാനത്തായിരുന്നു ഈ ഗാനം. ആലാപനത്തിലൂടെയായാലും അഭിനയ മികവിലൂടെയായാലും ശ്രദ്ധേയമായിരുന്നു ഈ ആല്‍ബം. രാഹുല് റിജി നായര് സംവിധാനം ചെയ്ത ആല്‍ബത്തില് അഭിമന്യു രമാനന്ദനും വിനീത കോശിയുമായിരുന്നു മുഖ്യ കഥാപാത്രങ്ങളായെത്തിയത്. അദ്ദേഹത്തിന്റെ സിനിമയായ ഒറ്റമുറി വെളിച്ചത്തിലും ഡാകിനിയിലും അഭിമന്യു അഭിനയിച്ചിരുന്നു. സിനിമയെ നെഞ്ചേറ്റി നടന്നിരുന്ന താരത്തിന്റെ അപ്രതീക്ഷിത വിയോഗത്തില് നിന്നും ആരാധകര് ഇതുവരെ മുക്തരായിട്ടില്ല.\nചലച്ചിത്ര മേള കഴിഞ്ഞ് വീട്ടിലേക്ക് മടങ്ങുന്നതിനിടയിലായിരുന്നു അദ്ദേഹത്തിന്റെ ബൈക്ക് അപകടത്തില്‍പ്പെട്ടത്. അദ്ദേഹത്തിന്റെ അപകടത്തെക്കുറിച്ചുള്ള ഉണ്ണി മുരളിയുടെ കുറിപ്പ് ഇതിനോടകം തന്നെ സോഷ്യല് മീഡിയയിലൂടെ വൈറലായിരുന്നു. ജീവിതത്തിലെ ഒരുപാട് മോഹങ്ങള് ബാക്കിയാക്കിയാണ് അവന് പോയതെന്ന് അദ്ദേഹം കുറിച്ചിട്ടുണ്ട്. അവന്റെ മക്കളുടെയും ഭാര്യയുടെയും മുഖം കാണുമ്പോള് സഹിക്കാനാവുന്നില്ല. അവന് ഇപ്പോള് ഇല്ലെന്ന് ഇതുവരേയും വിശ്വസിക്കാത്ത ബന്ധുക്കളെയും സുഹൃത്തുക്കളെയും കാണുമ്പോള്, സഹിക്കാവാനുന്നില്ലെന്നും അദ്ദേഹം കുറിച്ചിട്ടുണ്ട്.\nബെന്‍സ് കാറായിരുന്നു അഭിമന്യുവിനെ ഇടിച്ച് തെറിപ്പിച്ചത്. ആരുടെ ഭാഗത്ത് ഉണ്ടായ തെറ്റായാലും അതൊരു മനുഷ്യ ജീവന് അല്ലായിരുന്നോ, ഇടിച്ച് തെറിപ്പിച്ച ശേഷം കൃത്യസമയത്ത് ഹോസ്പിറ്റലില് എത്തിച്ചിരുന്നുവെങ്കില് അവന് വീല് ചെയറിലെങ്കിലും ഉണ്ടായേനേ. അവന് എന്തായിരുന്നുവെന്നും അവന്റെ സ്വപ്‌നങ്ങളെക്കുറിച്ചുമൊക്കെ അറിയാവുന്നതിനാല് അവന്റെ വിയോഗം വിശ്വസിക്കാനാവുന്നില്ല. ഇതിനോടകം തന്നെ കുറിപ്പ് സോഷ്യല് മീഡിയയിലൂടെ വൈറലായിക്കഴിഞ്ഞിട്ടുണ്ട്.\nfacebook poat about Abhimanyu Ramandan's death


sithalavai anvari | ഇന്ത്യൻ മുജാഹിദ്ദിൻ എന്ന ഭീകര സംഘടനയുടെ സ്ഥാപക നേതാവ് ചേകന്നൂർ മൗലവിയെ വകവരുത്തിയ തൃശൂരുകാരൻ; പിടിവീഴാതിരിക്കാൻ ദുബായിലേക്ക് പോയത് മംഗലപുരത്തുകാരന്റെ പാസ്‌പോർട്ട് കൈവശപ്പെടുത്തി ഫോട്ടോ വെട്ടി ഒട്ടിച്ച്; 1997ൽ നാടുവിട്ടത് സിറിയയിലേയും അഫ്ഗാനിലേയും തീവ്രാവാദ ആക്രമങ്ങളുടെ മുന്നണിയിൽ നിൽക്കാൻ; 1994ൽ ആർഎസ്എസ് നേതാവിനെ കൊന്ന് തള്ളിയ ജംഇയ്യത്തുൽ ഇസ്ഹാനിയുടെ നേതാവ് ആഗോള ഭീകരൻ; സെയ്തലവി അൻവരിയെ പിടികൂടുക അസാധ്യമെന്ന് തിരിച്ചറിഞ്ഞ് ക്രൈംബ്രാഞ്ച് - MarunadanMalayalee.com\nOctober 14, 201908:01 AM IST Permalink\nതൃശൂർ: തൃശൂരിലെ ആർഎസ്എസ് കാര്യവാഹക് ആയിരുന്ന തൊഴിയൂർ സുനിലിനെ കൊലപ്പെടുത്തിയ കേസിലെ മുഖ്യപ്രതി സെയ്തലവി അൻവരി രാജ്യംവിട്ടത് പാസ്‌പോർട്ടിൽ ഫോട്ടോ വെട്ടിയൊട്ടിച്ചാണെന്നു വിവരം. തൊഴിയൂർ സുനിൽ വധക്കേസിൽ 25 വർഷത്തിനു ശേഷം യഥാർഥ പ്രതികളിലൊരാളായ മൊയ്‌നുദ്ദീനെ പിടികൂടിയതോടെയാണ് കേസിലെ മുഖ്യപ്രതിയെക്കുറിച്ചു കൂടുതൽ വിവരങ്ങൾ പുറത്തുവരുന്നത്. സെയ്തലവിയടക്കം9പേരാണ് കേസിലെ പ്രതികൾ. ക്രൈം ബ്രാഞ്ച് ഡിവൈഎസ്‌പി കെ.എ. സുരേഷ് ബാബുവിന്റെ നേതൃത്വത്തിലുള്ള സംഘമാണ് കേസ് അന്വേഷിക്കുന്നത്. തൊഴിയൂർ സുനിൽ വധക്കേസിലെ മറ്റു പ്രതികളിൽ ചിലർ ക്രൈം ബ്രാഞ്ചിന്റെ വലയിലായെന്നു സൂചന. രണ്ടു പ്രതികളെക്കുറിച്ചു വ്യക്തമായ സൂചന ലഭിച്ചിട്ടുണ്ട്. ഇവർ വ്യാജപ്പേരിലും മറ്റും പല സ്ഥലങ്ങളിലായി മാറിത്താമസിക്കുകയായിരുന്നു. മറ്റൊരു കേസിൽ ശിക്ഷിക്കപ്പെട്ട ശേഷം പുറത്തിറങ്ങിയ ഒരാൾ ഈ കേസിലും പ്രതിയാണ്.\nസെയ്തലവി അൻവരി ഇന്ത്യൻ മുജാഹിദ്ദിൻ എന്ന ഭീകര സംഘടനയുടെ സ്ഥാപക നേതാവാണ്. കേസുകൾ പൊലീസ് അന്വേഷിച്ചുകൊണ്ടിരിക്കെ ദുബായ്യിലേക്ക് കടന്നു. ഇപ്പോൾ അഫ്ഗാനിസ്ഥാൻ വഴി സിറിയയിലെത്തി ഭീകര സംഘടനകളിൽ പ്രവർത്തിക്കുന്നതായാണ് വിവരം. മംഗലാപുരം സ്വദേശി ഷേഖ് അബ്ബ എന്നയാളുടെ പാസ്‌പോർട്ട് കൈവശപ്പെടുത്തി ഫോട്ടോ മാത്രം വെട്ടിയൊട്ടിച്ച് ദുബായിലേക്കു കടന്നുവെന്നാണ് ക്രൈം ബ്രാഞ്ച് കണ്ടെത്തിയത്. 22 വർഷമായി ലുക്ക്ഔട്ട് നോട്ടീസ് നിലവിലുണ്ടെങ്കിലും ഇയാളെക്കുറിച്ചു വിവരമൊന്നുമില്ല. 1992ൽ തൃശൂരിൽ രൂപംകൊണ്ട സംഘടനയുടെ ജില്ലാ ഭാരവാഹിയായിരുന്നു കൊളത്തൂർ മേലേകൊളമ്പ് പിലാക്കാട്ടുപടിയിൽ സെയ്തലവി അൻവരി (54). തൊഴിയൂർ കേസടക്കം കോളിളക്കം സൃഷ്ടിച്ച 8 കൊലക്കേസുകളിൽ സെയ്തലവിക്കും ജംഇയ്യത്തുൽ ഇസ്ഹാനിയയ്ക്കും പങ്കുണ്ടെന്നും കണ്ടെത്തി. സെയ്തലവി അൻവരിയടക്കം ഒൻപതു പേരെ പ്രതിചേർത്ത് ക്രൈംബ്രാഞ്ച് അന്വേഷണം ആരംഭിച്ചെങ്കിലും ആരെയും പിടികിട്ടിയില്ല. 1997ൽ സെയ്തലവി രാജ്യംവിട്ടെന്നാണ് ക്രൈംബ്രാഞ്ച് കണ്ടെത്തിയത്. ചേകന്നൂർ മൗലവി വധക്കേസുൾപ്പെടെ നാല് കൊലക്കേസുകളിൽ പ്രതിയാണിയാളെന്ന് പൊലീസ് അറിയിച്ചു.\nതൊഴിയൂർ സുനിലിനെ കൊന്ന കേസിൽ പ്രതികളെന്നു ലോക്കൽ പൊലീസ് കണ്ടെത്തിയ4സിപിഎം പ്രവർത്തകർ ജീവപര്യന്തം തടവിനു ശിക്ഷിക്കപ്പെട്ടിരുന്നു. പിന്നീട് കോടതി ഇവരെ കുറ്റവിമുക്തരാക്കി. ക്രൈം ബ്രാഞ്ച് അന്വേഷണത്തിൽ ജംഇയ്യത്തുൽ ഇസ്ഹാനിയ എന്ന തീവ്രവാദ സ്വഭാവമുള്ള സംഘടനയാണ് കൃത്യത്തിനു പിന്നിലെന്നു പിന്നീട് കണ്ടെത്തി. ഈ കേസിലെ മറ്റ് ഏഴുപ്രതികൾ ഇപ്പോഴും ഒളിവിലാണ്. ഒരാൾ മരിച്ചു. വാടാനപ്പിള്ളി രാജീവ്, മതിലകം സന്തോഷ്, കൊല്ലങ്കോട് മണി, വളാഞ്ചേരി താമി, കൊളത്തൂർ മോഹനചന്ദ്രൻ എന്നിവരെ കൊലപ്പെടുത്തിയ കേസുകളിലും സെയ്തലവിയുടെ പങ്കു വ്യക്തമായതായി. തെളിവില്ലാതെ കൊലപാതകം നടത്താൻ പ്രത്യേക പരിശീലനം ലഭിച്ച സംഘം എന്നാണ് ജംഇയ്യത്തുൽ ഹിസാനിയ തീവ്രവാദ സംഘടനയെ ക്രൈംബ്രാഞ്ച് വിലയിരുത്തുന്നത്. കേരളത്തിൽ ഇപ്പോൾ സജീവമല്ലാത്ത ഗ്രൂപ്പാണ് ജംഇയ്യത്തുൽ ഹിസാനിയ എന്ന തീവ്രാദ സംഘടന.\nസുന്നി ടൈഗർ ഫോഴ്‌സ് എന്ന സംഘടനക്ക് സമാനമായി ചില പ്രത്യേക ഗ്രൂപ്പുകൾ രൂപം കൊടുത്ത ഈ സംഘടന കേരളത്തിൽ ഇന്ന് നാമാവശേഷമാണെന്നത് ആശ്വസിക്കാനുള്ള വക നൽകുന്നുണ്ട്. മുഖ്യധാരാ മുസ്ലിം സംഘടനകൾ ഒറ്റക്കെട്ടായ ഇത്തരം ശക്തികളെ എതിർക്കുന്നുവെന്നതും ശ്രദ്ധേയമാണ്. തങ്ങൾക്ക് താൽപ്പര്യമില്ലാത്തവരെ കൃത്യമായ ആസൂത്രണത്തോടെ കൊന്നൊടുക്കുക എന്നതാണ് ഈ സംഘടനയുടെ രീതി. എന്നിട്ട് അത് എതിരാളികളുടെ മേൽ ചാർത്തും. ആർഎസ്എസ് പ്രവർത്തകനെ കൊന്നത് സിപിഎം ആണെന്നും സിപിഎം പ്രവർത്തകനെ കൊന്നത് ആർഎസ്എസ് ആണെന്നും പ്രചരിപ്പിച്ച് സമർഥമായാണ് കൊലപാതകങ്ങൾ നടത്തുക. തൊഴിയൂരിൽ ആർഎസ്എസ് പ്രവർത്തകൻ സുനിലിന്റെ കൊലപാതകത്തിലെ പ്രതി 25 വർഷത്തിന് ശേഷം പിടിയിലായപ്പോഴാണ് ജംഇയ്യത്തുൽ ഹിസാനിയയുടെ പങ്ക് ക്രൈംബ്രാഞ്ച് കണ്ടെത്തുന്നത്. ചാവക്കാട് തിരുവത്ര സ്വദേശിയാണ് പിടിയിലായ മൊയ്നുദ്ദിൻ.\nരണ്ടുവർഷമായി ക്രൈംബ്രാഞ്ച് ഉദ്യോഗസ്ഥരുടെ അന്വേഷണത്തിനൊടുവിലാണ് കേസിലെ പ്രതിയായ മൊയ്നുദ്ദീൻ പിടിയിലാവുന്നത്. മലപ്പുറത്തുവച്ചാണ് പ്രതിയെ ക്രൈംബ്രാഞ്ച് അറസ്റ്റ് ചെയ്തത്. സുനിലിനെ കൊലപ്പെടുത്തുമ്പോൾ ഇയാൾ കരാട്ടെ അദ്ധ്യാപകനായിരുന്നു. ഇപ്പോൾ മലപ്പുറത്ത് ഹോട്ടൽ തൊഴിലാളിയാണ്. സുനിലിനെയും കുടുംബത്തെയും അക്രമിച്ചതെന്ന് തങ്ങളാണെന്ന് പ്രതി സമ്മതിച്ചിട്ടുണ്ട്. സുനിലിന് ചില മുസ്ലിം വീടുകളുമായി സൗഹൃദമുണ്ടെന്ന സംശയത്തെ തുടർന്നാണ് കൊല നടത്തിയതെന്ന് അന്വേഷണസംഘം വെളിപ്പെടുത്തി. സുനിലിന്റെ വീടിന്റെ വാതിൽ ചവിട്ടിത്തുറന്ന് കൊലയാളികൾ അകത്തുകടന്നാണ് കൊല നടത്തിയത്. ആയുധവുമായെത്തിയവർ ഉറങ്ങിക്കിടന്ന സുനിലിനെ വെട്ടി. നിലവിളി കേട്ടെത്തിയ സുനിലിന്റെ സഹോദരൻ സുബ്രഹ്മണ്യന്റെ കൈ വെട്ടിമാറ്റി.\nതടയാനെത്തിയ അച്ഛൻ കുഞ്ഞുമോനെ അടിച്ചു വീഴ്‌ത്തി. കുഞ്ഞുമോന്റെ ഭാര്യ കുഞ്ഞിമുവിന്റെ ചെവി മുറിച്ചു. മൂന്ന് സഹോദരിമാരെയും വീട്ടിലെത്തിയ സംഘം ക്രൂരമായി ആക്രമിച്ചു. ഈ സംഭവത്തിന് പിന്നിൽ മതതീവ്രവാദസംഘടനയാണെന്ന് ആർഎസ്എസ്. അന്ന് ആരോപിച്ചെങ്കിലും കേസന്വേഷിച്ച അന്നത്തെ കുന്നംകുളം ഡിവൈ.എസ്‌പി. ചന്ദ്രനും ഗുരുവായൂർ സി.െഎ. ശിവദാസൻപിള്ളയും കണ്ടെത്തിയത് ഇതിനു പിന്നിൽ സിപിഎം. പ്രവർത്തകരാണെന്നാണ്.ടി.പി. സെൻകുമാറാണ് തുടരന്വേഷണം നടത്തി രഹസ്യറിപ്പോർട്ട് ഹൈക്കോടതിയിൽ നൽകിയത്. ഈ റിപ്പോർട്ടിന്റെ അടിസ്ഥാനത്തിലാണ് ഹൈക്കോടതി പ്രതികളെ കുറ്റവിമുക്തരാക്കിയത്. കേസിൽ തീവ്രവാദിബന്ധം കൂടുതൽ അന്വേഷിക്കാൻ ഹൈക്കോടതി വീണ്ടും ഉത്തരവിട്ടു.\nതീരദേശത്ത് നടന്ന വാടാനപ്പള്ളി രാജീവ് വധക്കേസ്, മതിലകം സന്തോഷ് വധക്കേസ് എന്നിവ ക്രൈംബ്രാഞ്ച് അന്വേഷിച്ചു. ഇതിനിടെ തീവ്രവാദിബന്ധമുള്ള ഒരു എൻ.ഡി.എഫ്. പ്രവർത്തകനെ പിടികൂടിയിരുന്നു. ഇയാളിൽ നിന്നാണ് ജം ഇയത്തുൽ സംഘടനയിലെ അംഗങ്ങളെപ്പറ്റി വിവരം കിട്ടിയത്. സെയ്തലവി അൻവരി എന്നയാളുടെ നേതൃത്വത്തിലുള്ള ജം ഇയത്തുൽ സംഘടനയിലെ അംഗങ്ങളാണ് സംഭവത്തിന് പിന്നിലെന്ന് ക്രൈംബ്രാഞ്ച് സ്പെഷ്യൽ ഇൻവെസ്റ്റിഗേഷൻ ടീം ഇതോടെ ഉറപ്പിച്ചു. സുനിലിന്റെ വീട് കാണിച്ചു കൊടുക്കുകയും അക്രമത്തിൽ പങ്കെടുക്കുകയും ചെയ്തത് മൊയ്നുദീനായിരുന്നു. ഇയാളുടെ അറസ്റ്റാണ് അതിനിർണ്ണായകമായത്.


വര്‍ക്കേഴ്സ് ഫോറം: കടന്നുപോയത് ശാന്തിയുടെയും സമാധാനത്തിന്റേയും അഞ്ചു വര്‍ഷങ്ങള്\nകടന്നുപോയത് ശാന്തിയുടെയും സമാധാനത്തിന്റേയും അഞ്ചു വര്‍ഷങ്ങള്\n'ദൈവത്തിന്റെ സ്വന്തം നാട്' എന്ന കേരളത്തിന്റെ അംഗീകാരം അക്ഷരാര്‍ഥത്തില് പ്രാവര്‍ത്തികമാക്കുന്ന പ്രവര്‍ത്തനങ്ങളാണ് കഴിഞ്ഞ നാലേമുക്കാല് വര്‍ഷത്തോളം ആഭ്യന്തര വകുപ്പ് സംസ്ഥാനത്ത് നടത്തിയത്. യു ഡി എഫ് ഭരണ കാലത്ത് വര്‍ഗീയ തീവ്രവാദ പ്രവര്‍ത്തനങ്ങള് ശക്തമായിരുന്ന സംസ്ഥാനമായിരുന്ന കേരളത്തെ അതില് നിന്നു വിമുക്തമാക്കാന് ആഭ്യന്തര വകുപ്പിന്റെ ശക്തമായ പ്രവര്‍ത്തനങ്ങള് മൂലം സാധിച്ചിട്ടുണ്ട്. നിയമങ്ങള് പരിഷ്‌കരിച്ചുകൊണ്ട് പൊലീസ്, ജയില് വിഭാഗങ്ങളെ പൂര്‍ണമായും ആധുനികവല്‍ക്കരിക്കുന്നതിന് സാധിച്ചപ്പോള് നിരവധിപ്പേര്‍ക്ക് പുതുതായി നിയമനം നല്‍കാനും കഴിഞ്ഞു. ജനമൈത്രി പൊലീസ് സംവിധാനം നടപ്പാക്കി രാജ്യത്തിന് പുതിയൊരു മാതൃക സൃഷ്‌ടിക്കാന് സാധിച്ചു. പൊലീസ് നിയമം അടിമുടി പരിഷ്‌കരിച്ചത് ദേശീയ തലത്തില് തന്നെ ഏറെ ശ്രദ്ധ നേടി.\nകാലഹരണപ്പെട്ട അന്വേഷണ രീതികള് ഒഴിവാക്കി ശാസ്‌ത്രീയമായ അന്വേഷണ രീതികള് അവലംബിച്ചു. ഇതിന്റെ ഭാഗമായി പ്രധാന നഗരങ്ങളില് കുറ്റാന്വേഷണവും ക്രമസമാധാനപാലനവും വേര്‍തിരിച്ചു. ക്രൈംബ്രാഞ്ചിന്റെ പ്രവര്‍ത്തനങ്ങള് കൂടുതല് ശക്തിപ്പെടുത്തുന്നതിനായി പ്രത്യേക വിഭാഗങ്ങളായി പുനസ്സംഘടിപ്പിച്ചു. ഹോമിസൈഡ് ആന്‍ഡ് ഹര്‍ട്ട് വിംഗ്, ഓര്‍ഗണൈസ്‌ഡ് ക്രൈം വിംഗ്, ഇക്കണോമിക് ഒഫന്‍സ് വിംഗ് എന്നിങ്ങനെയാണ് പുനസ്സംഘടിപ്പിച്ചത്. കൊച്ചി നഗരത്തിന്റെ പ്രത്യേകതകള് കണക്കിലെടുത്ത് കൊച്ചിയുടെ സുരക്ഷയ്ക്കായി കൊച്ചി സെക്യുരിറ്റി ആക്ഷന് ഫോറം രൂപീകരിക്കാന് തീരുമാനിച്ചു. സേനയെ നവീകരിക്കുന്നതിന്റെ ഭാഗമായി ബി എസ് എന് എല്ലിന്റെ സഹകരണത്തോടെ സേനാംഗങ്ങള്‍ക്ക് മൊബൈല് ഫോണ് നല്‍കി. പൊലീസുകാരുടെ ഡ്യൂട്ടി സമയം 8 മണിക്കൂറായി നിജപ്പെടുത്തി.\nതീവ്രവാദ പ്രവര്‍ത്തനങ്ങള് തടയുന്നതിന്റെ ഭാഗമായി, 2006 ല് ബിനാനിപുരത്ത് നടന്ന സിമി ക്യാമ്പിനെപ്പറ്റിയും 2008 ല് നടന്ന വാഗമണ് ക്യാമ്പിനെപ്പറ്റിയും സ്വമേധയാ കേസെടുത്ത് അന്വേഷണം ആരംഭിച്ചു. ഡി ഐ ജിയുടെ നേതൃത്വത്തിലുള്ള പ്രത്യേക സംഘത്തെയാണ് ഈ കേസ് അന്വേഷണങ്ങള്‍ക്കായി ചുമതലപ്പെടുത്തിയത്. ശാസ്‌ത്ര സാങ്കേതിക വിദ്യ കുറ്റാന്വേഷണ മേഖലയില് കൂടുതല് പ്രയോജനപ്പെടുത്തുന്നതിന്റെ ഭാഗമായി ഫോറന്‍സിക് സയന്‍സ് ലബോറട്ടറികള് നവീകരിച്ചു. 13 കോടിയിലധികം രൂപ ഇതിനായി മാത്രം ചെലവഴിച്ചിട്ടുണ്ട്. കേരളത്തില് ആദ്യമായി സൈബര് ഫോറന്‍സിക് ആന്‍ഡ് ഡിജിറ്റല് അനാലിസിസ് സെല് തലസ്ഥാനത്ത് ആരംഭിച്ചു. അത്യാധുനിക സൗകര്യങ്ങളുള്ള ഫിംഗര് പ്രിന്റ് ലാബ് തിരുവനന്തപുരത്ത് ആരംഭിച്ചു. ഫോറന്‍സിക് സയന്‍സ് ലാബിന് കൂടുതല് സൗകര്യങ്ങള് ആരംഭിച്ചു. സ്‌ഫോടക വസ്‌തുക്കള്, മയക്കുമരുന്നുകള് എന്നിവ പരിശോധിക്കുന്നതിനായി അത്യധുനിക ഉപകരണങ്ങള് വാങ്ങി. തൃശൂരില് റീജണല് ഫോറന്‍സിക് സയന്‍സ് ലാബ് ആരംഭിച്ചു. ഫോറന്‍ലിക് ലാബില് ഡി എന് എ, ഫിംഗര്‍പ്രിന്റ്, പോളിഗ്രാഫ്, സ്‌പെക്‌ട്രോ സ്‌കോപ്പ്, ക്രോമാറ്റോഗ്രാഫ് തുടങ്ങിയ ആധുനിക ഉപകരണങ്ങള് സ്ഥാപിച്ചു.\nപൊലീസ് സേനയിലെ എണ്ണം വര്‍ധിപ്പിക്കുന്നതിനുള്ള നടപടികളാണ് കഴിഞ്ഞ അഞ്ച് വര്‍ഷത്തിനുള്ളില് സ്വീകരിച്ചത്. 12000 ത്തോളം പേരെ പുതുതായി സേനയില് നിയമിച്ചു. നിയമനത്തിലെ കാലതാമസം ഒഴിവാക്കുന്നതിന്റെ ഭാഗമായി ഒഴിവുകള് മുന്‍കൂട്ടി റിപ്പോര്‍ട്ട് ചെയ്യുന്ന സംവിധാനം ആവിഷ്‌കരിച്ചു. ഇന്ത്യാ റിസര്‍വ് ബറ്റാലിയന് ആരംഭിച്ചു. പ്രകൃതിക്ഷോഭം, ഗതാഗത നിയന്ത്രണം, ഉല്‍സവ/ആഘോഷ വേളകളിലെ സുരക്ഷാ ക്രമീകരണങ്ങള് എന്നിവയില് പൊലീസിനെ സഹായിക്കുന്നതിനായി ഹോം ഗാര്‍ഡുകളെ നിയമിച്ചു. പൊലീസ് സേനയിലെ വനിതാ സാന്നിധ്യം ശക്തിപ്പെടുത്തുന്നതിന്റെ ഭാഗമായി സേനയില് 10 ശതമാനം വനിതകളെ ഉള്‍പ്പെടുത്തുന്നതിന് തീരുമാനിച്ചു. ഇത് രാജ്യത്തിനാകെ മാതൃകയാണ്. എസ് ഐ തസ്‌തികയിലേയ്ക്ക് വനിതകളെ നേരിട്ട് നിയമിക്കുന്നതിനുള്ള നടപടികള് ആരംഭിച്ചു.\nഗുണ്ടാ നിയമം പാസാക്കാന് സാധിച്ചത് ആഭ്യന്തര വകുപ്പിന്റെ സുപ്രധാന നേട്ടങ്ങളില് ഒന്നാണ്. ഗുണ്ടകളുടെ കണക്കെടുത്തതല്ലാതെ ഇവരെ തടങ്കലില് വയ്ക്കുന്നതിനുള്ള യാതൊരു നടപടികളും യു ഡി എഫ് സര്‍ക്കാര് സ്വീകരിച്ചിരുന്നില്ല. എന്നാല് സമഗ്രമായൊരു ഗുണ്ടാ നിയമത്തിനാണ് സര്‍ക്കാര് രൂപം നല്‍കിയത്. ഗുണ്ടകളെ ആറ് മാസം വരെ കരുതല് തടങ്കലില് വയ്ക്കാന് വ്യവസ്ഥ ചെയ്യുന്നതാണ് നിയമം. സൈബര് കുറ്റകൃത്യങ്ങള് തടയുന്നതിന് ശക്തമായ നടപടികള് സ്വീകരിച്ചു. തിരുവനന്തപുരത്ത് സൈബര് പൊലീസ് സ്റ്റേഷന് പ്രവര്‍ത്തനം ആരംഭിച്ചു. എസ് പിമാരുടെ നിയന്ത്രണത്തില് എല്ലാ ജില്ലകളിലും ക്രൈം ഡിറ്റാച്ച്‌മെന്റ് ഡിവൈ എസ് പിമാരുടെ നിയന്ത്രണത്തില് സൈബര് സെല്ലുകള് പ്രവര്‍ത്തനം ആരംഭിച്ചു. നിരവധി കേസുകളാണ് സൈബര് സെല്ലിന്റെ സഹായത്തോടെ തെളിയിക്കപ്പെട്ടത്.\nപൊലീസ് നിയമം നവീകരിച്ചതാണ് പ്രധാന നേട്ടമായി ആഭ്യന്തര വകുപ്പ് നോക്കിക്കാണുന്നത്. പ്രതിപക്ഷ നേതാവിനെക്കൂടി ഉള്‍പ്പെടുത്തി സ്റ്റേറ്റ് സുരക്ഷ കമ്മിഷന് രൂപീകരിച്ചു. പൊലീസിനെ സംബന്ധിച്ച പരാതികള് പരിശോധിച്ച് നടപടികള് സ്വീകരിക്കുന്നതിനായി സംസ്ഥാന, ജില്ലാ തലങ്ങളില് കംപ്ലയിന്റ് അതോറിറ്റികള് രൂപീകരിച്ചു. പൊലീസ് ഉദ്യോഗസ്ഥരുടെ പരാതികള് കേള്‍ക്കുന്നതിനായി എസ്റ്റാബ്ലിഷ്‌മെന്റ് ബോര്‍ഡിന് രൂപം നല്‍കി. പൊലീസിന്റെ സേവനം ജനങ്ങളിലേയ്ക്ക് കൂടുതല് എത്തിക്കുന്നതിനായി ജനമൈത്രി പൊലീസ് സുരക്ഷാ പദ്ധതി ആരംഭിച്ചു. ഈ പദ്ധതി ഇപ്പോള് 143 സ്റ്റേഷനുകളിലേയ്ക്ക് വ്യാപിപ്പിച്ചിട്ടുണ്ട്. പൂര്‍ണമായും ജനങ്ങളുടെ സഹകരണത്തോടെയാണ് പദ്ധതി നടപ്പാക്കുന്നത്. നടപ്പാക്കിയ പ്രദേശങ്ങളിലെല്ലാം കുറ്റകൃത്യങ്ങളില് ഗണ്യമായ കുറവുണ്ടായിട്ടുണ്ട് എന്ന് കണക്കുകള് സൂചിപ്പിക്കുന്നു.\nപൊലീസ് സ്റ്റേഷനുകളില് പരാതികള് സ്വീകരിക്കുന്നതിനായി ഇ-മെയില് സംവിധാനം ആരംഭിച്ചു. പെണ്‍കുട്ടികളുടെ സുരക്ഷ ഉറപ്പ് വരുത്തുന്നതിന്റെ ഭാഗമായി പെണ്‍കുട്ടികള്‍ക്കായി ജാഗ്രതാ സമിതികള് ഏര്‍പ്പെടുത്തി. എല്ലാ പൊലീസ് ജില്ലകളോടും അനുബന്ധമായി പൊലീസ് വനിതാ ഹെല്‍പ്പ്‌ലൈനുകള് ആരംഭിച്ചു. 24 മണിക്കൂറും പ്രവര്‍ത്തിക്കുന്നതാണ് ഹെല്‍പ് ലൈന്. വിദ്യാര്‍ഥികള്‍ക്ക് പൊലീസിന്റെ അടിസ്ഥാന പാഠങ്ങള് പരിചയപ്പെടുത്തുന്നതിനായി സ്റ്റുഡന്റ് പൊലീസ് സംവിധാനം ഏര്‍പ്പെടുത്തി. തീരദേശങ്ങള് തീവ്രവാദികളില് നിന്ന് സംരക്ഷിക്കുന്നതിന്റെ ഭാഗമായി കടലോര ജാഗ്രതാ സമിതികള് ആരംഭിച്ചു. ഇതിനോടൊപ്പം തന്നെ തീരദേശ പൊലീസ് സ്റ്റേഷനും പ്രവര്‍ത്തനം ആരംഭിച്ചു. ആദ്യത്തെ തീരദേശ പൊലീസ് സ്റ്റേഷന് നീണ്ടകരയിലാണ് പ്രവര്‍ത്തനം തുടങ്ങിയത്.\nജയില് നിയമം സമഗ്രമായി പരിഷ്‌കരിക്കുന്നതിനുള്ള നിയമം ആവിഷ്‌കരിച്ച് നടപ്പാക്കാന് സാധിച്ചത് ജയില് ചരിത്രത്തില് തന്നെ സുപ്രധാന നേട്ടമാണ്. തടവുകാര്‍ക്ക് അവകാശങ്ങള് ഉണ്ടെന്നും തടവു കഴിഞ്ഞ് പുറത്തുവരുന്നവരെ ഉത്തമ പൗരന്‍മാര് ആക്കി മാറ്റാനും പുതിയ നിയമം വ്യവസ്ഥ ചെയ്യുന്നു. തടവുകാര്‍ക്കായി ക്ഷേമനിധി എന്ന പുതിയ ആശയം പ്രാബല്യത്തില് കൊണ്ടുവരാന് സാധിച്ചിട്ടുണ്ട്. ജയിലുകളില് തടവുകാര്‍ക്ക് എഫ് എം റേഡിയോയും കോയിന് ഫോണും ഉപയോഗിക്കുന്നതിന് അനുവാദം നല്‍കി. തടവുകാരുടെ എണ്ണത്തിനനുസരിച്ചുള്ള സൗകര്യങ്ങള് ജയിലില് ഇല്ലാത്തതിനാല് പുതിയതായി ഒന്‍പത് ജയിലുകള് കൂടി ആരംഭിച്ചു. നാല് ജയിലുകളുടെ പണി പൂര്‍ത്തീകരിച്ചുവരികയാണ്.\nവിജിലന്‍സ് ആന്‍ഡ് ആന്റി കറപ്ഷന് ബ്യൂറോയുടെ പ്രവര്‍ത്തനങ്ങള് കമ്പ്യൂട്ടര്‍വല്‍ക്കരിച്ചു. കെട്ടിക്കിടക്കുന്ന കേസുകള് വേഗത്തില് പൂര്‍ത്തിയാക്കുന്നതിന് മോണിറ്ററിംഗ് സംവിധാനം ഏര്‍പ്പെടുത്തി. കോട്ടയത്ത് പുതിയ വിജിലന്‍സ് കോടതി ആരംഭിച്ചു.\nനീതിനിര്‍വഹണ രംഗത്തും മികച്ച പുരോഗതിയാണ് ഉണ്ടാക്കിയത്. 133.50 കോടി രൂപ കോടതികളിലെ അടിസ്ഥാന സൗകര്യങ്ങള് വികസിപ്പിക്കുന്നതിനായി സര്‍ക്കാര് ചെലവഴിച്ചു. 30 ഗ്രാമീണ കോടതികള് ആരംഭിച്ചു. അഞ്ച് സായാഹ്ന കോടതികള് ആരംഭിക്കാനുള്ള നടപടികള് ആരംഭിച്ചു. ക്രമസമാധാന രംഗത്തെ നേട്ടത്തിന് നിരവധി പുരസ്‌കാരങ്ങള് സംസ്ഥാനത്തിനു ലഭിച്ചു. ഇന്ത്യയിലെ ഏറ്റവും മികച്ച ക്രമസമാധാന പാലനത്തിനുള്ള ഇന്ത്യാ ടുഡെയുടെ അവാര്‍ഡ് മൂന്ന് തവണ സംസ്ഥാനത്തിന് ലഭിച്ചു. കമ്യൂണിറ്റി പൊലീസിംഗ് പ്രവര്‍ത്തനത്തിലൂടെ തീവ്രവാദ പ്രവര്‍ത്തനങ്ങള് തടഞ്ഞതിന് ഇന്റര്‍നാഷണ് അസോസിയേഷന് ഓഫ് ചീഫ് ഓഫ് പൊലീസിന്റെ അന്താരാഷ്‌ട്ര പുരസ്‌കാരം ലഭിച്ചു. കൂടാതെ ഇന്ത്യയിലെ ഏറ്റവും മികച്ച പൊലീസ് സ്റ്റേഷനായി പാലക്കാട് സൗത്ത് പൊലീസ് സ്റ്റേഷന് തിരഞ്ഞെടുക്കപ്പെട്ടു. രാത്രികാലങ്ങളിലും സ്ത്രീകള്‍ക്ക് സുരക്ഷിതമായി യാത്ര ചെയ്യാവുന്ന സംസ്ഥാനമാണ് കേരളമെന്ന് സുപ്രിം കോടതിയും നിരീക്ഷിച്ചു. ഇവയൊക്കെ ക്രമസമാധാന പാലനത്തില് സര്‍ക്കാരിന് ലഭിച്ച അംഗീകാരമാണ്.\nകോടിയേരി ബാലകൃഷ്ണന്, കടപ്പാട് : ജനയുഗം\nPosted by വര്‍ക്കേഴ്സ് ഫോറം at 3:05 PM\nLabels: ഇടതു സർക്കാർ, കേരളം, തെരഞ്ഞെടുപ്പ്, രാഷ്ട്രീയം


farmers protest കര്‍ഷക സമരം; ഇന്ന് ചര്‍ച്ച; കാര്‍ഷിക നിയമങ്ങള് പൂര്‍ണമായി പിന്‍വലിക്കണം എന്ന ആവശ്യത്തില് ഉറച്ച് കര്‍ഷകര്\nകര്‍ഷക സമരം; ഇന്ന് ചര്‍ച്ച; കാര്‍ഷിക നിയമങ്ങള് പൂര്‍ണമായി പിന്‍വലിക്കണം എന്ന ആവശ്യത്തില് ഉറച്ച് കര്‍ഷകര്\nകാര്‍ഷിക നിയമങ്ങള് പിന്‍വലിക്കണം എന്ന് ആവശ്യപ്പെട്ട് കര്‍ഷകര് നടത്തുന്ന സമരം പരിഹരിക്കാനുള്ള ചര്‍ച്ച ഇന്ന് നടക്കും. കേന്ദ്ര സര്‍ക്കാരും കര്‍ഷകരും തമ്മില് നടക്കുന്ന ചര്‍ച്ചയ്ക്ക് വിഖ്യാന് ഭവനാണ് വേദി ആകുക. ഉച്ചയ്ക്ക് രണ്ട് മണിക്ക് നടക്കുന്ന കൂടിക്കാഴ്ചയില് കാര്‍ഷിക നിയമങ്ങള് പൂര്‍ണമായി പിന്‍വലിക്കണം എന്ന ആവശ്യത്തില് കര്‍ഷകര് ഉറച്ച് നില്‍ക്കും.\nമൂന്ന് കാര്‍ഷിക നിയമങ്ങളും റദ്ദാക്കാനുള്ള നടപടിക്രമങ്ങള് ചര്‍ച്ച ചെയ്യണമെന്നാണ് കര്‍ഷകരുടെ മുഖ്യആവശ്യം. ഇതിന് സര്‍ക്കാര് തയാറാകുമോ എന്നതാകും ചര്‍ച്ചയുടെ ഭാവി നിര്‍ണയിക്കുന്ന ഘടകം. കാര്‍ഷിക നിയമങ്ങള് പിന്‍വലിച്ച് കൊണ്ടുള്ള ഒരു ഉപാധിക്ക് സര്‍ക്കാര് വഴങ്ങില്ല എന്നാണ് വിവരം. പകരം മിനിമം താങ്ങുവില രേഖാമൂലം ഉറപ്പുനല്‍കാമെന്ന ഉറപ്പ് മുന്നോട്ട് വയ്ക്കും.\nകരടു വൈദ്യുതിബില്ലില് ഭേദഗതി വരുത്തുക, വായുമലിനീകരണ നിയന്ത്രണ വ്യവസ്ഥ ലംഘിച്ചാലുള്ള പിഴ ഒഴിവാക്കുക തുടങ്ങിയ കര്‍ഷകരുടെ നിര്‍ദേശങ്ങളിലും സര്‍ക്കാര് അനുകൂല നിലപാട് സ്വീകരിക്കും. ഇന്നലെ കര്‍ഷക സംഘടനകളുമായുള്ള ചര്‍ച്ചകള്‍ക്ക് മുന്നോടിയായി കേന്ദ്രമന്ത്രിസഭാ ഉപസമിതി യോഗം ചേര്‍ന്നിരുന്നു. സമരം അവസാനിപ്പിക്കാന് കഴിയും വിധമുള്ള നിലപാടുകള് സ്വീകരിക്കേണ്ടത് അനിവാര്യമാണെന്ന വിലയിരുത്തല് യോഗം നടത്തിയതായാണ് വിവരം. കര്‍ഷകര് മുന്നോട്ട് വച്ചിട്ടുള്ള നാലിന അജന്‍ഡയും യോഗത്തില് ചര്‍ച്ചയായി.


ms dhoni slams chennai pitch again - Malayalam MyKhel\n» 'ഈ പിച്ച് വേണ്ടെന്ന് അന്നേ പറഞ്ഞതാണ്'; ചെന്നൈ പിച്ചിനെതിരെ ആഞ്ഞടിച്ച് ധോണി\nUpdated: Wednesday, April 10, 2019, 15:03 [IST]\n#IPL2019 : ഈ പിച്ച് വേണ്ടെന്ന് അന്നേ പറഞ്ഞതാണ്, ധോണി | Oneindia Malayalam\nചെന്നൈ: ടെസ്റ്റ് മത്സരങ്ങള്‍ക്കുള്ള പിച്ച് ടി20 മത്സരത്തിന് ഒരുക്കിയാല് എങ്ങിനെയിരിക്കും. ഐപിഎല്ലിനായി ഒരുക്കിയ ചെന്നൈ എംഎ ചിദംബരം സ്റ്റേഡിയത്തിലെ പിച്ച് ആ രീതിയിലുള്ളതാണ്. ഉദ്ഘാടന മത്സരത്തില് ബാംഗ്ലൂരിനെ 70 റണ്‍സില് ഒതുക്കിയ ടേണും ബൗണ്‍സുമുള്ള പിച്ചിനെതിരെ അന്നുതന്നെ കളിക്കാര് രംഗത്തെത്തിയിരുന്നു. എന്നാല്, കഴിഞ്ഞദിവസം നടന്ന ചെന്നൈ കൊല്‍ക്കത്ത മത്സരത്തിനും സമാനരീതിയിലുള്ള പിച്ചാണ് തയ്യാറാക്കിയത്.\nകൊല്‍ക്കത്തയ്ക്കായി ആന്ദ്രെ റസ്സല് അര്‍ധതകം നേടിയില്ലായിരുന്നെങ്കിലും ടീം നാണംകെട്ട ടോട്ടലില് ഒതുങ്ങുമായിരുന്നു. വമ്പന് മത്സരം കാണാന് ആഗ്രഹിക്കുന്നവരാണ് ഐപിഎല്ലിന്റെ ആരാധകര്. കുറഞ്ഞ റണ്‍സ് പിറക്കുന്ന മത്സരങ്ങള് തുടര്‍ക്കഥയായാല് ആരാധകര് ഐപിഎല്ലിനെ കൈവിടും. ഈ ആശങ്ക പങ്കുവെക്കുന്നതാണ് മത്സരശേഷമുള്ള ധോണിയുടെ വാക്കുകള്.\nഈ പിച്ചില് കളിവേണ്ട\nഇത്തരമൊരു പിച്ചില് കളിക്കാന് തങ്ങള് ആഗ്രഹിക്കുന്നില്ലെന്ന് ധോണി പറഞ്ഞു. ഇത് കുറഞ്ഞ ടോട്ടല് മാത്രമേ നല്‍കുന്നുള്ളൂ. ഈ പിച്ചില് തങ്ങളുടെ ബാറ്റ്‌സ്മാന്മാര് പോലും ബുദ്ധിമുട്ടുന്നു. കുറഞ്ഞ ടോട്ടലായതുകൊണ്ടാണ് ജയം എളുപ്പമായതെന്നും ധോണി വ്യക്തമാക്കി. നേരത്തെ ഉദ്ഘാടന മത്സരത്തിനുശേഷം വിരാട് കോലിയും ഇതേ അഭിപ്രായം പ്രകടിപ്പിച്ചിരുന്നു.\nവെറ്ററന് സ്പിന്നര്‍മാരായ ഇമ്രാന് താഹിറും ഹര്‍ഭജന് സിങ്ങും മികച്ച ബൗളിങ് നടത്തുന്നത് പിച്ചിന്റെ സ്വഭാവം കൊണ്ടുകൂടിയാണ്. രണ്ട് ബൗളര്‍മാരെയും കളിക്കാന് എതിര് ബാറ്റ്‌സ്മാന്മാര്‍ക്ക് കഴിയുന്നില്ല. പേസര്‍മാര്‍ക്കും പിച്ചില്‍നിന്നും അപ്രതീക്ഷിത ബൗണ്‍സ് ലഭിച്ചതോടെ മത്സരം വിരസമായി. വമ്പനടിക്കാരന് റസ്സലിനുപോലും സ്‌ട്രൈക്ക് വര്‍ധിപ്പിക്കാന് കഴിഞ്ഞില്ല.\nമത്സരത്തില് മുന് ജേതാക്കളായ കൊല്‍ക്കത്ത നൈറ്റ്റൈഡേഴ്സിനെ ഏഴു വിക്കറ്റിനാണ് സിഎസ്‌കെ തോല്‍പ്പിച്ചത്. ആദ്യം ബാറ്റ് ചെയ്ത കെകെആര് 108 റണ്‍സിലൊതുക്കിയപ്പോള് തന്നെ ചെന്നൈ ജയമുറപ്പിച്ചിരുന്നു. 17.2 ഓവറില് മൂന്നു വിക്കറ്റിന് ചെന്നൈ ലക്ഷ്യം മറികടക്കുകയും ചെയ്തു. ഫാഫ് ഡു പ്ലെസി (43*), അമ്പാട്ടി റായുഡു (21) എന്നിവരാണ് സിഎസ്‌കെയുടെ പ്രധാന സ്‌കോറര്‍മാര്. ഈ വിജയത്തോടെ കെകെആറിനെ പിന്തള്ളി ചെന്നൈ പോയിന്റ് പട്ടികയില് തലപ്പത്തേക്കു കയറുകയും ചെയ്തു.\nRead more about: ms dhoni chennai csk kkr cricket ipl 2019 ipl ഐപിഎല് 2019 ഐപിഎല് ചെന്നൈ കൊല്‍ക്കത്ത നൈറ്റ് റൈഡേഴ്‌സ് ചെന്നൈ സൂപ്പര് കിങ്‌സ്\nStory first published: Wednesday, April 10, 2019, 14:11 [IST]


ഈ അമ്മായിയമ്മയും മരുമകളും സൂപ്പറാ...തങ്ങളുടെ ബന്ധത്തെക്കുറിച്ച് സമീറ റെഡ്ഡിയും മജ്രി വർദെയും\nPublished at Jun 2, 2021 10:30 AM\nവിവാഹിതയായതോടെ അഭിനയം വിട്ട സമീറ റെഡ്ഡി ഭർത്താവിനും മക്കൾക്കുമൊപ്പം കുടുംബ ജീവിതം ആസ്വദിക്കുകയാണ്. സമീറയും ഭർത്താവിന്റെ അമ്മ മാജ്രി വർദെയും തമ്മിൽ അമ്മ-മകൾ സ്നേഹബന്ധമാണ്. സാസൂ എന്നാണ് അമ്മായിയമ്മയെ സമീറ വിളിക്കുന്നത്. ഇടയ്ക്കിടെ താനും അമ്മായിയമ്മയും ചേർന്നുളള ഡാൻസ് വീഡിയോകൾ സമീറ സോഷ്യൽ മീഡിയയിൽ പങ്കു വയ്ക്കാറുണ്ട്.\nസമീറ റെഡ്ഡിയും മജ്രി വർദെയും അടുത്തിടെ തങ്ങളുടെ ബന്ധത്തെക്കുറിച്ച് തുറന്നുപറഞ്ഞിരുന്നു. തന്റെ അമ്മായിയമ്മ വളരെ ക്രേസിയാണെന്നാണ് സമീറ പറഞ്ഞിരിക്കുന്നത്. സാസി സാസുമായുള്ള എന്റെ ബന്ധം അഗാധമാണ്. ഞങ്ങൾ തമ്മിൽ വളരെ അടുത്ത ബന്ധമുണ്ട്, എല്ലാവരും അത് കാണുന്നുണ്ട്. ഞങ്ങൾ വിയോജിക്കുന്ന നിരവധി കാര്യങ്ങളുണ്ട്, പക്ഷേ എല്ലായ്പ്പോഴും അത് തുറന്നു സമ്മതിക്കാറുണ്ടെന്ന് സമീറ വ്യക്തമാക്കി. 2014 ലായിരുന്നു സമീറയും വെർദയുടെ മകൻ അക്ഷയ്‌യും തമ്മിലുളള വിവാഹം.\n”ഓരോരുത്തർക്കും അവരവരുടെ ഇടവും അവരുടേതായ ജീവിതരീതിയുമുണ്ട്. അതിൽ ഞങ്ങൾ കൈകടത്താറില്ല. അതാരെയും അടിച്ചേൽപ്പിക്കാറുമില്ല. പഴയ സ്റ്റീരിയോടൈപ്പുകൾ ഞാൻ ലംഘിച്ചു. ഞങ്ങൾ ആരെയും നിയന്ത്രിക്കുന്നില്ല. നമ്മുടെ കുട്ടികളോട് ഓപ്പണാവണം, കുട്ടികളും ചെറുപ്പക്കാരും വളരെ ബുദ്ധിമാനാണ് – അവർക്ക് ലോകത്തെക്കുറിച്ച് കൂടുതൽ അറിയാം. അവർക്ക് കൂടുതൽ നല്ല ഐഡിയകളുണ്ടാവും,” മജ്രി വർദെ പറഞ്ഞു.\nഅമ്മായിയമ്മ മരുമകളുമായി ഒത്തുപോകില്ലെന്ന ധാരണ എല്ലായ്പ്പോഴും ഉണ്ടെങ്കിലും, അമ്മായിയമ്മ മരുമകളുമായി നല്ല ബന്ധം പുലർത്തുന്ന ധാരാളം സുഹൃത്തുക്കൾ തനിക്കുണ്ടെന്ന് റെഡ്ഡി പറഞ്ഞു. ഇത്രയും വർഷത്തിനിടയിൽ തങ്ങൾ പരസ്പരം മനസിലാക്കിയെന്നും അതിനാൽ തന്നെ തങ്ങൾക്കിടയിൽ യാതൊരുവിധ പ്രശ്നങ്ങളുമില്ലെന്നും വർദെ പറഞ്ഞു.\nThis mother-in-law and daughter-in-law are super ... Sameera Reddy and Majri Ward about their relationship


തിരുവനന്തപുരം: പരിസ്ഥിതി ആഘാത വിജ്ഞാപനത്തിന്റെ കരട് ദൂരവ്യാപകവും വിപരീതവുമായ പ്രത്യാഘാതങ്ങൾക്ക് ഇടയാക്കുമെന്ന് മുഖ്യമന്ത്രി പിണറായി വിജയൻ അഭിപ്രായപ്പെട്ടു. അതിലെ പല നിർദ്ദേശങ്ങളോടും സംസ്ഥാനത്തിന് യോജിക്കാനാവില്ല. ഇക്കാര്യത്തിൽ ബന്ധപ്പെട്ട എല്ലാ വിഭാഗങ്ങളുമായും കൂടുതൽ ഫലപ്രദമായ ചർച്ചകൾ നടത്തി മാത്രമേ അന്തിമ തീരുമാനത്തിലെത്താവൂ. സംസ്ഥാനത്തിന്റെ സാഹചര്യം കൂടി പരിശോധിച്ച് ചില കാര്യങ്ങളിൽ മാറ്റം വേണം. ഖനനാനുമതിയുമായി ബന്ധപ്പെട്ട കാര്യത്തിൽ ഭേദഗതി വരുത്തണം. ഇടത്തരം വിഭാഗത്തിലെ കാറ്റഗറി ബി 1ൽ അഞ്ച് ഹെക്ടറിൽ കൂടുതൽ നൂറ് ഹെക്ടർ വരെ എന്ന വ്യവസ്ഥയാണ് അനുമതിനൽകുന്നതുമായി ബന്ധപ്പെട്ട് നിലനിൽക്കുന്നത്. അതായത്, അഞ്ച് ഹെക്ടറിനും നൂറ് ഹെക്ടറിനും ഇടയിൽ ഖനന പ്രവർനങ്ങൾക്ക് അനുമതി നൽകുമ്പോൾ പരിസ്ഥിതി ക്ലിയറൻസ് ആവശ്യമാണ്. ഇതിൽ അഞ്ച് ഹെക്ടർ എന്നത് രണ്ട് ഹെക്ടർ എന്നാക്കി ഭോദഗതി ചെയ്യണമെന്നാണ് സംസ്ഥാനത്തിന്റെ ആവശ്യം. അതായത്, രണ്ട് ഹെക്ടറിനു മുകളിൽ ഖനന പ്രവർത്തനങ്ങൾക്ക് അനുമതി നൽകുമ്പോൾ പരിസ്ഥിതി ക്ലിയറൻസ് ആവശ്യമായി വരും. രണ്ട് ഹെക്ടറിന് താഴെയുള്ള ചെറുകിട ആവശ്യങ്ങൾക്ക് നിലവിലുള്ള ആനുകൂല്യം തുടരും.\nപദ്ധതികളുടെ അനുമതിക്കു മുൻപ് പബ്ലിക്ക് ഹിയറിംഗിനായി നിലവിൽ അനുവദിച്ചിട്ടുള്ള സമയം പുതിയ കരട് വിജ്ഞാപനത്തിൽ 20 ദിവസമായി കുറച്ചിട്ടുണ്ട്. എന്നാൽ, ഇത് 30 ദിവസം തന്നെയായി നിലനിർത്തണമെന്നാണ് സംസ്ഥാനത്തിന്റെ ആവശ്യം. ഇത്രയും കുറഞ്ഞ സമയം പല മേഖലകളിലും പര്യാപ്തമല്ല. ചെറുകിട പദ്ധതികൾക്ക് അനുമതി നൽകുന്നതിനു മുൻപുള്ള വിശദമായ പരിശോധന നടത്തുന്ന സംവിധാനമായിരുന്നു ജില്ലാ പാരിസ്ഥിതിക ആഘാത നിർണ്ണയ സമിതികൾ. ഇതിനുപുറമേ സംസ്ഥാനതലത്തിൽ കൈകാര്യം ചെയ്യേണ്ട അപേക്ഷകളിൽ ജില്ലാതല സമിതികൾക്ക് നിർണ്ണായക പങ്കുണ്ട്. ഈ സമിതികളെ കരട് വിജ്ഞാപനത്തിൽ നിന്ന് ഒഴിവാക്കുകയാണ് ചെയ്തത്. ജില്ലാതല സമിതികളെ നിലനിർത്തണമെന്നാണ് കേരളത്തിന്റെ ആവശ്യമെന്ന് മുഖ്യമന്ത്രി പറഞ്ഞു.


Help Desk | ഇന്ത്യൻ പ്രവാസികളുടെ തൊഴിൽ പ്രശ്‌നങ്ങൾക്കു പരിഹാരമുണ്ടാകും; ചൊവ്വാഴ്ച മുതൽ ഹെൽപ് ഡസ്‌ക് പ്രവർത്തനം ആരംഭിക്കുന്നു - MarunadanMalayalee.com\nഇന്ത്യൻ പ്രവാസികളുടെ തൊഴിൽ പ്രശ്‌നങ്ങൾക്കു പരിഹാരമുണ്ടാകും; ചൊവ്വാഴ്ച മുതൽ ഹെൽപ് ഡസ്‌ക് പ്രവർത്തനം ആരംഭിക്കുന്നു\nApril 01, 201603:10 PM IST Permalink\nഇന്ത്യൻ പ്രവാസികളുടെ തൊഴിൽ പ്രശ്‌നങ്ങൾ അറിയുവാനും പരിഹരിക്കാനുമായി ഹെൽപ് ഡെസ്‌ക് സേവനം ആരംഭിക്കുന്നു. ഇന്ത്യൻ വർക്കേർസ് റിസോർസ് സെന്റർ എന്ന പേരിൽ 24 മണിക്കൂറും പ്രവർത്തിക്കുന്ന ഈ സേവനം ചൊവ്വാഴ്ച മുതലാണ് തുടങ്ങുക.\nഅവധി ദിവസങ്ങളിലും റിസോഴ്‌സ് സെന്റർ പ്രവർത്തിക്കും. മലയാളം ഉൾപ്പെടെയുള്ള വിവിധ ഭാഷകളുടെ സേവനങ്ങളും ഇവിടെ ലഭ്യമാവും. പ്രശ്‌ന പരിഹാരങ്ങൾക്കായി നേരിട്ടും ടെലിഫോൺ, ഇ-മെയിൽ, സോഷ്യൽ മീഡിയ തുടങ്ങിയ മാർഗങ്ങളിലൂടെയും സെന്ററുമായി ബന്ധപ്പെടാവുന്നതാണ്. കൂടാതെ തൊഴിൽ പ്രശ്നങ്ങൾ, മരണാന്തര രേഖകൾ ശരിയാക്കൽ തുടങ്ങിയ അടിയന്തിര സേവനങ്ങളും സെന്ററിലൂടെ ലഭ്യമാവും. പരാതികളിലും പ്രശ്‌നങ്ങളിലും സെന്റർ സ്വീകരിച്ച നടപടികൾ അറിയാനും സൗകര്യങ്ങൾ ഒരുക്കിയിട്ടുണ്ടെന്നാണ് അധികൃതർ വ്യക്തമാക്കുന്നത്.\nതൊഴിൽ രംഗത്തെ സ്വദേശിവൽക്കരണം ഇന്ത്യൻ പ്രവാസികളെ കാര്യമായി ബാധിക്കില്ലെന്നാണു നിലവിലെ വിലയിരുത്തൽ. കൂടാതെ രാജ്യത്തെ അനധികൃത താമസക്കാരുടെ എണ്ണത്തിലും കുറവുണ്ടായിട്ടുണ്ട്.


ജനശക്തി ന്യൂസ്: മതനിരപേക്ഷ സര്‍ക്കാര് വരും\nമതനിരപേക്ഷ സര്‍ക്കാര് വരും\nതിരു: കോണ്‍ഗ്രസ് ഇല്ലാത്ത മതനിരപേക്ഷ ഗവണ്‍മെന്റ് കേന്ദ്രത്തില് അധികാരത്തില് വരുമെന്ന് സിപിഐ എം ജനറല് സെക്രട്ടറി പ്രകാശ് കാരാട്ട് പറഞ്ഞു. 2004ന്റെ ആവര്‍ത്തനമാകില്ല അടുത്ത ലോക്സഭാ തെരഞ്ഞെടുപ്പ്. സാമ്രാജ്യത്വത്തിനു കീഴടങ്ങാത്ത ഗവമെന്റ് കേന്ദ്രത്തില് അധികാരത്തില് വരണം. ആ ഗവമെന്റ് മതനിരപേക്ഷത മുറകെ പിടിക്കുന്നതാകണം. അത് ജനങ്ങളോടു ബാധ്യതയുള്ള, ജനവിരുദ്ധനിലപാടുകള് എടുക്കാത്ത സര്‍ക്കാരാകണം. ബിജെപിക്കും കോഗ്രസിനും പങ്കില്ലാത്ത ഗവമെന്റിനു മാത്രമേ രാജ്യത്തിന്റെ ഐക്യവും ഭദ്രതയും പരമാധികാരവും കാത്തുസൂക്ഷിക്കാനാകൂ. സിപിഐ എം സംസ്ഥാന സെക്രട്ടറി പിണറായി വിജയന് നയിച്ച നവകേരളമാര്‍ച്ചിന്റെ സമാപനറാലി ശംഖുംമുഖത്ത് ഉദ്ഘാടനം ചെയ്യുകയായിരുന്നു കാരാട്ട്. കോഗ്രസും ബിജെപിയും അധികാരത്തില് വരുന്നതു തടയാന് സിപിഐ എം നേതൃത്വത്തിലുള്ള ഇടതുപക്ഷശക്തികള്‍ക്കു മാത്രമേ കഴിയൂ. ബിജെപി അധികാരത്തില് വരാതിരിക്കാനാണ് 2004ല് കോഗ്രസിന് ഇടതുപക്ഷം പിന്തുണ നല്‍കിയത്. നാലരവര്‍ഷത്തെ അനുഭവം കോഗ്രസിന് രാജ്യതാല്‍പ്പര്യമല്ല വലുതെന്ന് തെളിയിച്ചു. സാമ്രാജ്യത്വത്തിനു പ്രത്യേകിച്ച് അമേരിക്കയ്ക്ക് കോഗ്രസ് കീഴടങ്ങി. വര്‍ഗീയതയെ തടയാന് കോഗ്രസിനായില്ല. തെരഞ്ഞെടുപ്പിനു മുമ്പുതന്നെ കോഗ്രസ് മുന്നണി പിരിച്ചുവിട്ട അവസ്ഥയിലാണ്. യുപിഎ കക്ഷികളുമായി സഖ്യം അവസാനിച്ചെന്നും തെരഞ്ഞെടുപ്പില് കൂട്ടുകെട്ടില്ലെന്നും കോഗ്രസ് പ്രഖ്യാപിച്ചു. 2004ല് തെരഞ്ഞെടുപ്പിനു ശേഷമാണ് മുന്നണി രൂപംകൊണ്ടത്. ബിജെപിയുടെ നേതൃത്വത്തിലുള്ള വര്‍ഗീയശക്തികള് രാജ്യത്തെ തകര്‍ക്കുന്നതു തടയാനാണ് അന്ന് കോഗ്രസിന് ഇടതുപക്ഷം പിന്തുണ നല്‍കിയത്. 2009ല് കോഗ്രസ് ഇല്ലാതെ മതനിരപേക്ഷശക്തികളുടെ കൂട്ടുകെട്ടും ഗവമെന്റും രൂപംകൊള്ളും. കോഗ്രസിന്റെ സാമ്രാജ്യത്വവിധേയത്വം ജോര്‍ജ് ബുഷിന് ഭാരതരത്നം നല്‍കണമെന്ന് അഭിപ്രായപ്പെടുന്നതില്‍വരെ എത്തി. അമേരിക്കയുമായി ആണവകരാറും തന്ത്രപരമായ സഖ്യവുമുണ്ടാക്കി. ധനികരെ ലോകത്തെ ഏറ്റവും വലിയ ധനികരുടെ പട്ടികയിലെത്തിച്ചതും ഏറ്റവുമധികം ദരിദ്രരെ സൃഷ്ടിച്ചതുമാണ് കോഗ്രസ് ഭരണത്തിന്റെ റെക്കോഡ്. നവലിബറല് നയങ്ങള് സൃഷ്ടിച്ച പതനത്തില്‍നിന്നു പാഠം പഠിക്കുന്നതിനു പകരം അവ കൂടുതല് ശക്തമായി നടപ്പാക്കാനാണ് കോഗ്രസ് ശ്രമിക്കുന്നത്. നമ്മുടെ സമ്പദ്ഘടനയും ധനസ്ഥാപനങ്ങളും വിദേശമൂലധനശക്തികള്‍ക്ക് തുറന്നുകൊടുത്തു. വിദേശപ്രത്യക്ഷ മൂലധനനിക്ഷേപം സംബന്ധിച്ച മാര്‍ഗനിര്‍ദേശംപോലും തിരുത്തി. മാന്ദ്യം സൃഷ്ടിച്ച പ്രതിസന്ധിയും ലക്ഷക്കണക്കിനു തൊഴില് നഷ്ടപ്പെടുന്നതും കാര്‍ഷിക-വ്യാവസായികമേഖല തകരുന്നതും ഒഴിവാക്കാന് കോഗ്രസ് എന്തുനടപടിയെടുത്തെന്ന് കാരാട്ട് ചോദിച്ചു. പലസ്തീന് ജനതയെ കൊന്നൊടുക്കുന്ന ഇസ്രയേലുമായി കോഗ്രസ് ഏറ്റവുമടുത്ത ബന്ധം പുലര്‍ത്തുന്നു. 10,000 കോടിയുടെ ആയുധകരാറില് ഇസ്രയേലുമായി ഏര്‍പ്പെട്ടു. ആയുധവില്‍പ്പനയില് നിന്നുള്ള ലാഭമാണ് കുഞ്ഞുങ്ങളെയും സ്ത്രീകളെയും വരെ പൈശാചികമായി കൊന്നൊടുക്കുന്നതിനും യുദ്ധസമ്പദ്ഘടന ശക്തമാക്കുന്നതിനും ഇസ്രയേല് ഉപയോഗിക്കുന്നത്. ഭീകരത നേരിടുന്നതിലും കോഗ്രസ് പരാജയമായി. ഭീകരത സംബന്ധിച്ച അന്വേഷണത്തിന്റെ പേരില് എഫ്ബിഐ, സിഐഎ പോലുള്ള ഏജന്‍സികളെ കൊണ്ടുവന്ന് രാജ്യസുരക്ഷ അപകടപ്പെടുത്തുകയാണ്. രാജ്യത്തിന്റെ സുരക്ഷിതത്വമേഖലയിലും അമേരിക്ക പിടിമുറുക്കിയതാണ് കോഗ്രസ് ഭരണത്തിന്റെ അനുഭവം. വര്‍ഗീയതയും തീവ്രവാദവും തടയാന് കോഗ്രസ് എന്തുചെയ്തു. ഒറീസയിലും കര്‍ണാടകത്തിലും മറ്റും ന്യൂനപക്ഷവേട്ട നടന്നപ്പോള് ബജ്രംഗ്ദളിനെ നിരോധിക്കണമെന്ന് ഇടതുപക്ഷം ആവശ്യപ്പെട്ടു. എന്നാല്, വര്‍ഗീയശക്തികളെ നിരോധിക്കാന് ധൈര്യമില്ലെന്നാണ് കോഗ്രസ് തെളിയിച്ചതെന്ന് കാരാട്ട് പറഞ്ഞു.\nPosted by ജനശക്തി ന്യൂസ് at 11:15 PM


കോഴിക്കോട് സ്വദേശി പ്രദീപ് നായർ ആർമി റിക്രൂട്ട്മെന്‍റ് ഡയറക്ടർ ജനറൽ | Kozhikode native army officer appointed as the Director General of Army Recruitment\nകോഴിക്കോട് സ്വദേശി പ്രദീപ് നായർ ആർമി റിക്രൂട്ട്മെന്‍റ് ഡയറക്ടർ ജനറൽ\nKozhikode, First Published Dec 19, 2020, 12:13 AM IST\nകോഴിക്കോട് സ്വദേശിയായ പ്രദീപ് 1985 ൽ സിഖ് റെജിമെന്‍റിലാണ് ഓഫീസറായി കരസേനയിൽ ചേർന്നത്. അതിവിശിഷ്ട സേവ മെഡലും യുദ്ധ സേവ മെഡലും നേടിയിട്ടുണ്ട്.\nകോഴിക്കോട്: ലെഫ്റ്റനന്‍റ് ജനറൽ പ്രദീപ് നായർ ആർമി റിക്രൂട്ട്മെന്‍റിന്‍റെ ചുമതലയുള്ള ഡയറക്ടർ ജനറലായി ചുമതലയേറ്റു. കോഴിക്കോട് സ്വദേശിയായ പ്രദീപ് 1985 ൽ സിഖ് റെജിമെന്‍റിലാണ് ഓഫീസറായി കരസേനയിൽ ചേർന്നത്. അതിവിശിഷ്ട സേവ മെഡലും യുദ്ധ സേവ മെഡലും നേടിയിട്ടുണ്ട്.\nസത്താറ സൈനിക സ്കൂൾ, നാഷണൽ ഡിഫൻസ് അക്കാദമി, ഡിഫൻസ് സർവീസസ് സ്റ്റാഫ് കോളജ്, ഇന്ത്യൻ ഇൻസ്റ്റിറ്റ്യൂട്ട് ഓഫ് പബ്ലിക് അഡ്മിനിസ്ട്രേഷൻ എന്നിവിടങ്ങളിലെ പൂർവ വിദ്യാർഥിയാണ്. സിയാച്ചിനിലടക്കം സേവനമനുഷ്ഠിച്ച ഇദ്ദേഹം നാഗാലാന്‍റില് അസം റൈഫിൾസ് ഇൻസ്പെക്ടർ ജനറലായിരുന്നു.\nസൈനികരെയും ഓഫീസർമാരെയും തെരഞ്ഞെടുക്കുന്നത് ആർമി റിക്രൂട്ട്മെൻറ് ബോർഡാണ്. കോഴിക്കോട് സ്വദേശി ചന്ദ്രൻ നായരുടെയും പരപ്പനങ്ങാടി നെടുവ ചൊനാംകണ്ടത്തിൽ ലീലയുടെയും മകനാണ്. പുഷ്പയാണ് ഭാര്യ. മക്കൾ: പ്രശോഭ്, പൂജ.\nLast Updated Dec 19, 2020, 12:13 AM IST\nArmy Recruitment Director General\nആർമി റിക്രൂട്ട്മെന്‍റ് ഡയറക്ടർ ജനറൽ\nഎല്‍ജെഡി-ജെഡിഎസ് ലയനത്തില് തീരുമാനമായില്ലെന്ന് എം വി ശ്രേയാംസ് കുമാര്\nകുവൈത്തില് സാനിറ്ററി വെയര് ഷോപ്പില് തീപ്പിടുത്തം


പേടിയില്ലാത്ത സ്ത്രീയെ അവതരിപ്പിച്ച് നടി സുമലത എം.പി, ശ്രീലേഖ ഐ.പി.എസ്; ഫോമാ വനിതാ ഫോറം ഉദ്ഘാടനം ശ്രദ്ധപിടിച്ചുപറ്റി\t- ജോര്‍ജ് ജോസഫ്\nഫോമയുടെ വനിതാ ദേശീയ ഫോറത്തിന്റെ പുതിയ കമ്മറ്റിയുടെ ഉദ്ഘാടനം നിവഹിച്ച് നടിയും പാര്‍ലമെന്റംഗവുമായ സുമലതയുടെ പ്രസംഗവും ഫോറത്തിന്റെ സഞ്ജയിനി സ്‌കോളര്‍ഷിപ്പ് സ്‌പോണ്‍സര് എ സ്റ്റുഡന്റ് പ്രഖ്യാപനം നടത്തി മുന് ഡി. ജി. പി . ശ്രീലേഖ ഐ പി എസിന്റെ പ്രസംഗവും ഏറെ ശ്രദ്ധേയമായി.\nവനിതാ ഫോറം നാഷണല് കമ്മറ്റി ചെയര് പേഴ്‌സണ് ലാലി കളപ്പുരക്കല് സ്വാഗതവും ഫോറം വൈസ് ചെയര്‍പേഴ്‌സണ് ജൂബി വള്ളിക്കളം നന്ദിയും പറഞ്ഞു. ഗായിക രഞ്ജിനി ജോസ്, ഫോമാ പ്രസിഡന്റ് അനിയന് ജോര്‍ജ്,ഫോമാ ജനറല് സെക്രട്ടറി ടി. ഉണ്ണികൃഷ്ണന്, ട്രഷറര് തോമസ് ടി. ഉമ്മന് എന്നിവര് ആശംസകള് നേര്‍ന്നു.ഫോമാ വനിതാ ഫോറം സെക്രട്ടറി ഷൈനി അബൂബക്കര്, ട്രഷറര് ജാസ്മിന് പരോള് എന്നിവരായിരുന്നു എംസിമാര്.\nമഴയുടെ പശ്ചാത്തലത്തില് പ്രണയത്തിന്റെ നീറ്റലും വിശുദ്ധിയും വിരഹവും നിര്‍മ്മലതയും നിസ്സാരതയും ആത്മാര്‍ത്ഥതയുടെ അളവുകോലും നമുക്കു മുന്നില് തുറന്നുവച്ച ഒരു പാഠപുസ്തകമാണ് തൂവാനത്തുമ്പികളിലെ ക്ലാര. ആ ഒരൊറ്റ കഥാപാത്രം മതി ഇന്നും മലയാളിയുടെ മനസ്സില് സുമലതയുടെ മുഖം ഓടിയെത്താന്‍സുമലതയെ പരിചയപ്പെടുത്തിക്കൊണ്ട് ഷൈനി അബൂബക്കര് ചൂണ്ടിക്കാട്ടി.\n'പുതിയ ദിനം, പുതിയ വര്‍ഷം, പുതിയ തുടക്കം. 2021 ല് എല്ലാവര്‍ക്കും സര്‍വ്വ ഐശ്വര്യങ്ങളും ഉണ്ടാകട്ടെ എന്ന് ആശംസിക്കുന്നു, പ്രാര്‍ത്ഥിക്കുന്നു. ഉദ്ഘാടനകര്‍മ്മം നിര്‍വ്വഹിക്കാന് ക്ഷണിച്ചതിലെ നന്ദി അറിയിക്കുന്നു,' സുമലത പറഞ്ഞു. 'ശക്തം, നിര്‍ഭയം' എന്നീ രണ്ടു വാക്കുകളാണ് വിമന്‍സ് ഫോറത്തില് ഞാന് ശ്രദ്ധിച്ചത്. ഈ രണ്ട് കാര്യങ്ങളും എന്നിലുണ്ട്. എന്നെ അങ്ങനെ വളര്‍ത്തിയെടുത്തത് കരുത്തയായ എന്റെ അമ്മയാണ്. മുപ്പത്തിമൂന്നാം വയസ്സില് വൈധവ്യം അനുഭവിക്കേണ്ടി വന്ന സ്ത്രീയായിരുന്നു അമ്മ. ആരുടേയും പിന്തുണയും സഹായവും ഇല്ലാതെയാണ് അമ്മ ഞങ്ങള് അഞ്ചു മക്കളെ വളര്‍ത്തി വലുതാക്കിയത്. എന്റെ ഏറ്റവും വലിയ പ്രചോദനം എനിക്ക് ജീവിതമൂല്യങ്ങള് പകര്‍ന്നു തന്ന അമ്മ തന്നെയാണ്. ഏതൊരു പ്രതിസന്ധി മുന്നില് വന്നാലും അമ്മയുടെ മുഖമാണ് ഞാന് ഓര്‍ക്കുക. അവര് താണ്ടിയ കഷ്ടതകള് ചിന്തിച്ചാല്, എന്റെ പ്രശ്‌നങ്ങള് അവിടെ ഒന്നും അല്ലാതായി തീരും. അതിജീവനത്തിന്റെ വലിയ ഉദാഹരണമാണ് അമ്മ.\nഈ അവസരത്തില് ശക്തരും നിര്‍ഭയരുമായ എല്ലാ സ്ത്രീകള്‍ക്കും എന്റെ സല്യൂട്ട്. നിങ്ങള് കാഴ്ചവയ്ക്കുന്ന മികച്ച പ്രവര്‍ത്തനങ്ങള്‍ക്ക് എന്റെ അഭിനന്ദനം.\nമലയാളികള്‍ക്ക് എന്റെ സിനിമാ അനുഭവങ്ങള് കേള്‍ക്കാന് ആയിരിക്കും കൂടുതല് താല്പര്യം എന്നറിയാം. പതിനഞ്ചാം വയസ്സിലാണ് ഞാന് സിനിമയിലേക്ക് വരുന്നത്. അഭിനയം, നൃത്തം അങ്ങനെ ഒന്നും അറിയാതെ ഒരു കൗമാരക്കാരി തികച്ചും അപരിചിതമായ വലിയ ലോകത്തേക്ക് കാലെടുത്തു വയ്ക്കുകയാണ്. സെറ്റുകളില് നിന്ന് ആദ്യാക്ഷരങ്ങള് മുതല് പഠിച്ചെടുത്തു. മികച്ച സംവിധായകര്‍ക്കൊപ്പം പ്രവര്‍ത്തിക്കാന് സാധിച്ചത് മഹാഭാഗ്യമായി കാണുന്നു. ജോഷി സര്, ഭരതന് സര്, പത്മരാജന് സര്, സിബി മലയില്, കമല് എന്നിങ്ങനെ മലയാളത്തിലെ പ്രഗത്ഭരോടൊപ്പം സിനിമകള് ചെയ്തു. ഇവരില് നിന്നൊക്കെയാണ് സിനിമയെക്കുറിച്ച് ഞാന് പഠിച്ചതും അറിഞ്ഞതും.\nകേരളത്തിലോ ഇന്ത്യയിലോ മാത്രമല്ല, ലോകത്ത് എവിടെ ചെന്നാലും പണ്ടു ചെയ്ത കഥാപാത്രങ്ങള് ഓര്‍ത്തുവച്ച് ആളുകള് ഇപ്പോഴും അടുത്തേക്ക് ഓടിവരാറുണ്ട്. ദുബൈ, അമേരിക്ക, ഓസ്‌ട്രേലിയ അങ്ങനെ എവിടെയും മലയാളികള് എന്നെ തിരിച്ചറിയും. പലര്‍ക്കും ഞാന് ക്ലാരയാണ്. ന്യൂഡല്‍ഹിയിലെയും നിറക്കൂട്ടിലെയും കഥാപാത്രങ്ങള്‍ക്കും ആരാധകരുണ്ട്. പ്രേക്ഷകരുടെ മനസ്സില് അങ്ങനൊരു സ്ഥാനം നേടിയെടുക്കാന് കഴിഞ്ഞത് പുണ്യമായി കരുതുന്നു. ആ ചിത്രങ്ങളില് അവസരം ലഭിച്ചത് നന്ദിയോടെ ഓര്‍ക്കുന്നു.\n2020 ലെ പ്രതിസന്ധികള് നേരിടാനും മുന്നേറാനുമുള്ള കരുത്ത് 2021 എല്ലാവര്‍ക്കും തരട്ടെ. ശുഭാപ്തി വിശ്വാസത്തോടെ മുന്നോട്ട് നോക്കുക, പ്രതീക്ഷ ഒരിക്കലും കൈവിടരുത്. ഒരിക്കല് കൂടി ആയുരാരോഗ്യ സൗഖ്യത്തിന്റെ പുതുവര്‍ഷം നേരുന്നു. എല്ലാ നന്മകളും ഉണ്ടാകട്ടെസുമലത പറഞ്ഞു.\nഫോമാ വിമന്‍സ് ഫോറത്തിന്റെ സഞ്ജയിനി സ്‌കോളര്‍ഷിപ്പ് സ്‌പോണ്‍സര് എ സ്റ്റുഡന്റ് പദ്ധതിയുടെ പ്രഖ്യാപനം നടത്തിയത് മുന് ഡി. ജി. പി . ശ്രീലേഖ ഐ പി എസ് ആണ്.\nവിദ്യാഭ്യാസം ഒരു വ്യക്തിയുടെ സര്‍വോന്മുഖമായ വികാസത്തെയാണ് ലക്ഷ്യം വയ്ക്കുന്നത്. എന്നാല്, വ്യക്തിത്വ വികാസം മാത്രമല്ല വിദ്യാഭ്യാസത്തിന്റെ ലക്ഷ്യം എന്ന ഉദ്ദേശത്തോടെയാണ് വിമന്‍സ് ഫോറം സഞ്ജയിനി സ്‌കോളര്‍ഷിപ്പ് സ്‌പോണ്‍സര് എ സ്റ്റുഡന്റ് പദ്ധതി തുടങ്ങുന്നത്‌ഫോറം നേതാക്കള് ചൂണ്ടിക്കാട്ടുന്നു.\n'2006 മുതല് സ്തുത്യര്‍ഹമായി പ്രവര്‍ത്തിക്കുന്ന അമേരിക്കന് മലയാളികളുടെ സംഘടനയായ ഫോമ വനിതാ ഫോറം തുടങ്ങിയെന്നറിഞ്ഞപ്പോള് വലിയ സന്തോഷം തോന്നി,' ശ്രീലേഖ ഐ പി എസ് പറഞ്ഞു.\n'പ്രാരംഭം മുതല് ഈ നിമിഷംവരെയും സ്ത്രീകളുടെ ശക്തിമത്തായ ഒരു കൂട്ടായ്മയായി നിലകൊള്ളുന്നു എന്നാണ് ഇതിന്റെ പ്രവര്‍ത്തനത്തെക്കുറിച്ച് മനസ്സിലാക്കാന് സാധിച്ചത്. നിങ്ങളെ പരിചയപ്പെടാനും അഭിസംബോധന ചെയ്ത് രണ്ടു വാക്ക് പറയാനും സാധിക്കുന്നതില് ഏറെ സന്തോഷം. കഴിഞ്ഞ വര്‍ഷം ഉള്‍പ്പെടെ സാമൂഹിക സേവനരംഗത്ത് നിങ്ങള് കാര്യക്ഷമമായ പ്രവര്‍ത്തനങ്ങള് നടത്തുന്നതില് അഭിനന്ദിക്കുന്നു.\n2020 ല് ലോകം മുഴുവന് പ്രതിസന്ധിയിലായിരുന്നതിനാല് ഒരുപാട് ബുദ്ധിമുട്ടുകള് ഓരോരുത്തരുടെ ജീവിതത്തിലും ഉണ്ടായിട്ടുണ്ട്. ഉദ്ദേശിച്ച രീതിയില് പല പ്രോജക്ടുകളും മുന്നോട്ടു നീക്കാന് നിങ്ങളെക്കൊണ്ട് സാധിക്കാതെ വന്നിട്ടുണ്ടാകാം. ഒരു കൂട്ടായ്മയുടെ വിജയം എപ്പോഴും പരസ്പരം കണ്ടും ചര്‍ച്ചചെയ്തും ഉരുത്തിരിയുന്ന ആശയങ്ങളില് നിന്നാണല്ലോ. എന്നാല്, മഹാമാരിയുടെ പശ്ചാത്തലത്തില് അതിന് സാഹചര്യം ഉണ്ടായിരുന്നില്ല. ഓണ്‍ലൈന് പ്ലാറ്റ്‌ഫോമുകള് ഉപയോഗപ്പെടുത്തി ആ പരിമിതി അതിജീവിച്ചതായി ഞാന് മനസിലാക്കുന്നു. നേരിട്ട് കാണുന്നതിന്റെ സുഖം ഇതില് നിന്ന് കിട്ടില്ല. പോലീസ് ഡിപ്പാര്‍ട്‌മെന്റില് ആയാലും അഗ്‌നിശമനസേനയില് ആയാലും ഇപ്പോള് മീറ്റിംഗുകള് നടക്കുന്നത് വെര്‍ച്വല് ആയിട്ടാണ്.\n2021 ല് കഴിഞ്ഞ വര്‍ഷത്തേക്കാള് മികച്ച പ്രവര്‍ത്തനം കാഴ്ചവയ്ക്കാന് നിങ്ങള്‍ക്ക് കഴിയട്ടെ എന്ന് ഞാന് ആത്മാര്‍ത്ഥമായി ആശംസിക്കുന്നു.\n33 വര്‍ഷങ്ങളും5മാസങ്ങളും നീണ്ട എന്റെ പോലീസ് ജീവിതത്തില്, സ്ത്രീകളുടെയും കുട്ടികളുടെയും ഉന്നമനത്തിനായി കഴിവിനൊത്ത് പ്രവര്‍ത്തിച്ചതില് സന്തോഷവും ചാരിതാര്‍ഥ്യമുണ്ട്. ഇപ്പോള്, പെണ്‍കുട്ടികളുടെ ഉയര്‍ന്ന വിദ്യാഭ്യാസത്തിനുവേണ്ടി നിങ്ങള് ഒരുക്കുന്ന 'സഞ്ജയിനി ' എന്ന സ്‌കോളര്‍ഷിപ്പ് പദ്ധതിയും വീടുകളിലിരുന്ന് ചെയ്യാവുന്ന സ്ത്രീകളിലെ കരകൗശലത്തെ പ്രോത്സാഹിപ്പിക്കുന്ന പദ്ധതിയും ഔദ്യോഗികമായി പ്രഖ്യാപിക്കുന്നതും എന്റെ മനസ്സ് നിറയ്ക്കുന്നു.\nഫോമയിലെ സ്ത്രീകള് ശക്തി ആര്‍ജ്ജിച്ചവരാണ്. പത്തുവര്‍ഷത്തെ പ്രവര്‍ത്തനങ്ങള്‍കൊണ്ടത് തെളിയിക്കുകയും ചെയ്തു. നിങ്ങള്‍ക്ക് സ്ത്രീ ശാക്തീകരണവുമായി ബന്ധപ്പെട്ട് എന്റെ ഉപദേശം ആവശ്യമുണ്ടെന്ന് കരുതുന്നില്ല. എന്നാല്, നമ്മുടെ നാട്ടില് പരിതാപകരമായ അവസ്ഥ അഭിമുഖീകരിക്കുന്ന നിരവധി സ്ത്രീകളുണ്ട്. പ്രത്യേകിച്ച്, 'പേടി' എന്ന സംഗതി സ്ത്രീകളെ വലിഞ്ഞുമുറുകി പിന്നോട്ട് വലിക്കുന്നുണ്ട് . ഭയം എന്ന വികാരം ഉള്ളിലുള്ള സ്ത്രീക്ക് വിജയം നേടാന് ഒരിക്കലും കഴിയാതെ വരും. ധൈര്യത്തോടെ ഒരു കാര്യം ചെയ്യുമ്പോള്, തോല്‍വി വന്നാലും നേരിടാന് പ്രയാസമുണ്ടാവില്ല.\nനിര്‍ഭയ എന്ന പദ്ധതിയുടെ നോഡല് ഓഫിസറായി പ്രവര്‍ത്തിച്ചിരുന്നതുകൊണ്ടു തന്നെ കേരളത്തിലെ സ്ത്രീകളുടെ പേടിയെക്കുറിച്ചാണ് എനിക്ക് പറയാനുള്ളത്.\nഒരു കുഞ്ഞന് വൈറസ് വന്ന് എല്ലാവരെയും പേടിപ്പിച്ച് വീട്ടിനുള്ളില് ആക്കിയ സമയം കൂടി ആണല്ലോ. തമ്മില് കണ്ട് സംസാരിക്കാന് പേടി, തൊടാന് പേടി, പുറത്തുപോയി വന്നാല് കൈകഴുകിയില്ലേ എന്നോര്‍ത്തു പേടി... പേടി കൂടിയിരിക്കുന്നു. എന്നാല്, കോവിഡിന് മുന്‍പും എല്ലാത്തിനോടും പേടിയുള്ള മലയാളി സ്ത്രീകളെ ഞാന് കണ്ടിട്ടുണ്ട്. ഗാര്‍ഹിക പീഡനത്തിനും ലൈംഗീക അതിക്രമങ്ങള്‍ക്കും ഇരയാകുന്ന കേരളത്തിലെ നിരവധി സ്ത്രീകളെ അടുത്തറിഞ്ഞിട്ടുള്ളതുകൊണ്ട് ഭയത്തെ എങ്ങനെ നേരിടാമെന്ന് അവരെ പഠിപ്പിച്ചെടുക്കുകയാണ് വേണ്ടതെന്ന് ഞാന് മനസിലാക്കുന്നു.\nഫോമയുടെ വിമെന്‍സ് ഫോറം വിദ്യാര്‍ത്ഥികള്‍ക്കാണല്ലോ സ്‌കോളര്‍ഷിപ് നല്‍കുന്നത്. അതില് തന്നെ അന്‍പത് സ്‌കോളര്‍ഷിപ്പുകള് നഴ്‌സിംഗ് രംഗത്തെ വിദ്യാര്‍ത്ഥികള്‍ക്കാണ്. അവരുടെ പ്രവര്‍ത്തന മേഖല എത്രത്തോളം പ്രയാസകരമാണെന്ന് നമുക്കറിയാം.\nപുരുഷന്മാരെ അപേക്ഷിച്ച് മള്‍ട്ടിടാസ്കിങ്ങിനുള്ള കഴിവ് സ്ത്രീകള്‍ക്കാണെന്ന് പലപ്പോഴും തോന്നിയിട്ടുണ്ട്. രണ്ടോ മൂന്നോ കാര്യങ്ങളില് ഒരേ സമയം ശ്രദ്ധ ചെലുത്തുകയും കാര്യക്ഷമമായി മികച്ച രീതിയില് പൂര്‍ത്തീകരിക്കാനും സ്ത്രീകള് പ്രാപ്തരാണ്. ഇമോഷണല് കോഷ്യന്റ് (ഇ ക്യൂ ) സ്ത്രീകളില് കൂടുതലാണെന്നത് വൈകാരികമായ ദൗര്‍ബല്യമായി പലരും പറയുമ്പോഴും എനിക്കതൊരു ശക്തിയായി തോന്നുന്നു. കണ്ണീര് സ്ത്രീയെ തളര്‍ത്തുന്ന ഒന്നല്ല, അവളെ കരുത്തയാക്കുന്ന ഇന്ധനമാണ്. ഒന്ന് കരഞ്ഞുതീരുമ്പോള് ഏത് സ്ത്രീയും ദൃഢനിശ്ചയത്തോടെ പുതിയ തീരുമാനമെടുത്ത് മുന്നോട്ടുള്ള ചുവടുവയ്ക്കും. വെല്ലുവിളികളെ നേരിടാന് പ്രാപ്തയാകും.\nപേടി ഇല്ലാതാക്കാന് എനിക്കറിയാവുന്ന ഒരു വഴി ഞാന് പറഞ്ഞുതരാം. നമ്മളെക്കുറിച്ച് മറ്റുള്ളവര് എന്തുചിന്തിക്കും എന്ന തോന്നല് എടുത്തു മാറ്റുക. പിന്നെ, ധൈര്യം തനിയെ വരും. ഉള്ളില് നിന്നൊരു ശബ്ദം നമ്മളോട് മന്ത്രിക്കുന്നുണ്ട് നിന്നെക്കൊണ്ട് സാധിക്കും, നിനക്ക് കഴിവുണ്ട്, നീയാണ് ഏറ്റവും നല്ലത് എന്നൊക്കെ. മറ്റുള്ളവരുടെ വാക്കുകള്‍ക്ക് ചെവികൊടുക്കുകയും അവരെന്ത് വിചാരിക്കുമെന്ന് തല പുകയ്ക്കുകയും ചെയ്യുമ്പോള് നമ്മള് നമ്മുടെ ഉള്ളിലെ ശബ്ദം തിരിച്ചറിയാതെ പോകും. കണ്ണാടിയില് സ്വന്തം പ്രതിബിംബത്തില് നോക്കി, നിങ്ങളുടെ കണ്ണുകളില് നോക്കി, നിങ്ങളെ തന്നെ സ്‌നേഹിക്കുക. സ്വയം സ്‌നേഹിച്ചാല്, നിങ്ങള്‍ക്ക് മറ്റുള്ളവരെയും സ്‌നേഹിക്കാന് കഴിയും, ആ സ്‌നേഹം തിരിച്ചുകിട്ടുകയും ചെയ്യും. അതൊരു ദീപം പോലെയാണ്. ആ പ്രകാശം പടര്‍ന്നുപിടിക്കും. സ്വയം കത്തിയാലേ ദീപത്തിന് മറ്റുള്ളവരിലേക്ക് നാളം പകരാന് സാധിക്കൂ.\nഇന്നത്തെ ഡിജിറ്റല് ഉദ്ഘാടന കര്‍മ്മത്തിലായാലും സ്വിച്ച് ഓണ് ചെയ്യുകയല്ല, ദീപം തെളിക്കുകയാണ്. എന്തെന്നാല്, തിരിനാളം മാത്രമേ മറ്റുള്ളവരിലേക്ക് പകരാന് കഴിയൂ. സ്‌നേഹത്തിന്റെ ദീപം ഉള്ളില് തെളിച്ചുവയ്ക്കുക. നിങ്ങളുടെ ചുറ്റുപാടുമുള്ള ഇരുണ്ട മൂലകളിലേക്കെല്ലാം ആ സ്‌നേഹദീപം വെളിച്ചം എത്തിക്കും.\nവിദ്യാധനം സര്‍വ്വധനാല് പ്രധാനം എന്നാണല്ലോ. വിദ്യാഭ്യാസത്തിനു വേണ്ടി ഒരു സ്‌കോളര്‍ഷിപ് നിറഞ്ഞ മനസ്സോടെ നല്‍കുന്നതും വലിയൊരു ചാരിറ്റി ആണ്. ഇതില് പങ്കാളിയാകുന്ന ഓരോരുത്തരെയും എന്റെ ഹൃദയത്തിന്റെ ഭാഷയില് അനുമോദിക്കുന്നു. ഇനിയും ഇതുപോലെയുള്ള നല്ല പദ്ധതികള് ഫോമയ്ക്ക് നടക്കാപ്പാക്കാന് സാധിക്കട്ടെ എന്ന് ആശംസിക്കുന്നു. വനിതാ ഫോറം ഇതുപോലെ ഊര്‍ജ്ജസ്വലമായി മുന്നോട്ടു പോകട്ടെ. 100 വിദ്യാര്‍ഥികളിലേക്കാണ് സഞ്ജയിനി സ്‌കോളര്‍ഷിപ്പ് വഴി വിദ്യയുടെ വെളിച്ചം എത്തുക 50 നഴ്‌സിംഗ് വിദ്യാര്‍ത്ഥികളും മറ്റു മേഖലയില് നിന്നുള്ള 50 വിദ്യാര്‍ത്ഥികളും ഇതിലൂടെ പഠിച്ചിറങ്ങും. എല്ലാവിധ ആശംസകളും അര്‍പ്പിച്ചുകൊണ്ട് ഞാന് ഈ സ്വപ്നപദ്ധതി ഉദ്ഘാടനം ചെയ്തതായി പ്രഖ്യാപിക്കുന്നു. വിമന്‍സ് ഫോറത്തിന്റെ എല്ലാ അംഗങ്ങള്‍ക്കും സസ്‌നേഹം എന്റെ സല്യൂട്ട്,' ശ്രീലേഖ ഐ.പി.എസ്. പറഞ്ഞു. തുടര്‍ന്ന് വിവിധ കലാപാരിപാടികള് അരങ്ങേറി.


വിപണിയില് തരംഗം സൃഷ്ടിച്ച് 2018 ഹോണ്ട ഗോള്‍ഡ് വിംഗ് ബുക്കിങ് ആരംഭിച്ചു – Tip of India News\nസമാനതകളിലാത്ത സാങ്കേതികവിദ്യയും ആഡംബരവും ഒത്തിണങ്ങിയ ഹോണ്ടയുടെ ഫ്ളാഗ്ഷിപ്പ് മോഡല് ഗോള്‍ഡ് വിംഗിന്റെ ഏറ്റവും പുതിയ മോഡല് ഇന്ത്യന് മണ്ണിലെത്തുകയാണ്. എഞ്ചിനീയറിംഗ്, സാങ്കേതികവിദ്യ, സൗകര്യം, പ്രകടനം തുടങ്ങി എല്ലാ വിഭാഗങ്ങളിലും ഗണ്യമായ പരിഷ്കാരങ്ങളോടെയാണ് പുതിയ ഗോള്‍ഡ് വിംഗിന്റെ വരവ്. മുന്‍മോഡലിനെക്കാള് മികച്ച പവറും കൂടുതല് വേഗവും ഗോള്‍ഡ് വിംഗില് ലഭിക്കും.6സിലിണ്ടര് എഞ്ചിന്,7സ്പീഡ് ഡ്യുവല് ക്ലച്ച് ട്രാന്‍സ്മിഷന്, ഇരട്ട വിഷ്ബോണ് സസ്പെന്‍ഷന് എന്നീ പുതിയ സാങ്കേതിക വിദ്യകള് ഉള്‍പ്പെടുത്തിയാണ് വാഹനം നിര്‍മ്മിച്ചിരിക്കുന്നത്. ഹോണ്ടയുടെ എക്സ്ക്ലുസീവ് ഔട്ട്ലറ്റുകള് വഴി വാഹനത്തിന്റെ ബുക്കിങ് നിലവില് ആരംഭിച്ചിട്ടുണ്ട്, 2018 തുടക്കം മുതല് ഗോള്‍ഡ് വിംഗ് ഉപഭോക്താക്കള്‍ക്ക് കൈമാറും.\nഎതിരാളികളില് നിന്ന് മത്സരം വര്‍ധിച്ച സാഹചര്യത്തില് രൂപത്തില് പ്രകടമായ മാറ്റങ്ങള് നല്‍കിയാണ് പുതിയ അവതാരം എത്തുന്നത്. ബോഡി വര്‍ക്കിനൊപ്പം പുതിയ എല്.ഇ.ഡി ഹെഡ്ലാംബ്, കൂടുതല് ഫീച്ചേഴ്സ് ഉള്‍ക്കൊണ്ട ഇന്‍സ്ട്രുമെന്റ് ക്ലസ്റ്റര്, കീലെസ് ഇഗ്നീഷ്യന്, ക്രൂയിസ് കണ്‍ട്രോള്, ഹില് അസിസ്റ്റ്, ഇലക്‌ട്രോണിക് അഡ്ജസ്റ്റബിള് വിന്‍ഡ് സ്ക്രീന്, സാറ്റ്ലൈറ്റ് നാവിഗേഷന് സൗകര്യം എന്നിവയാണ് വാഹനത്തിന്റെ പ്രത്യേകതകള്. ഡൈ കാസ്റ്റ് അലുമിനിയത്തില് തീര്‍ത്ത ഫ്രെയിമിന്2കിലോ ഗ്രാം ഭാരം കുറവാണ്. അനായാസകരമായ യാത്രക്ക് ഇത് സഹായകരമാണ്. മുന്‍മോഡലിനെ അപേക്ഷിച്ച് ഗോള്‍ഡ് വിംഗിന്റെ ആകെ ഭാരം 48 കിലോഗ്രാം കുറവാണ്. പുതിയ ഡബിള് വിഷ്ബോണ് ഫ്രണ്ട് സസ്പെന്‍ഷന് പഴയ ടെലിസ്കോപ്പിക് സസ്പെന്‍ഷനുമായി താരതമ്യം ചെയ്യുമ്ബോള് ഘര്‍ഷണം കുറഞ്ഞതാണ്.\nപൂര്‍ണമായും പരിഷ്കരിച്ച 1833 സിസി എഞ്ചിനാണ് ഗോള്‍ഡ് വിംഗിന് ശക്തി പകരുന്നത്. സിലിണ്ടറിന്2വാല്‍വുകള്‍ക്ക് പകരം4വാല്‍വുകളാണ് വാഹനത്തിലുള്ളത്. 5500 ആര്‍പിഎമ്മില് 125 ബിഎച്ച്‌പി കരുത്തും, 4500 ആര്‍പിഎമ്മില് 170 എന്‍എം ടോര്‍ക്കും നല്‍കുന്നു. നേരത്തെ ഇത് യഥാക്രമം 118 എച്ച്‌പി, 166.7 എന്‍എം ടോര്‍ക്കുമായിരുന്നു. പഴയ പതിപ്പിനെക്കാള് വലുപ്പം എന്‍ജിന് കുറവാണ്. റിയര് വീലില് ഗ്രിപ്പ് നഷ്ടപ്പെടുന്നത് തടയുന്നതിന് പുതിയതായി അവതരിപ്പിക്കുന്ന ത്രോട്ടില് ബൈ വയര്4റൈഡര് മോഡ് നല്‍കിയിട്ടുണ്ട്. ഹോണ്ട സെലക്ടബിള് ടോര്‍ക്ക് കണ്‍ട്രോള് കൈകാര്യം ചെയ്യാന് റൈഡര് മോഡ് സഹായിക്കുന്നു.\nഅധിക സുരക്ഷ നല്‍കാന് ആന്റി ലോക്ക് ബ്രേക്കിങ് സിസ്റ്റവും വാഹനത്തിലുണ്ട്. രണ്ടു വേരിയന്റുകളിലാണ് ഗോള്‍ഡ് വിംഗിന്റെ റീഎന്‍ട്രി. സ്റ്റാന്റേര്‍ഡ് ഗോള്‍ഡ് ഗോള്‍ഡ് വിംഗും കൂടുതല് ടെക്നിക്കല് ഫീച്ചേഴ്സുള്ള ഗോള്‍ഡ് വിംഗ് ടൂര് എന്നിവയാണ് രണ്ട് വേരിയന്റുകള്. 26.85 ലക്ഷം രൂപയിലാണ് വാഹനത്തിന്റെ ഡല്‍ഹി എക്സ്ഷോറൂം വില.\nപുത്തന് പരീക്ഷണവുമായി ഫേയ്സ്ബുക്ക് : വാച്ച് വീഡിയോകളിലും ഇനിമുതല് പരസ്യങ്ങള്


നഷ്ടപ്പെട്ട മൊബൈല് ഫോണുകള് കണ്ടെത്താന് പുതിയ പദ്ധതിയുമായി കേന്ദ്ര ടെലികോം മന്ത്രാലയം -\nHome Gallery നഷ്ടപ്പെട്ട മൊബൈല് ഫോണുകള് കണ്ടെത്താന് പുതിയ പദ്ധതിയുമായി കേന്ദ്ര ടെലികോം മന്ത്രാലയം\nനഷ്ടപ്പെട്ട മൊബൈല് ഫോണുകള് കണ്ടെത്താന് പുതിയ പദ്ധതിയുമായി കേന്ദ്ര ടെലികോം മന്ത്രാലയം\nവിവര സാങ്കേതികവിദ്യ അനുദിനം വളര്‍ന്നുകൊണ്ടേയിരിക്കുന്നു. കാലം മാറുന്നതിന അനുസരിച്ച് മനുഷ്യന്റെ ജീവിത സാഹചര്യങ്ങളിലും മാറ്റം വന്നുകൊണ്ടേയിരിക്കുന്നു. മൊബൈല് ഫോണ് തന്നെ ഇതിന് ഉത്തമ ഉദാഹരണമാണ്. മൊബൈല് ഫോണ് ഉപയോഗിക്കുന്നവരുടെ എണ്ണം പ്രതിദിനം വര്‍ധിച്ചുവരികയാണ്. ഒന്നിലധികം മൊബൈല് ഫോണ് ഉള്ളവരും നിരവധിയാണ്. മൊബൈല് ഫോണുകളുടെ എണ്ണം വര്‍ധിക്കുന്നതിനൊപ്പംതന്നെ മൊബൈല് ഫോണുകളുടെ മോഷണവും വര്‍ധിക്കുന്നുണ്ട്.\nപലരെയും ഈ പ്രശ്‌നം കാര്യമായി അലട്ടാറുമുണ്ട്. എന്നാല് ഇപ്പോഴിതാ നഷ്ടപ്പെട്ട ഫോണ് വേഗത്തില് കണ്ടെത്തുന്നതിനായി പുതിയ ഒരു പദ്ധതി തന്നെ ആവിഷ്‌കരിച്ചിരിക്കുകയാണ് കേന്ദ്ര ടെലികോം മന്ത്രാലയം. പദ്ധതി പ്രകാരം മോഷ്ടിക്കപ്പെടുന്ന മൊബൈല് ഫോണുകളുടെ ഇന്റര്‍നാഷ്ണല് മൊബൈല് എക്യുപ്‌മെന്റ് ഐഡന്റിറ്റി (ഐഎംഇഐ) നമ്പര് സമാഹരിച്ച് മോഷ്ടിക്കപ്പെട്ട ഫോണുകളുടെ ഉപയോഗം തടയാനും ഇത്തരം ഫോണുകള് വേഗത്തില് കണ്ടെത്താനുമുള്ള സംവിധാനം ഉടന് നിലവില് വരും.\nപദ്ധതി അനുസരിച്ച് ഇനി മുതല് മൊബൈല് മോഷ്ടിക്കപ്പെട്ടാല് പ്രത്യേക വെബ്‌സൈറ്റില് ഇന്റര്‍നാഷ്ണല് മൊബൈല് എക്യുപ്‌മെന്റ് ഐഡന്റിറ്റി (ഐഎംഇഐ) നമ്പര് ഉള്‍പ്പെടെ രജിസ്റ്റര് ചെയ്യണം. മന്ത്രാലയം ഈ നമ്പര് ബ്ലാക്ക് ലിസ്റ്റില് ഉള്‍പ്പെടുത്തും. ഇതുവഴി മോഷ്ടാവ് മൊബൈല് ഏത് നെറ്റവര്‍ക്കില് ഉപയോഗിച്ചാലും തടസപ്പെടും.\nപ്രത്യേക വെബ്‌സൈറ്റില് രജിസ്റ്റര് ചെയ്യുന്നതിന് പുറമെ, മൊബൈല് ഫോണ് നഷ്ടപ്പെട്ടാല് ഉടന്‍തന്നെ പൊലീസില് പരാതി നല്‍കണം. ശേഷം ഹെല്‍പ്ലൈന് നമ്പറിലൂടെ ടെലികോം വകുപ്പിനെയും അറിയിക്കണം. 2017 ലാണ് മൊബൈല് ഫോണ് മോഷണം പോയാല് വേഗത്തില് കണ്ടുപിടിക്കുന്നതിനു വേണ്ടിയുള്ള പ്രത്യേക പദ്ധതി കേന്ദ്ര ടെലികോം മന്ത്രാലയം പ്രഖ്യാപിച്ചത്. മഹാരാഷ്ട്രയില് ഈ പദ്ധതി പരീക്ഷണ അടിസ്ഥാനത്തില് നടപ്പാക്കിയിരുന്നു. കഴിഞ്ഞ ഇടക്കാല ബഡ്ജറ്റില് ഈ പദ്ധതിക്കു വേണ്ടി 15 കോടി രൂപ കേന്ദ്രം അനുവദിക്കുകയും ചെയ്തു. പദ്ധതി അടുത്ത ആഴ്ചയോടെ പ്രാബല്യത്തിലാകുമെന്നാണ് സൂചന.


കടന്നുപോകുന്ന ഈ രാപ്പകലുകളുടെ മൂല്യം ഇനിയും മനസ്സിലാക്കിയില്ലെങ്കില്… – Islam Padasala\nനാം ചെറുപ്പകാലത്തേക്ക് മടങ്ങുകയാണോ? അന്നാളുകളെക്കുറിച്ച സ്മരണയില് നമ്മെ ആവേശം കൊള്ളിക്കുന്നത് എന്താണ്? ചെറുപ്പകാലത്തിന്റെ സൗന്ദര്യം അക്കാലത്ത് നമുക്ക് ബോധ്യപ്പെട്ടിരുന്നോ? അതല്ല, ഭൂതകാലത്തേക്കുള്ള മടക്കവും, ആതുരത്വവും മനുഷ്യപ്രകൃതിയുടെ ഭാഗമാണോ?\nപെരുന്നാല് വസ്ത്രം, പെരുന്നാള്‍പലഹാരം, പെരുന്നാള് സംഗമം… വര്‍ഷത്തില് ഒരിക്കല് മാത്രം (ഈദുല് ഫിത്വ്ര്) നിരത്തുകള് ഇവക്ക് സാക്ഷ്യം വഹിക്കുന്നു. സ്വാദൂറുന്ന വിഭവങ്ങളാല് സമൃദ്ധമായ ഭക്ഷണ തളികകള്, അയല്‍ക്കാര് സമ്മാനിക്കുന്ന കൊതിയൂറും പലഹാരങ്ങള്…\nനാം ഒരു പക്ഷെ നാല്‍പതുകഴിഞ്ഞ മധ്യവയസ്‌കനാണെങ്കിലും ആവേശത്തോടെ യുവത്വത്തെ സ്മരിക്കാറുണ്ട്. നമ്മുടെ മനോഹരമായ സ്മരണകളെയും സ്വപ്‌നങ്ങളെയും തഴുകി, തലോടി ഇളംകാറ്റുകള് അടിച്ചുവീശാറുണ്ട്.\nനാം വാര്‍ധക്യത്തോട് അടുക്കുംതോറും നഷ്ടബോധത്തോടെയാണ് ഭൂതകാലത്തിലേക്ക് കണ്ണോടിക്കാറുള്ളത്. പ്രായം കഴിയുംതോറും പരാജയ പാഠങ്ങളില് നിന്ന് അവസാനത്തേതും പഠിച്ചെടുത്തതുപോലെ അനുഭവപ്പെടുന്നു. നഷ്ടപ്പെട്ടവയുടെ കാര്യത്തില് നമുക്ക് വേദനയുണ്ട്. അവസരം നഷ്ടപ്പെടുത്തിയതിന്റെ പേരില് നാം നമ്മുടെ മനസ്സിനെ ശപിക്കാറുണ്ട്. പിന്നീട് അതിന്റേ പേരില് ഖേദിക്കാറുമുണ്ട്. ‘ഇല്ല, ഇനിയൊരിക്കലും സമയം പാഴാക്കില്ലെന്ന്’ നമുക്കെപ്പോഴും നമ്മുടെ മനസ്സിനോട് പറയാന് സാധിക്കണം .\nതൊണ്ണൂറ്റി നാലാം വയസ്സിലാണ് ഫരീദ് അബ്ദുല് ഖാദിര് കൈറോ യൂനിവേഴ്‌സിറ്റിയില് നിന്ന് ഡിസ്റ്റിംഗ്ഷനോട് കൂടി ഡോക്ടറേറ്റ് നേടിയത്. ഈ ഗണത്തില്‍പെട്ട, ലോകത്തിലെ തന്നെ വമ്പന്മാരില് ഒരാളായി അദ്ദേഹം മാറി. തൊണ്ണൂറ്റി ഒമ്പതാം വയസ്സില് സര്‍വകലാശാല ബിരുദം നേടിയ ഒരു അമേരിക്കക്കാരന് റോയിട്ടറുമായുള്ള അഭിമുഖത്തില് തമാശയായി പറഞ്ഞുവത്രെ:’എന്റെ സ്വപ്‌നം സാക്ഷാല്‍ക്കരിക്കാന് എനിക്ക് എണ്‍പത് വര്‍ഷം കാത്തിരിക്കേണ്ടി വന്നു!’\nനമുക്ക് വേണമെങ്കില് നമ്മുടെയും, മറ്റുള്ളവരുടെയും കുഞ്ഞുങ്ങളെ കളിപ്പിക്കുകയും അവരുടെ കൂടെ കുട്ടികളാവുകയും ചെയ്യാവുന്നതാണ്. തമാശയും ആനന്ദവും നിഷ്‌കളങ്കതയുമായി അവരുടെ കൂടെ സമയം ചെലവഴിക്കാം. തന്റെ വഴി അന്വേഷിച്ചുനടക്കുന്ന ഒരു യുവാവിന് ഗുണകാംക്ഷിയായ വഴികാട്ടിയാവാനും നമുക്ക് സാധിക്കും. മറ്റുള്ളവരുടെ വഴിയില് പ്രതീക്ഷയുടെയും കര്‍മത്തിന്റെയും ശുഭാപ്തിയുടെയും കണികകള് വാരിവിതറാനും അവര്‍ക്ക് മുന്നില് പുതിയ ചക്രവാളം തുറന്നുകൊടുക്കാനും നമുക്ക് സാധിച്ചേക്കും.\nനമ്മുടെ നിലവിലുള്ള ജീവിതഘട്ടത്തെ അനുകൂലമായി മുതലെടുക്കാനും നമുക്ക് സാധിച്ചേക്കും. ധീരനായ യുവാവ്, സ്വപ്‌നം കാത്ത് സൂക്ഷിക്കുന്ന മധ്യവയസ്‌കന്, പരിവര്‍ത്തനത്തിന് വേണ്ടി കഠിനാധ്വാനം ചെയ്യുന്ന വൃദ്ധന് തുടങ്ങിയവ അതിന് ഉദാഹരണമാണ്. പിന്നിലേക്ക് തിരിഞ്ഞ് ദുഖത്തോടെ സ്മരണകള് അയവിറക്കുന്നവരാവരുത് നാം. ലഭ്യമായ ഉപകരണങ്ങള് കൊണ്ട് സമകാലിക ജീവിതത്തെ മനോഹരവും, ആഹ്ലാദകരവുമാക്കുകയാണ് നാം ചെയ്യേണ്ടത്.\nനമുക്ക് ഓരോ ഘട്ടത്തിലും നഷ്ടപ്പെട്ടതിനേക്കാള് നല്ലത് നാം വിചാരിക്കുന്ന പക്ഷം നേടിയെടുക്കാന് സാധിക്കുന്നതാണ്. ശൈത്യകാലത്ത് നമുക്ക് വിറക് കത്തിച്ച് ചൂടുകായാം. ശരീരത്തിന് ചൂട് നല്‍കുന്ന പ്രത്യേകമായ ഭക്ഷണപാനീയങ്ങള് തയ്യാറാക്കാം. ഉഷ്ണ കാലത്തേക്ക് കടക്കുമ്പോള് വസ്ത്രവും, ഭക്ഷണവും പാനീയവും, ജോലി സമയവും മാറ്റി അതിനുവേണ്ടി ഒരുങ്ങാം.\nരാത്രിയില് നിന്ന് വ്യത്യസ്തമായി പകലിന് മറ്റൊരു വ്യവസ്ഥ നിര്‍ണയിച്ചതിനെക്കുറിച്ച് നാം ചിന്തിക്കേണ്ടതുണ്ട്. ‘നാം രാത്രിയെ വസ്ത്രമാക്കിയിരിക്കുന്നു. നാം പകലിനെ ഉപജീവനസമയമാക്കിയിരിക്കുന്നു’. (അന്നബഅ് 10-11)\nരാത്രിയുടെ ശാന്തതയും, ആത്മീയതയും ഒന്നുവേറെ തന്നെയാണ്. എന്നാല് ജോലിക്കും, അധ്വാനത്തിനും അനുയോജ്യമായത് തീര്‍ച്ചയായും പകലാണ് താനും. നാം നമ്മുടെ ജീവിതത്തിലെ രാപ്പകലുകളെ ഇപ്രകാരം തിരിച്ചറിയുകയും അവക്ക് യോജിച്ച വസ്ത്രവും ഭക്ഷണപാനീയവും തയ്യാറാക്കുകയാണ് വേണ്ടത്.\nപൊറുത്ത് കൊടുത്താല് നമുക്കുനഷ്ടമൊന്നുമില്ലല്ലോ ?


വിദ്യാർത്ഥികൾക്കെതിരെ യുഎപിഎ ചുമത്തിയ സംഭവത്തിൽ ഇടപെട്ട് മുഖ്യമന്ത്രി; ഡിജിപിയോട് റിപ്പോർട്ട് തേടി\nകോഴിക്കോട് പന്തീരാങ്കാവിൽ മാവോയിസ്റ്റ് ബന്ധം ആരോപിച്ച് വിദ്യാർത്ഥികളെ അറസ്റ്റ് ചെയ്ത സംഭവത്തിൽ മുഖ്യമന്ത്രി ഇടപെട്ടു. ഏത് സാഹചര്യത്തിലാണ് വിദ്യാർത്ഥികളെ അറസ്റ്റ് ചെയ്തതെന്ന് വ്യക്തമാക്കി റിപ്പോർട്ട് സമർപ്പിക്കാൻ ഡിജിപിയോട് മുഖ്യമന്ത്രി നിർദേശിച്ചു. യുഎപിഎ ചുമത്തി വിദ്യാർത്ഥികളെ അറസ്റ്റു ചെയ്‌തെന്ന വാർത്ത പുറത്തുവന്നതിന് പിന്നാലെയാണ് മുഖ്യമന്ത്രി ഡിജിപിയോട് ഫോണിലൂടെ വിശദീകരണം തേടിയത്. റിപ്പോർട്ട് എത്രയും വേഗം നൽകണമെന്നും മുഖ്യമന്ത്രി ആവശ്യപ്പെട്ടു.\nസിപിഐഎം ബ്രാഞ്ച് കമ്മിറ്റി അംഗങ്ങളായ അലൻ ഷുഹൈബ്, താഹ ഫസൽ എന്നിവരെയാണ് മാവോവാദി അനുകൂല ലഘുലേഖ വിതരണം ചെയ്തെന്ന് ആരോപിച്ച് പൊലീസ് അറസ്റ്റ് ചെയ്തത്. ഇവരിൽ നിന്ന് ലഘുലേഖകൾ പിടിച്ചെടുത്തതായും പൊലീസ് പറഞ്ഞു. അലൻ ഷുഹൈബ് നിയമ വിദ്യാർത്ഥിയും താഹ ഫസൽ മാധ്യമ വിദ്യാർത്ഥിയുമാണ്.\nഇന്നലെ വൈകീട്ട് ആറ് മണിയോടെയാണ് അലനേയും താഹയേയും അറസ്റ്റ് ചെയ്തത്. ഇരുവരുടേയും നീക്കങ്ങൾ നാളുകളായി നിരീക്ഷിച്ച് വരികയാണെന്നും മാവോയിസ്റ്റ് പശ്ചാത്തലം സംബന്ധിച്ച് വ്യക്തമായ സൂചനകൾ ഉണ്ടായിരുന്നു എന്നും പൊലീസ് പറയുന്നു. മൂന്ന് പേരാണ് സംഘത്തിൽ ഉണ്ടായിരുന്നതെന്നും ഒരാൾ ഓടി രക്ഷപ്പെടുകയായിരുന്നുവെന്നും പൊലീസ് വ്യക്തമാക്കി.\nഅതേസമയം, സംഭവത്തിൽ പ്രതികരണവുമായി സിപിഐഎം ജില്ലാ സെക്രട്ടറി പി മോഹനൻ രംഗത്തെത്തി. പൊലീസ് ആഴത്തിലുള്ള പരിശോധന നടത്തിയതിനുശേഷം മാത്രമേ യുഎപിഎ പോലെയുള്ള വകുപ്പുകൾ ചുമത്താവൂ എന്ന് മോഹനൻ പറഞ്ഞു. മാവോവാദികളുമായി സൗഹൃദമുണ്ടെന്നതിന്റെ പേരിൽ യുഎപിഎ ചുമത്തുന്നത് ശരിയല്ലെന്നും അദ്ദേഹം പറഞ്ഞു.\nRead more on: Maoist | pinarayi vijayan | UAPA


brazil vs mexico final: ഫിഫ അണ്ടര് 17 ലോകകപ്പില് ബ്രസീല്-മെക്‌സിക്കോ ഫൈനല്, ഫ്രാന്‍സിനെതിരെ ബ്രസീലിന്റെ മാന്ത്രിക പ്രകടനം! ഷൂട്ടൗട്ട് ത്രില്ലറില് മെക്‌സിക്കോ! - thrilling shoot-out triumph puts mexico in final, brazil also enter final | Samayam Malayalam\nthrilling shoot-out triumph puts mexico in final, brazil also enter final\nSamayam Malayalam | Updated: 15 Nov 2019, 09:56:00 AM\nഫിഫ അണ്ടര് 17 ലോകകപ്പില് ഫ്രാന്‍സിനെ തോല്‍പ്പിച്ച് ബ്രസീല് ഫൈനലില്. മെക്‌സിക്കോ ഷൂട്ടൗട്ടില് ഹോളണ്ടിനെ മറികടന്നു. രണ്ട് ഗോളിന് പിറകില് നിന്ന ബ്രസീലിന്റെ ജയം ടൂര്‍ണമെന്റിലെ ക്ലാസിക്കായി. മെക്‌സിക്കോയുടേത് അട്ടിമറി ജയം.\nഫിഫ അണ്ടര് 17 ലോകകപ്പില് ബ്രസീലിന് അവിസ്മരണീയ ജയം\nഫൈനലുറപ്പിച്ച ഹോളണ്ടിനെ ഷൂട്ടൗട്ടില് മറിച്ചിട്ട് മെക്‌സിക്കോ\nഫ്രാന്‍സ് മറക്കില്ല ഈ തോല്‍വി. രണ്ടാം പകുതിയില് സംഭവിച്ചത് ബ്രസീലിയന് മാജിക്.\nഫിഫ അണ്ടര് 17 ലോകകപ്പില് ബ്രസീല്-മെക്‌സിക്കോ ഫൈനല്. ഫ്രാന്‍സിനെ രണ്ടിനെതിരെ മൂന്ന് ഗോളുകള്‍ക്ക് തോല്‍പ്പിച്ചാണ് ബ്രസീലിന്റെ ഫൈനല് കുതിപ്പ്. മെക്‌സിക്കോ ഷൂട്ടൗട്ടില് ഹോളണ്ടിനെ കീഴടക്കി (4-3).\nസെമിഫൈനല് റിസള്‍ട്ട് ഒറ്റനോട്ടത്തില്\nബ്രസീല് 3-2 ഫ്രാന്‍സ്\nമെക്‌സിക്കോ 4-3 ഹോളണ്ട്(നിശ്ചിത സമയത്ത് 1-1)\nരണ്ട് ഗോളുകള്‍ക്ക് പിറകില് നിന്ന ശേഷം ബ്രസീല് വിജയത്തിലേക്ക് തിരിച്ചു കയറിയത് ഗംഭീരമായി. ആദ്യ പകുതിയില് 2-0ന് ഫ്രാന്‍സായിരുന്നു മുന്നില്. അര്‍നോഡ് കാലിമ്യുന്‍ഡോ മ്യുംഗയുടെ ഗോളില് ഫ്രാന്‍സ് ഏഴാം മിനുട്ടില് ലീഡെടുത്തു. ഈ ഞെട്ടല് മാറും മുമ്പെ നതാനിയേല് എംബുകുവിന്റെ ഗോള് പിറന്നു. പതിമൂന്നാം മിനുട്ടില് ഫ്രാന്‍സ് അനിഷേധ്യമായ ലീഡില്.\nരണ്ടാം പകുതിയിലാണ് ബ്രസീലിന്റെ ഗോളടി. കെയ ജോര്‍ജ് (62), ഗബ്രിയേല് വെറോണ് ഡി സൂസ (76), ലസാറോ വിനിഷ്യസ് മാര്‍ക്വുസ് (89) എന്നിവര് ബ്രസീലിന്റെ ജയം ഉറപ്പാക്കി.\nഫ്രാന്‍സ് നേടിയ ഗോളുകള് മത്സരത്തിലേക്ക് ബ്രസീല് ഉണരുന്നതിന് മുമ്പായിരുന്നു. കൂടുതല് നേരം പന്ത് കൈവശം വെച്ചത് ബ്രസീലായിരുന്നു. 61 ശതമാനം വരും ഈ കണക്ക്. പതിനെട്ട് ഷോട്ടുകളാണ് ഫ്രാന്‍സിന്റെ വലയിലേക്ക് തൊടുത്തുവിട്ടത്. ഇതില് ആറെണ്ണം കൃത്യം ലക്ഷ്യത്തിലേക്കായിരുന്നു. 486 പാസുകള് കളിച്ചു ബ്രസീല്.\nമെക്‌സിക്കോയുടെ പെട്ടെന്നുള്ള മറുപടി...\nകളിച്ചത് ഹോളണ്ടായിരുന്നു. പക്ഷേ, ജയം മെക്‌സിക്കോ പിടിച്ചെടുത്തു. 557 പാസുകളുമായി 63 ശതമാനം നേരം പന്ത് കൈവശം വെച്ച ഹോളണ്ട് പതിനാറ് ഷോട്ടുകള് മെക്‌സിക്കന് വലയിലേക്ക് തൊടുത്തു വിട്ടു. എഴുപത്തിനാലാം മിനുട്ടില് യൂറി റെഗീറിന്റെ ഗോളില് ലീഡെടുത്തപ്പോള് അതവര് അര്‍ഹിക്കുന്നതായി. പക്ഷേ, എഴുപത്തൊമ്പതാം മിനുട്ടില് എഫ്രെയിന് അല്‍വാരസിലൂടെ മെക്‌സിക്കോ നല്‍കിയ പെട്ടെന്നുള്ള മറുപടി ഗോള് ഹോളണ്ടിനെ ഞെട്ടിച്ചു. മത്സരം ഷൂട്ടൗട്ടിലെത്തിയപ്പോള് മാനസികാധിപത്യം മെക്‌സിക്കോ നേടിയെടുത്തത് ഈ മറുപടി ഗോളിന്റെ ആവേശത്തിലാണ്.\nമെക്‌സിക്കോ-ബ്രസീല് ഫൈനല് തിങ്കളാഴ്ച പുലര്‍ച്ചെ മൂന്നരക്ക്. ഞായറാഴ്ച ഹോളണ്ടും ഫ്രാന്‍സും തമ്മില് മൂന്നാം സ്ഥാനത്തിനായി ഏറ്റുമുട്ടും. രാത്രി 11.30നാണ് മത്സരം.\nമഴക്കാലമാണ് ആരും നെയ്മറടിക്കരുത്; ബ്രസീലിന് ട്രോള്‍മഴ...\nമെസ്സി-റൊണാള്‍ഡോ പോരാട്ടം കാണാന് ഫാന്‍സിന് ഭാഗ്യമുണ്ടാ...\nFIFA World Cup 2018: ഗ്രൂപ്പുകളും മത്സരക്രമവും...\n2022 FIFA World Cup Qualifiers: ഇന്ത്യയ്ക്ക് ആശ്വാസം!! അഫ്ഗാനെതിരെ അവസാന നിമിഷം സമനില ആര്‍ട്ടിക്കിള് ഷോ\nബ്രസീല് മെക്‌സിക്കോ ഫൈനല് ബ്രസീല് ഫിഫ അണ്ടര് 17 ലോകകപ്പ് FIFA U17 World Cup Final FIFA U17 World Cup brazil vs mexico final brazil\nWeb Title : thrilling shoot-out triumph puts mexico in final, brazil also enter final


കലിപ്പ് തീരാതെ സൈബർ ലോകം; 53 ലക്ഷം ഡിസ്‌ലൈക്കുമായി സഡക്2ട്രെയിലർ -Alia Bhatt’s Sadak2the most disliked trailer on YouTube amid nepotism debate\nട്രെയിലർ റിലീസ് ചെയ്ത് ഒരു മണിക്കൂറിനുള്ളിൽ തന്നെ മൂന്ന് ലക്ഷം ഡിസ് ലൈക്കുകൾ ലഭിച്ചിരുന്നു. ഇതുവരെയും മൂന്ന് ലക്ഷത്തിൽ താഴെമാത്രം ലൈക്കുകളാണ് ട്രെയിലറിന് ലഭിച്ചിരിക്കുന്നത്\nUpdated: August 13, 2020 1:05:40 pm\nഇരുപത് വർഷത്തിന് ശേഷം മഹേഷ് ഭട്ട് സംവിധാനം ചെയ്യുന്ന ചിത്രം സഡക് 2ന്റെ ട്രെയിലർ ഓഗസ്റ്റ് 11നാണ് റിലീസ് ചെയ്തത്. ആലിയ ഭട്ട്, ആദിത്യ റോയ് കപൂർ, സഞ്ജയ് ദത്ത് എന്നിവർ പ്രധാന കഥാപാത്രങ്ങളെ അവതരിപ്പിക്കുന്ന ചിത്രത്തിന്റെ ട്രെയിലറിന് സമ്മിശ്ര പ്രതികരണമാണ് ലഭിക്കുന്നത്. എന്നാൽ ട്രെൻഡിങ്ങിൽ മാത്രമല്ല യൂട്യൂബിൽ ഏറ്റവുമധികം ഡിസ്‌ലൈക്ക് നേടുന്ന ട്രെയിലറിറിലും ഒന്നാം സ്ഥാനത്താണ് സഡക്ക് 2. 53 ലക്ഷത്തിലധികം ഡിസ്‌ലൈക്കുകളാണ് ചിത്രത്തിന്റെ ട്രെയിലറിന് ഇതോടകം ലഭിച്ചത്.\nRead More: Sadak2trailer: പ്രതികാരത്തിന്റെ കഥയുമായി ‘സഡക് 2’; ട്രെയിലർ\nസ്വജനപക്ഷപാതത്തിനും, സിനിമാകുടുംബത്തിലുള്ളവർക്ക് മുൻഗണന നൽകുന്നതിനുമെതിരെയാണ് ഈ ഡിസ്‌ലൈക്ക് ക്യാംപെയ്ൻ നടക്കുന്നത്. നടൻ സുശാന്ത് സിങ് രാജ്പുതിന്റെ മരണ ശേഷമാണ് ബോളിവുഡിൽ നെപ്പോട്ടിസം അഥവ സ്വജനപക്ഷപാതം വീണ്ടും ചർച്ചയാകുന്നത്. എല്ലാ ബോളിവുഡ് ചിത്രങ്ങളും ഉപേക്ഷിക്കും എന്നൊക്കെയാണ് പ്രേക്ഷകർ പറയുന്നത്.\nസ്വജനപക്ഷപാതത്തെ പ്രോത്സാഹിപ്പിക്കുകയും പുറത്തുനിന്നുള്ളവരുടെ സാധ്യതകൾ ഇല്ലാതാക്കുകയും ചെയ്തുവെന്ന് ആരോപിച്ചാണ് മഹേഷ് ഭട്ടിനും ആലിയയ്ക്കും എതിരെ പ്രതിഷേധം ശക്തമായിരിക്കുന്നത്. ചിത്രം നിർമ്മിക്കുന്നത് മുകേഷ് ഭട്ടാണ്.\n1991ൽ സഞ്ജയ് ദത്ത്, പൂജ ഭട്ട് എന്നിവരെ നായികാനായകൻമാരാക്കി മഹേഷ് ഭട്ട് ഒരുക്കിയ റൊമാന്റിക് ത്രില്ലർ ചിത്രം സഡക്കിന്റെ രണ്ടാം ഭാഗമാണ് സഡക് 2. 29 വർഷങ്ങൾക്കു ശേഷം പുറത്തിറങ്ങുന്ന രണ്ടാംഭാഗം ഒടിടി വഴി റിലീസ് ചെയ്യാനാണ് തീരുമാനം.\nസഡക്2 സ്ട്രീം ചെയ്യാനുള്ള ഹോട്ട് സ്റ്റാറിന്റെ തീരുമാനത്തിനെതിരെ ട്വിറ്ററിൽ ഹോട്ട് സ്റ്റാർ ബഹിഷ്കരിക്കണമെന്നാവശ്യപ്പെട്ട് കഴിഞ്ഞ ദിവസം പ്രതിഷേധം ശക്തമായിരുന്നു. ട്രെയിലർ റിലീസ് ചെയ്ത് ഒരു മണിക്കൂറിനുള്ളിൽ തന്നെ മൂന്ന് ലക്ഷം ഡിസ് ലൈക്കുകൾ ലഭിച്ചിരുന്നു. ഇതുവരെയും മൂന്ന് ലക്ഷത്തിൽ താഴെമാത്രം ലൈക്കുകളാണ് ട്രെയിലറിന് ലഭിച്ചിരിക്കുന്നത്.\nട്രെയിലറിനെതിരായ കമന്റുകൾ കൊണ്ട് കമന്റ് ബോക്സും നിറഞ്ഞിരിക്കുകയാണ്. യൂട്യൂബിന്റെ ചരിത്രത്തിലെ തന്നെ ഏറ്റവും കൂടുതൽ ഡിസ് ലൈക്ക് ലഭിച്ച ട്രെയിലറാക്കി ഇതിനെ മാറ്റണമെന്നാണ് പല കമന്റുകളും.\nട്രെയിലർ റിലീസ് ചെയ്യുന്നതിന് ഏതാനും ദിവസങ്ങൾക്ക് മുമ്പ് മഹേഷ് ഭട്ട് തന്റെ മൂത്തമകൾ പൂജ ഭട്ട് വഴി ആരാധകർക്കായി ഒരു സന്ദേശം പങ്കുവെച്ചിരുന്നു. “ഇന്ന് ഞങ്ങൾ യാത്രയുടെ അവസാന ഘട്ടം ആരംഭിക്കുമ്പോൾ, എനിക്ക് പരിഭ്രാന്തിയില്ല! ഒരു ഭാരവും എന്റെ ചുമലില്ല. ഒരു പ്രശസ്തിയും മുറുകെ പിടിക്കേണ്ടതില്ല. നിർവഹിക്കാൻ ദൗത്യമില്ല. ആരോടും ഒന്നും തെളിയിക്കാനില്ല. സിനിമ നന്നായാൽ അത് നിങ്ങൾക്കെല്ലാവർക്കും അവകാശപ്പെട്ടതാണ്. ഇല്ലെങ്കിൽ, അത് എന്റേതാണ്.”\nWeb Title: Alia bhatts sadak2the most disliked trailer on youtube amid nepotism debate


KSRTC Archives - Centre for Public Policy Research (CPPR)\nD. Dhanuraj at November 22, 2021\nCall to resume KSRTC’s premium bus services to suburbs\nThe KSRTC’s decision to deployabulk of air-conditioned low-floor buses as Bypass Rider services on the Thiruvananthapuram-Kozhikode route through the national highway and MC Road must not be at the cost of premium services it operated from the city […]\nCPPR Media&PR at November 18, 2021\nShort Exploratory Study on Business Opportunity for KTDFC in Transport Finance\nCPPR was commissioned to doashort exploratory research on the business opportunity for Kerala Transport Development Financial Corporation (KTDFC) in transport finance. This study attempts to assess the past performance of KTDFC to suggest suitable changes in the organisational thinking […]\nTech Admin at August 2, 2021\nകൊച്ചി∙ ഇന്ധനവില കോവിഡ് കാലത്തിനു മുൻപുള്ളതിന്റെ ഇരട്ടിയാവാൻ അധികകാലം വേണ്ടിവരുമെന്നു തോന്നുന്നില്ല. ലോക്ഡൗൺ ഇല്ലായിരുന്നെങ്കിൽ ബസ് ചാർജ് വർധന ആവശ്യപ്പെട്ടു നാലോ അഞ്ചോ പണിമുടക്കുകൾ ഉണ്ടാവേണ്ട സമയവും കഴിഞ്ഞു. കോവിഡ് മഹാമാരി അടങ്ങി, അടുത്ത വർഷത്തിലെങ്കിലും ജനജീവിതം സാധാരണ നിലയിലേക്കെത്തുമെന്നു പ്രതീക്ഷിക്കാം. ബസ് ഒാടിത്തുടങ്ങിയാൽ ബസ് ചാർജ് വർധനയുണ്ടാവും. അത് അത്ര കുറവൊന്നുമായിരിക്കണമെന്നുമില്ല. വരുമാനമില്ലാതെ വിഷമിക്കുന്ന […]\nTech Admin at December 4, 2020


ഇത് കേരളത്തിന്റെ കൊടൈക്കനാൽ; ജഡായു പാറയുടെ കാഴ്ച ഇവിടെ നിന്നാൽ ആസ്വദിക്കാം | Vallabhankunnu hill top view point Thiruvananthapuram\nഇത് കേരളത്തിന്റെ കൊടൈക്കനാൽ; ജഡായു പാറയുടെ കാഴ്ച ഇവിടെ നിന്നാൽ ആസ്വദിക്കാം\nമനോരമ ലേഖകൻ November 16, 2020 11:35 AM IST\nഉൗട്ടിയിലെയും കൊടൈക്കനാലിലെയും കാഴ്ചകൾ കണ്ടു മടുത്തോ? എങ്കിൽ ഇനി യാത്ര കേരളത്തിലെ മിനി കൊടൈക്കനാലിലേക്ക് തിരിക്കാം. പാവങ്ങളുടെ കൊടൈക്കനാല് എന്ന് സമൂഹമാധ്യമങ്ങളില് പ്രശസ്തിനേടിക്കൊണ്ടിരിക്കുന്ന തിരുവനന്തപുരം ജില്ലയിലെ ഒരു ഹില്‍ടോപാണ് വല്ലഭന് കുന്ന്.\nവര്‍ക്കല താലൂക്കില് പള്ളിക്കല് പഞ്ചായത്തിലാണ് ഈ മനോഹരമായ ഹില്‍സ്‌റ്റേഷന് സ്ഥിതിചെയ്യുന്നത്. ഇൗ ഹിൽസ്റ്റേഷന്റെ സൗന്ദര്യം അറിഞ്ഞു കേട്ടു എത്തിച്ചേരുകയാണ് മിക്ക സഞ്ചാരികളും. ഈയടുത്തായി പ്രശസ്തി നേടികൊണ്ടിരിക്കുന്ന ഒരു പരിസ്ഥിതിലോല പ്രദേശമാണ് വല്ലഭന്‍കുന്ന്, പുലര് മഞ്ഞു കാഴ്ചകളും പുല്‍മേടും സൂര്യാ അസ്തമയ കാഴ്ചകളും കൊണ്ട് മനോഹരമായ പ്രദേശമാണിത്.\nകുടുംബവുമൊത്ത് കുറച്ചുസമയം ചെലവഴിക്കാനും സൂര്യോദയവും സൂര്യാസ്തമയവും കാണുവാനായും നിരവധിപ്പേര് ഇവിടെയെത്തുന്നുണ്ട്. അതിരാവിലെ നല്ല കോടമഞ്ഞുള്ളതാണ് ഈ പ്രദേശത്തെ കൂടുതല് ആകര്‍ഷണീയമാക്കുന്നത്. വളരെ പ്രശസ്തമായ മറ്റൊരു വിനോദസഞ്ചാരകേന്ദ്രമായ ജഡായു പാറയെ അതിന്റെ മുഴുവന് ഭംഗിയോടെയും വല്ലഭന്‍കുന്നിൽ എത്തിയാൽ ആസ്വദിക്കാം. കേരള ടൂറിസം പദ്ധതിയിലും ഈ മനോഹരസ്ഥലം ഇടം പിടിച്ചിട്ടുണ്ട്. വല്ലഭന് കുന്നിന്റെ പ്രശസ്തി കേട്ടറിഞ്ഞ് വിദേശികളായസഞ്ചാരികളും ഇവിടേയ്ക്ക് എത്തുന്നുണ്ട്.\nEnglish Summary: Vallabhankunnu hill top view point Thiruvananthapuram